
Stepinac 


»Ne ću požaliti nijednog dana svojih dugih 
patnja, samo da se sačuva sloboda Crkve Božje 
i da se naš narod može opet u slobodi klanjati 
Bogu, kojemu jedinome pripada čast i slava.« 

(Bi. A. STEPINAC, Pismo p. Antunu Presemu, Dl, 
Krašić, 27, rujna 1958.) 

Papina riječ 

Papina kateheza na općoj audijenciji u srijedu 28 . siječnja 

- Pavlove pastoralne poslanice 

G ovoreći o Pavlovim pastoralnim poslanicama, upućenima 
pojedinim pastirima Crkve: dvije Timoteju i jedna Titu, 
inače najpouzdanijim suradnicima svetoga Pavla, Beneđikt XVI. 
istaknuo je i ove misli: 

Druga tipična sastavnica tih poslanica jest njihovo razmi¬ 
šljanje o minisreri jalnoj strukturi Crkve. Upravo je u njima prvi 
put predstavljena trostruka podjela na biskupe, prezbitere i đa¬ 
kone {usp. 1 Tim 3,1-13; 4,13; 2 Tim 1,6; Tit 1,5-9). Možemo 
zapaziti u pastoralnim poslanicama pojavu dviju ministerijalnih 
struktura te tako nastanak definitivnog oblika Crkvene službe. 

U Pavlovim poslanicama, koje su nastale sredinom njegova ži¬ 
vota, Pavao govori o “nadglednicima 1 (Fil 1,1) i “poslužiteljima”: 
to je tipična struktura Crkve koja se oblikovala u epohi pogan¬ 
skoga svijeta. Ostaje međutim dominantan lik samoga apostola, 
te se stoga ostale službe razvijaju tek postupno. 

Dok, kao što sam rekao, u Crkvi koja se oblikovala u po¬ 
ganskom svijetu imamo biskupe i đakone, a ne prezbitere, u Cr¬ 
kvama koje su nastale u židovsko-kršćanskom svijetu prezbiteri 
su dominantna struktura. Na kraju pastoralnih poslanica, dvije 
strukture se ujedinjuju: sada se pojavljuje izraz “nadglednik” (bi¬ 
skup) (usp. I Tim 3> 2; Tit 1,7), uvijek u jednini, uz kojeg uvi¬ 
jek ide određeni član. A pored “nadglednika” nalazimo prezbitere i đakone. I nadalje je presudan lik apo¬ 
stola, ali tri poslanice, kao što sam već rekao, nisu više upućene zajednici, već osobama: Timoteju i Titu, 
koji se s jedne strane pojavljuju kao biskupi, a s druge počinju zauzimati apostolovo mjesto. 

Zapažaju se tako početci stvarnosti koja će se kasnije nazvati “apostolsko nasljeđe”. Pavao vrlo sveča¬ 
nim tonom kaže Timoteju: “Ne zanemari milosnog dara koji je u tebi, koji ti je dan po proroštvu zajedno 
s polaganjem ruku starješinstva” {1 Tim 4, 14). Možemo reći da se u tim riječima naziru i prvi obrisi sa- 
kramentskog značaja te službe. I tako imamo jezgru katoličke strukture: Sveto pismo i predaja, Sveto pismo 
i navještaj, tvore cjelinu, ali se toj, tako reći doktrinarnoj, strukturi mora pridodati osobna struktura, na¬ 
sljednici apostola, kao svjedoci apostolskog navještaja. 

Važno je na kraju zapaziti da u tim poslanicama Crkva promatra samu sebe kao nešto ljudsko, na¬ 
lik kući i obitelji. Osobito u l Tim 3, 2-7 čitaju se vrlo detaljni naputci o biskupu, poput ovih: on mora 
biti “besprijekoran, jedne žene muž, trijezan, razuman, sređen, gostoljubiv, sposoban poučavati, ne vinu 
sklon, ne nasilan nego popustljiv, ne ratoboran, ne srebro!jubac; da svojom kućom dobro upravlja i sinove 
drži u pokornosti sa svom ozbiljnošću - a ne zna li netko svojom kućom upravljati, kako će se brinuti za 
Crkvu Božju?... A treba da ima i lijepo svjedočanstvo od onih vani”. Ovdje se mora prije svega primijetiti 
važna sposobnost poučavanja (usp. 1 Tim 5,17), koja se spominje i u drugim ulomci ma (usp. 1 lim 6,2c; 
2 Tim 3,10; Tit 2,1), a zatim jedna posebna osobna karakteristika “očinstva". Biskupa se naime smatra 
ocem kršćanske zajednice (usp. 1 Tim 3,15). Uostalom shvaćanje Crkve kao “Božje kuće” vuče svoje ko¬ 
rijene iz Staroga zavjeta {usp. Br 12,7) i ponovno je formulirana u Hcb 3,2.6, dok se na jednom drugom 
mjestu čita da kršćani nisu više stranci ni gosti, već sugrađani svetih i ukućani Božji (usp. Ef 2,19). 

Molimo Gospodina i svetog Pavla da i mi, kao kršćani, uzmognemo sve više, u društvu u kojem živi¬ 
mo, biti prepoznatljivi kao Članovi “Božje kuće”. Molimo također da crkveni pastiri sve više steknu očinske, 
u isti mah nježne i snažne, osjećaje u oblikovanju Božje kuće, zajednice i Crkve. 



Slike na naslovnoj stranici: Bi Alojzije Stepinac s uzvisine krda Skopusa promatra Jeruzalem , IH. srpnja 1937a 
Svećenici iz hrvatskih biskupija ; studenti u Rimu i njihovi gosti, obavljajući duhovne vježbe »tragovima su Pavla 
u Turskoj« pohodili su i kuću u kojoj je prema Efeškoj predaji neko vrijeme živjela Isusova Majka f nakon koju 
je on, umirući na križu * povjerio učeniku Ivanu; Brojni hodočasnici sudjeluju u misnom slavlju u župnoj crkvi u 
Krasi ću, na “Stepi nćevo f \ 10. veljače 2009. 

Urednikova riječ 

Pljeva i zrno 


U propovijedi na 
blagdan blaže¬ 
nog AlojzijaSte- 
pinca kardinal Josip Bo- 
zanić je ustvrdio: “Ima¬ 
mo dojam da je sustav 
(komunistički, op. J. B.) 
prestao djelovati u pri¬ 
jašnjemu obliku, ali da je 
doživio svoju preobrazbu 
koja se očituje u trovanju 
tla iz kojega treba niknu¬ 
ti plod pšeničnoga zrnja. 

Jer, kako objasniti da se 
dva desetljeća nakon tih 
događaja istina ne uspije¬ 
va ukorijeniti u zemljama 
koje se diče slobodom i 
istinoljubivošću? Na vla¬ 
stitome se hrvatskome 
primjeru opravdano pita¬ 
mo: Zar nije čudno da se 
o blaženomu Alojziju Stepincu u Hrvatskoj izbje¬ 
gava govoriti istinito? Zar nije zastrašujuće da se još 
i danas odvaguje što će i kako će netko reagirati na 
istinu o njemu? Zar nismo svjedoci prešućivanja, 
osobito medijskoga, onoga čime se može ponositi 
svaki hrvatski čovjek? Zašto djeca i mladi danas ne¬ 
maju otvoren put prema cjelovitosti uvida u riznicu 
naše i europske duhovnosti?” 

A blaženi Stepinac ima časno mjesto u toj rizni¬ 
ci. Progovorio je o tome i mons. Marin Srakić, đa- 
kovačko-osječki nadbiskup i metropolit, predsjed¬ 
nik HBK, kad je na poziv požeškoga biskupa An¬ 
tuna Skvorčevića, a prigodom Dana obnove čišćenja 
pamćenja i spomena mučenika u Požeškoj biskupiji , 
predvodeći euharistijsko slavlje na središnjoj moli¬ 
tvenoj postaji u jasenovačkoj župnoj crkvi 3. travnja 
2009., istaknuo: “Sabrali smo se ovdje u Jasenovcu, 
na mjestu na kojem su ubijeni brojni nevini, muže¬ 
vi i žene, na mjestu zatora, na mjestu gdje je vlada¬ 
lo bezumlje, još više, zvjersko’ bezumlje (usp. Ivan 
Pavao II. za Auschwitz). Sto je Jasenovac za hrvat¬ 
ski narod, izrekao je davne 1943. godine bi. Alojzi- 
je Stepinac, zagrebački nadbiskup i predsjednik Bi¬ 
skupske konferencije, kad je tadašnjim vlastodršci- 
ma poručio da je jasenovački logor ‘sramotna ljaga’, 


a ubojice u njemu ‘naj¬ 
veća nesreća Hrvatske’. 
Taj su sud ponovili i bi¬ 
skupi Hrvatske biskup¬ 
ske konferencije o 50. 
obljetnici završetka II. 
svjetskog rata. Nažalost, 
nisu se ozbiljno shvatile 
ni riječi nadbiskupa mu¬ 
čenika ni poruka hrvat¬ 
skih biskupa. Bez obzira 
na to, mi taj sud ponav¬ 
ljamo i danas!” 

A mediji u Repu¬ 
blici Hrvatskoj taj su čin 
i te riječi opet tumači¬ 
li političkim razlozima, 
da je Crkva njime željela 
uspostaviti balans u od¬ 
nosu prema zločinima 
fašizma i komunizma te 
da je ovim činom htjela 
pokazati pijetet na mjestu ustaškog logora smrti i 
distancirati se od NDH nostalgija. 

Mi se nećemo zamarati takvim tumačenjima 
nego se prisjetiti da je potrebno proučiti i razlučiti 
razliku između sabirnih i radnih logora od onih za 
ubijanje ljudi i u NDH i u FNRJ, te da je Jasenovac 
u svom početku bio sabirni i radni logor, i da su u 
njemu partizanski ubojice dokrajčile na tisuće pri¬ 
padnika hrvatskih vojnih postrojbi nakon završenog 
rata i da su u njemu komunistički ideolozi dali po¬ 
ubijati tisuće neistomišljenika. Zašto je komunistič¬ 
ki režim 1964., kad se počelo istraživati jasenovačke 
žrtve i među prvima otkrilo žrtve u domobranskim 
odorama, izdao naredbu: “Zaustavi iskapanja! Zagr- 
nite rovove!“? 

Suludo bi bilo prihvaćati raspravu o neutemelje¬ 
nim optužbama bezbožnog režima protiv Katoličke 
Crkve za njenu suradnju s vlašću NDH. Ne ulazimo 
u djela pojedinih njenih članova koji je ne predstav¬ 
ljaju u cjelini, jer nam pravo daju dokumenti koje 
nastojimo još ove jeseni objaviti pod naslovom Aloj- 
zije Stepinac u 2. svjetskom ratu: Dokumenti i svje¬ 
dočanstva. Pa ipak, valja se upitati: Zašto hrvatska i 
svjetska javnost nisu sadržaje tih dokumenata smjele 
poznavati do 1990., a i nakon toga, pljeva ne dopu- 



Nadbiskup Stepinac tijekom nepoznatog pastirskog po¬ 
hoda. Njemu slijeva prepoznajemo vic. Josipa Salača, 
kasnije pomoćnog biskupa zagrebačkoga, vlč. Vilima 
Cecelju> kapelana u Petrinji i župnika u Kustošiji 
(Zagreb) i vlč. Franju Sepera, tada Nadbiskupova 
tajnika , kasnije nadbiskupa zagrebačkoga i kardinala 
te pročelnika Kongregacije za nauk vjere . 









Mons. Valentin Pozaic\ pomoćni biskup zagrebački , u koncelebraciji s brojnim svećenicima , predvodi misu u župnoj 
crkvi Presvetog Trojstva u Krasiću , Stepinčevo , 10. veljače 2009. 


šta da zrno uzraste? A sam je Nadbiskup o svom dje¬ 
lovanju, 6. ožujka 1946., posvjedočio sljedeće: “Či¬ 
njenica je, da zagrebački nadbiskup nije nikada odo¬ 
bravao politiku ustaškog režima protiv Srba. Činje¬ 
nica je, koju bjelodano dokazuju do danas već izdani 
brojni dokumenti, da je on neprekidno, od prvog 
časa, ustao na obranu osnovnih prava Srba na život, 
braneći u svojim dopisima na vladu bivše NDH u 
svakom slučaju, koji mu je bio dojavljen, prava Srba. 
Jednako tako je zagrebački nadbiskup branio i nevi¬ 
ne, preko svih mjera čovječnosti progonjene Zidove, 
ustajući protiv rasnih zakona bivše NDH, koji su 
bili čisti prijepis njemačkih rasističkih zakona. Zbog 
ovoga svoga držanja zagrebački nadbiskup je ubrzo 
došao u latentni stalni sukob s vladom NDH. Taj 
se sukob otvorio odmah poslije osnivanja NDH, a 
došao je do vrhunca u smrtnoj osudi zagrebačkog 
kanonika Dra P. Lončara, koga su ustaške vlasti osu¬ 
dile na smrt radi njegovog rada prema uputama za¬ 
grebačkoga nadbiskupa. 

Svojim zauzimanjem za progonjene Srbe i Zi¬ 
dove zagrebački nadbiskup došao je htijući ili ne 
htijući u stav opozicije prema ustaškom režimu. 
Zato ga ni članovi NO pokreta nisu napadali kroz 
tri godine, doklegod je taj sukob bio u javnosti oče¬ 
vidan. Pače znade se, da su oni iz šume sami na 
svom radiju prenosili stanovite odlomke iz propo¬ 
vijedi zagrebačkog nadbiskupa na blagdan Krista 
Kralja g. 1943., u kojoj je on jasno osudio i rasizam 
i ustaške nepravde prema Srbima, Zidovima i Ciga¬ 
nima kao što i načela komunizma.“ (Arhiv Postula- 
ture, sv. LXXXVIIL, str. 3267.-3268.) 

Baš zbog jasnog stava u osudi svake bezbožne i 
protučovječje ideologije, a izgradio ju je na načelima 
Evanđelja, blaženi Alojzije se izdigao nad vremenske 


i povijesne tjesnace i u slavi uskrsloga Krista poma¬ 
že onima koji traže Božju pomoć i Božju zaštitu. O 
tome je sustavno svjedočio. Posvjedočio je tu vjeru i 
u pismu koje je napisao skopskom biskupu dr. Smi- 
ljanu Cekadi, 26. kolovoza 1958.: “Teška, smrtono¬ 
sna bolest prikovala me je bila uz krevet manje više 
tri mjeseca (...).Teško mi je, kad mi onemogući sve¬ 
tu Misu, jer što smo mi svećenici bez nje? Ali Bogu 
hvala na svemu! Kao što sam Ti pisao već (nadam se, 
da si dobio pismo), ako je potrebno, uz milost Božju 
dakako, “ frangar , ali nonflectar 1 pred progoniteljima 
Crkve i huliteljima Boga. Niti sada, kad sam bio već 
jednom nogom u grobu (liječnici nisu vjerovali, da 
bih mogao više ustati) nisam ni za čas posumnjao u 
pobjedu naše Crkve u ovom orijaškom hrvanju. I 
znam, da se neću prevariti. A ne ćeš se ni Ti!“ 

Neka dubljem poznavanju Blaženikova iza¬ 
brana duha pridonese i ovaj broj Glasnika. Usva¬ 
janjem njegovih vrlina porast će u svakom Blaže- 
nikovome štovatelju i dobronamjernom čitatelju 
Glasnika povjerenje u Crkvu kojoj on bijaše vjeran 
zaručnik i uzoran pastir, te gorljivost prema narodu 
oplemenjena radom, poštenjem i ljubavlju. 

Zahvaljujem na suradnji, na brojim pismima 
odobravanja i potpore, osobito na svjedočanstvima 
o uslišanjima koja su brojni štovatelji primili po 
zagovoru bi. Stepinca, na fotografijama iz njegova 
života ili proslava u njegovu čast, te na molitvi za 
njegovo što skorije proglašenje svetim. 

U Zagrebu , na Uskrs , 12. travnja 2009. 

dr. sc. Juraj Batelja , postulator 


1 “Može me se slomiti, ali ne saviti!” (= ustrajati). 

U ratu ne stradavaju samo ljudi. 
“Nagorjelo Evanđelje", ustvari 
je to Misal, upisao je u Spome¬ 
nicu župe Sunja župnik Augustin 
Kralj, opisujući stanje nakon 
što je kao dušobrižnik u Kozari 
Boku preuzeo upravu župe Su¬ 
nja, 11. listopada 1942. Uništi¬ 
li su crkvu i zapalili crkveni na¬ 
mještaj pripadnici SS postrojbi 
ili domaći partizani ili pravo¬ 
slavni prelaznici na katoličku 
vjeru, ne poštujući ni svetinje 
koje su iste Nijemcima, Srbima 
i Hrvatima. 


Katoličanstvo - glavni stup identiteta 
hrvatskoga nacionalnog bića 

Piše: dr. Josip Sabol 


S pecifičnost razvoja današnjega društva i da¬ 
našnje civilizacije čini pitanje o osobnom i 
nacionalnom identitetu sve aktualnijim. 
Ukoliko postoji politička volja za očuvanjem na¬ 
cionalnoga identiteta, potrebno je da vodeće snage 
društva ponovno otkriju i aktiviraju izvore identi¬ 
teta hrvatske nacije. Objektivno gledajući ne može 
biti nikoga u našem društvu koji ne bi vidio u ka¬ 
toličkoj vjeri i u pripadnosti hrvatskog naroda Ka¬ 
toličkoj crkvi jedan od temeljnih izvora nacional¬ 
noga identiteta. 

Izjava nadbiskupa Stepinca o nacionalnom 
identitetu danas je jednako tako važeća kao što je 
bila i u njegovo vrijeme: “Nema sumnje da je jed¬ 
na od najljepših odlika hrvatskog narodnog bića u 
prošlosti bila nastojanje kako bi svoj narodni život 
doveo u sklad s načelima objavljene istine Božje. 
I to ne samo onda, kad je iz toga mogao izbijati 
koristi, nego i onda kad mu je to bilo gorko. To 


očekuje sav hrvatski narod i tome se nada i danas 
od ovog Sabora. Neka donosi zakone, koji se neće 
kositi sa zakonom Božjim, zakone pravedne, zako¬ 
ne moguće.“ 

Ovo nije bila politička izjava nego načelno te- 
ološko-biblijska, i stoga važeća u svako vrijeme. 
Ona je upućena današnjem Saboru, tom zakono¬ 
davnom tijelu neovisne države Hrvatske. Pitanje 
glasi, da li je i u kojoj mjeri religiozno-katoličko 
usmjerenje našeg naroda — 86% pučanstva prizna¬ 
je se katoličkim - zastupano u državnim tijelima, 
u prvom redu u zakonodavnom tijelu u Saboru? 
Ovo pitanje je vrlo važno jer Sabor donosi zakone i 
preko njih oblikuje život ljudi, dajući idejno-etičko 
usmjerenje dinamici društvenih snaga na svakom 
području života: na području znanosti, gospodar¬ 
stva, kulture, politike, i na taj način čuva i oboga¬ 
ćuje identitet hrvatskog naroda ili pak ga čini blje¬ 
đim i sve neprepoznatljivijim. 

Prema teoriji demokracije trebala bi sva tije¬ 
la države, u prvoj liniji Sabor, poštivati aktualnu 
volju naroda, izraženu na izborima. No, jednako 
bi tako morala sva državna tijela poštivati trajno 
imanentnu i nadvremensku volju naroda, koja je 
sakriveno prisutna u duši ovoga naroda, u njego¬ 
vu mentalitetu, u njegovim običajima, u duhov- 
no-kulturalnim korijenima njegova nacionalnoga 
bića. Odatle proizlazi konkretni politički zahtjev 
da zastupnici u Hrvatskom saboru trebaju donositi 
takve zakone, koji su u skladu s općim duhovno- 
tradicionalnim usmjerenjem cjelokupnoga nacio¬ 
nalnoga bića. 

Za hrvatski je narod to duhovno-tradicional- 
no usmjerenje prožeto katoličkom vjerom i kato¬ 
ličkom religioznom tradicijom. To traži duh de¬ 
mokracije, to traži naravno pravo. Ova zaduženost 
Sabora nikako nije onemogućena formalno valja¬ 
nim principom odvojenosti Crkve i države i ne- 
utralitetom države u pitanjima vjere i svjetonazo¬ 
ra. Religijsko-ideološki neutralitet države traži da 
država ne smije nasilno provoditi konfesionalno i 
svjetonazorsko usmjerenje društva. On nikako ne 


obvezuje državu da u svojem djelovanju - primje¬ 
rice u odgoju i obrazovanju - osigura prvenstvo 
areligioznom ili ateističkom usmjerenju života svo¬ 
jih građana. Baš time bi država povrijedila princip 
neutralnosti. 

Stoga valja zaključiti: vođenje politike na na¬ 
čelima ateizma ili totalnog sekularizma nema le¬ 
gitimitet u društvu ili u narodu, koji je većinski 
usmjeren religiozno-konfesionalno. Sekularistič- 
ki utemeljena politika znači u tom slučaju prema 
duhu demokracije političko-idejno nasilje nad na¬ 
cionalnim bićem hrvatskog naroda. Takvo je na¬ 
silje hrvatski narod morao podnositi za vladavine 
komunizma, koji je svojom ateističko-marksistič- 
kom doktrinom razarao korijene kulturalne, reli¬ 
gijske i nacionalne baštine hrvatskoga naroda. Tu 
treba tražiti najdublje izvore današnjoj duhovno- 
moralnoj krizi društva. S totalno sekularističkim 
usmjerenjem današnje hrvatske države jedva da je 
moguće ostvariti duhovno-moralnu obnovu druš¬ 
tva i na taj način sačuvati identitet hrvatskoga na¬ 
roda. 


Molitva u čast blaženoga Alojzija 
Stepinca, biskupa i mučenika 

Gospodine, Bože naš, 

Ti si blaženom Alojziju Stepincu dao milost 
čvrsto vjerovati u Isusa Krista 

i spremnost trpjeti za njega sve do mučeničke smrti. 
Pomozi nam slijediti njegov primjer i njegov nauk 
da bismo ljubili Krista kako ga je on ljubio 
i služili Crkvi kako joj je on služio 
sve do darivanja vlastitoga života za nju. 

Njegova živa vjera u Isusa Krista 
i postojana ljubav prema Crkvi 
neka nas učvrste u borbama života 
na putu vječnoga spasenja. 

/Po njegovu zagovoru udijeli mi milost ... / 

Po Kristu Gospodinu našemu. Amen. 

Nakon toga izmoli: Oče nas\ Zdravo, Marijo, Slava Ocu, 
sa zazivom: Blaženi Alojzije Stepinče, moli za nas! 

Kardinal Josip Bozanić predvodio je euharistijsko slavlje u zagrebačkoj katedrali u zajedništvu s predsjednicima 
biskupskih konferencija Srednje i Istočne Europe te oko 150 svećenika, 10. veljače 2009. 


Stepinčevo 2009. 


U zagrebačkoj katedrali 

U svečanom misnom slavlju u zagrebačkoj ka¬ 
tedrali 10. veljače 2009., na 49. obljetnicu smrti i 
liturgijski blagdan bi. Alojzija Stepinca, sudjelovali 
su i sudionici povijesnog susreta kardinala i pred¬ 
sjednika biskupskih konferencija Srednje i Istoč¬ 
ne Europe održanoga toga dana u Zagrebu o temi 
“Poslanje Crkve u Srednjoj i Istočnoj Europi dva¬ 
deset godina nakon sloma komunističkog sustava 
(1989. - 2009.)”, apostolski nuncij u Hrvatskoj 
nadbiskup Mario Roberto Cassari, zagrebački po¬ 
moćni biskupi Valentin Pozaić, Vlado Košić i Ivan 
Šaško te više od 150 svećenika. 

Govoreći kako su se spomenuti biskupi susreli 
u Zagrebu da bi razmatrali i razmijenili iskustva cr- 
kvenosti dvadeset godina nakon početka urušava- 
nja zidova neslobode, prerečenih u metaforu “želje¬ 
zne zavjese”, kardinal Bozanić ukazao je da je “že¬ 
ljezna zavjesa” slika podjele, razdora, udaljavanja i 
sebičnosti. Nju postavlja čovjek priječeći pristup 
čovjeku, ali mu je cilj puno dublji — spriječiti po¬ 
gled čovjeka prema Bogu, da ne bi osjetio njegovu 
dobrostivost. Zato se zidovi i bodljikave žice, čuvari 
i nadzornici najprije rađaju u srcu koje ne želi Boga 


u svome životu. Iz toga neprihvaćanja Boga rađaju 
se ideologije koje previđaju istinu o čovjeku, koje 
zavode ljude do tjeskobe, koje nasiljem postavljaju 
zavjese podjela i razdora, objasnio je kardinal. 

Prokomentirao je kako se dobro sjećamo godi¬ 
na čekanja da zavjesa koja je zastirala pogled istini 
bude podignuta. Sjećamo se suza radosnica onih 
koji su dočekali da se ostvare proročke riječi muče¬ 
nika diljem Srednje i Istočne Europe. Kako je samo 
snažan emotivni naboj povezivao one koje je pro¬ 
čistila patnja u komunizmu, podsjetio je kardinal, 
dodavši da si, danas, dvadeset godina nakon tih 
početaka, moramo postaviti pitanje: Kakav pred¬ 
znak ima zbilja koja je nosila pečat komunizma? 
Gdje je nestao taj naboj i na koji je način snaga do¬ 
bra, spremna na žrtvu, pretvorena u nesigurnost, a 
ponekad i u malodušje? 

“Savjesti su nemirne, osobnosti podijeljene, tre¬ 
ba promicati pomirenje u društvu. Od one velike 
zavjese ‘djeca laži’ ponijela su sa sobom njene koma¬ 
diće i njima prekrivaju ili zamagljuju istinu o poje¬ 
dinim događajima, kako u pojedincima, tako i u po¬ 
jedinim dobro izabranim institucijama. Neki kroz 
ostatke te zavjese siju sjeme razdora i zbunjenosti. 

Mi nikada ne ćemo reći da su one dobre, niti 
se pomiriti da je u tim pitanjima moguć politič¬ 
ki kompromis, jer se ne radi o ljudskim dogovori¬ 
ma, nego o sržnoj istini kojoj mi nismo izvorište. 
Zbog toga nas raduje da u tim pitanjima vjernici 
laici ne miruju i ne šute te da je tijelo Crkve, ali i 
drugih vjerskih zajednica, složno u obrani istine o 
čovjeku, osobito kad je u pitanju obitelj”, poručio 
je kardinal. 

Obraćajući se posebno mladima, kardinal im 
je rekao: “Ako vam se u školi, u odgoju ne daje 
mogućnost da otkrijete predivnu povijest svetosti 
od koje Europa može živjeti radost nesebičnoga za¬ 
jedništva; ako vam se ne govori istina o kardinalu 
Stepincu i o mučenicima komunizma diljem svije¬ 
ta, sami je istražujte i upoznajte. Ne dopustite da se 
pred vama ponovno šiva neka nova zavjesa, teška i 
turobna, naizgled profinjena i napredna, a ipak ta¬ 
kva da čovjeku zatvara pogled prema Bogu te uni¬ 
štava sjeme ljubavi.” 

Na početku mise nuncij Cassari pročitao je pi¬ 
smo pape Benedikta XVI. upućeno sudionicima 


"Savjesti su nemirne, osobnosti podijeljene, treba 
promicati pomirenje u društvu. Od one velike zavje¬ 
se 'djeca laži 7 ponijela su sa sobom njene komadiće 
i njima prekrivaju ili zamagljuju istinu o pojedinim 
događajima, kako u pojedincima, tako i u pojedi¬ 
nim dobro izabranim institucijama. Neki kroz ostat¬ 
ke te zavjese siju sjeme razdora i zbunjenosti/ 7 


“Kao kršćani, unutar sadašnjih zbivanja, ne smi¬ 
jemo biti obeshrabreni i ne smijemo šutjeti. U našu je 
hrvatsku zemlju posijana ljubav u žrtvi Kristova križa. 
Znamo da će izniknuti u plod koji nikakvo zlo ne može 
uništiti, a koji združuje i daje živjeti”, zaključio je u 
homiliji kardinal Bozanić, 10. veljače 2009. 


Istina je da je zavjesa pala; istina je da je sustav doži¬ 
vio slom, ali krhotine su dovoljno snažne da se poja¬ 
ve u oblicima promicanja istih neistina ne samo kroz 
pore politike i odnosa prema prošlosti, nego naroči¬ 
to u odnosu prema odgoju, znanosti, obrazovanju. 
Njena struktura je ostala živjeti u zakonodavstvu i 
pravosuđu, u gospodarstvu i kulturi. Ne smijemo, 
braćo i sestre, biti ni zbunjeni, ni iznenađeni, a naj¬ 
manje malodušni zbog toga što se i danas pojavljuju 
zahtjevi proturječni antropološkoj istini o čovjeku, 
pretočeni čak i u zakonske odredbe. 

trećega susreta kardinala i predsjed¬ 
nika biskupskih konferencija zemalja 
Srednje i Istočne Europe koje su živje¬ 
le pod komunističkim režimom, a koje 
je potpisao državni tajnik Svete Stolice 
kardinal Tarcisio Bertone. “Naviješta- 
ti radosnu vijest Isusa Krista do prije 
dvadeset godina u zemljama Srednje i 
Istočne Europe bilo je uistinu teško, 
ali i opasno, posebno za pastire Cr¬ 
kve. Među onima koji su trpjeli pro¬ 
gonstvo kako bi ostali vjerni Kristu i 
Crkvi, vi danas častite blaženoga mu¬ 
čenika, kardinala Alojzija Stepinca, 

‘najsvjetliji lik’ Crkve u Hrvatskoj, 
kako ga je u homiliji održanoj u zagrebačkoj ka¬ 
tedrali 10. rujna 1994. godine nazvao sluga Božji 
Ivan Pavao II. Mučeništvo i svjedočenje blaženoga 
kardinala Stepinca potiče nas i ohrabruje, jamče¬ 
ći nam da Crkva nastavlja svoje putovanje izme¬ 
đu progonstva svijeta i Božje utjehe, navješćujući 
muku i smrt Gospodinovu dok On ne dođe. 

Nakon pada komunizma, Crkva se susreće s no¬ 
vim izazovima, s novim problemima, ali uvijek ostaje 
ista zapovijed ‘Pođite po svem svijetu, propovijedaj¬ 
te Evanđelje svemu stvorenju. Uzajamna suradnja, 
kako među pastirima, tako i između biskupskih kon¬ 
ferencija od velike je važnosti za izvršenje toga posla¬ 
nja. Ovaj susret, kojim se očituje životnost Crkve, 
ulijeva novu nadu za učinkovitost njezina poslanja u 
Europi i svijetu”, stoji, među ostalim, u pismu. 


Predsjednici biskupskih konferencija Srednje i Istočne Eu¬ 
rope te mnoštvo Božjega naroda molilo je na grobu bi 
Alojzija Stepinca, 10. veljače 2009. 


Vjernici koji na Blaženikov zagovor budu usliša¬ 
ni - zadobiju tjelesno ili duhovno ozdravljenje ili 
koju osobitu milost - neka opis uslišanja i cjelovitu 
liječničku dokumentaciju dostave na adresu: 

dr. Juraj Batelja, postulator 
Kaptol 18, p. p. 949 
10001 ZAGREB 

BLAŽENI ALOJZIJE STEPINAC 3. (GOD. XVI.) 2009. 


U Gospiću 

U predvečerje blagdana bi. Alojzija Stepinca, 
9. veljače, gospićko-senjski biskup Mile Bogović 
predvodio je u gospićkoj katedrali misu na početku 
dvodnevne proslave Stepinčeva. On je u propovi¬ 
jedi istaknuo, da “u svojoj sredini imamo svjedoka 
koji su hrabro svjedočili svoje vjerničko, ljudsko i 
narodnosno uvjerenje od 1945. do 1990.“. Podsje¬ 
tio je, kako je komunizam zaustavljao protok do¬ 
brote, tako da postavljene brane negdje još i dalje 
stoje, a s druge strane mnogo toga je prepušteno 
zaboravu. “Dignimo postavljene brane i spašavaj¬ 
mo od zaborava sve ono što je bilo lijepo u proš¬ 
losti ove sredine”, rekao je biskup potaknuvši na 
objavljivanje njihovih imena te da svojim nema¬ 
rom ne pustimo da o dobrima vlada lažna slika. 

“Sirila se monstruozna laž o Stepincu i o mno¬ 
gim drugima: Kuklju, Kargačinu, Biničkom, s. 
Žarki Ivasić”, dodao je biskup i zaključio kako je 
na nama ne samo da ih spasimo od zaborava kamo 
su godinama gurani, nego također da njihov pri¬ 
mjer slijedimo. 

U Nizozemskoj 


djeljnih čitanja primijenio na blaženika, uspore¬ 
divši ga s vjernim Jobom koji je ustrajao u vjernosti 
Bogu i istini unatoč teškoćama. Blaženik je najprije 
naviještao Božju riječ poput apostola Pavla, a na¬ 
kon toga je trpio zbog toga naviještanja i svjedoče¬ 
nja kao i Job. Naviještao je istinu koja nije roba s 
kojom bi se moglo trgovati i koja bi se mogla pro¬ 
dati. Propovjednik je spomenuo lažnu obazrivost 
koja danas ne dopušta da ljudi jedni drugima pri¬ 
znaju istinu o sebi ili o drugima. Takvo ponašanje 
nije na tragu nasljedovanja Blaženika. 

Na jugu Francuske 

Hrvati južne Francuske proslavili su nebeskog 
zaštitnika misije blaženoga Alojzija Stepinca u ne¬ 
djelju 8. veljače u kapeli Don Bosco u Nici. Vodi¬ 
telj misije i delegat Stjepan Cukman-Bistričanec u 
propovijedi je iznio vrline Blaženika kao Kristova 
pastira, koji svoj život žrtvuje za svoje stado — svoju 
vjeru rimokatoličku i svoj napaćeni narod uz čistu 
savjest. A savjest njegovih tužitelja ipak je bila okr¬ 
vavljena, što se danas otkriva. Poslije mise proslava 
se nastavila uz kulturni i zabavni program. Prosla¬ 
vu je uveličao sastav svirača “Franceki” iz Rečice. 



Hrvatska katolička misija u Nizozemskoj sve¬ 
čano je u nedjelju 8. veljače u katedrali sv. Lovre i 
sv. Elizabete u Rotterdamu proslavila spomendan 
bi. Alojzija Stepinca. 


U Torontu 

Župa Naše Gospe Kraljice Hrvata u Torontu 
proslavila je u nedjelju 8. veljače spomendan bi. 
Alojzija Stepinca koji slavi već desetljećima uz dan 
Blaženikove smrti. Svečanu misu predvodio je dr. 
Mladen Horvat, koji je u propovijedi poruku ne- 


U Ljubljani 

Zahvalna molitva za sve što je bi. kardinal Aloj- 
zije Stepinac učinio za slovenski narod te molitva 
za bratske odnose slovenskoga i hrvatskoga naroda 
održana je 8. veljače u ljubljanskoj crkvi Srca Isu¬ 
sova, koju vode članovi Misijske družbe lazarista. 
Nakon euharistijskog klanjanja misu je predslavio 
mons. Juraj Batelja, promicatelj postupka za pro¬ 
glašenje bi. Alojzija Stepinca svetim, koji je poslije 
mise otvorio izložbu o Blaženikovu životu i djelu. 

U Karlovcu 

Na blagdan blaženoga Alojzija Stepinca 10. ve¬ 
ljače u Karlovcu je svečanom koncelebriranom mi¬ 
som proslavljena deseta obljetnica vojne kapelani- 
je “Blaženog Alojzija Stepinca” pri zapovjedništvu 
Hrvatske kopnene vojske. Misu u crkvi Presvetog 
Srca Isusova predvodio je i održao vrlo nadahnu- 
tu propovijed vojni biskup Juraj Jezerinac. Suslavili 
su generalni vikar Vojnog ordinarijata mons. Josip 
Santić, vojni dekan preč. Andrija Markač, dekan 
karlovački preč. Ferdinand Vražić, vojni kapelani iz 
Bjelovara, Varaždina, Zagreba, Kamenskog, te sve¬ 
ćenici karlovačkih župa. 

Misnom slavlju u punoj crkvi nazočili su zapo¬ 
vjednik Hrvatske kopnene vojske general pukov¬ 
nik Mladen Kruljac s najbližim suradnicima i za¬ 
povjednicima podređenih postrojbi i djelatnicima 
Zapovjedništva Hrvatske kopnene vojske, pred¬ 
stavnici Karlovačke županije i Grada Karlovca, 
gradonačelnica Ozlja, načelnici Policijske uprave 
karlovačke, djelatnici vatrogasnih zajednica, pred¬ 
stavnici udruga proizašlih iz Domovinskog rata i 
brojni vjernici iz karlovačkih župa. 

Prije završnog blagoslova nazočne je pozdravio 
general Kruljac. On je sve nazočne podsjetio da je 
dekretom vojnog ordinarija od 1999. godine zapo¬ 
čela s radom vojna kapelanija “Blaženog Alojzija 
Stepinca” sa sjedištem u tadašnjem I. zbornom po¬ 
dručju, a danas zapovjedništvu Hrvatske kopnene 
vojske. 

Izrazivši ponos što je upravo blaženik Stepinac 
zaštitnik i zagovornik ove vojne kapelanije, govor 
je zaključio riječima: “Nadam se da će se vrlo brzo 
u našoj vojarni izgraditi kapelica bi. Alojzija Ste- 

ispunjavati svoje duhovne potrebe i održavati redo¬ 
vita bogoslužja.” 

U Baškoj Vodi 

Prigodom blagdana bi. Alojzija Stepinca u uto¬ 
rak 10. veljače je splitsko-makarski nadbiskup Ma- 
rin Barišić pohodio župu Uznesenja BI. Djevice Ma¬ 
rije u Baškoj Vodi, gdje je u župnoj crkvi predvodio 
misno slavlje i blagoslovio kip bi. Alojzija Stepinca. 

U Jelenju 

U crkvi sv. Mihovila u Jelenju proslavljen je 
10. veljače spomendan bi. Alojzija Stepinca. Sve¬ 
čanu misu predvodio je riječki nadbiskup Ivan 
Devčić. 

U oltaru jelenjske crkve pohranjene su moći bi. 
Stepinca. Na tu je činjenicu na kraju misnog slavlja 
upozorio župnik Francetić, istaknuvši kako su na 
tom mjestu misili i slavili Boga jelenjski mučenici, 
“Stepinčevi svećenici”, koji su mislili i radili kao on: 
župnik Jelenja Srećko Blažević, otrovan u Sušačkoj 
bolnici 1946.; jelenjski kapelan Mate Moguš, ubi¬ 
jen u Udbini; vlč. Milan Hlača rodom iz Jelenja, 
koga je 1944. u zagrebačkoj katedrali zaredio nad¬ 
biskup Stepinac, a koji je nakon nekoliko godina 
umro u riječkoj bolnici pod čudnim okolnostima, 
te mons. dr. Augustin Juretić, suradnik nadbiskupa 
Stepinca, rođen u župi Jelenje. Protjeran je iz do¬ 
movine godine 1946. i umro u progonstvu u Švi¬ 
carskoj, a nije smio biti pokopan u domovini. 

Nakon misnog slavlja vjernici su mogli u žu¬ 
pnoj kapeli razgledati izložbu o jelenjskim muče¬ 
nicima, “Stepinčevim svećenicima”. Uz dokumen¬ 
te i slike, izloženo je staro misno ruho i liturgijske 



Preč. Željko Majić, vicevektor Papinskoga hrvatskog zavoda sv. Jeronima, 
ravna mješovitim zborom koji je u crkvi sv. Jeronima u Rimu predvodio 
liturgijsko pjevanje na blagdan bi Alojzija Stepinca, 10. veljače 2009. 


Hrvatski svećenici koji studiraju na 
papinskim sveučilištima u Rimu i kar¬ 
dinal Francis Arinze uzlaze k oltaru 


U Rakitju 

Mlada župa BI. Alojzija Stepinca sa sjedištem u 
Rakitju, osnovana prije desetak godina, koja obu¬ 
hvaća još dva naselja — Bestovje i Novake — a na¬ 
lazi se između Svete Nedelje i Samobora, u utorak 
10. veljače svečano je proslavila blagdan bi. Alojzija 
Stepinca. 

U prijepodnevnim satima župljani su hodoča- 
stili u Krašić, gdje su sudjelovali na svečanoj pol- 
danici, a navečer je velik dio župljana sudjelovao u 
misnom slavlju u župnoj crkvi u Rakitju. Misu je 
predslavio župnik Božo Cindori, a propovijedao je 
vlč. Marko Đurin, đakon Varaždinske biskupije. 

U Koprivnici 

Župa blaženog Alojzija Stepinca u Koprivni¬ 
ci priredila je i ove godine duhovno-glazbeni pro¬ 
gram “Deset Stepinčevih dana” u prigodi proslave 
blagdana svog župnog zaštitnika. U okviru progra¬ 
ma “Deset Stepinčevih dana” od 5. do 8. veljače 
održan je četverodnevni festival duhovne pjesme 
“Stepinčeve note”. Nastupili su mješoviti pjevački 
zborovi iz brojnih hrvatskih biskupija, mladi vjer¬ 
nici Varaždinske biskupije i brojni dječji zborovi. 
Ovogodišnji, šesti festival duhovne glazbe “Stepin¬ 
čeve note” svečano je zatvorio domaći župnik vlč. 
Krunoslav Pačalat uz najavu otvorenja natječaja 
za Stepinčeve note 2010. godine s pjesmama u čast 
bi. Alojzija Stepinca, i uz napomenu da pjesme ne 
budu samo festivalske, već i za liturgijsko slavlje. 

Višednevna duhovna obnova zaključena je 
na samo Stepinčevo 10. veljače, kada je središnje 


misno slavlje predvodio varaždinski biskup Josip 
Mrzi jak. 

U Zadru 

Župa bi. Alojzija Stepinca na Bilom Brigu u 
Zadru među najvećima je u Zadarskoj nadbisku¬ 
piji, ima 5500 katolika. To je prva župa u Hrvat¬ 
skoj posvećena našem Blaženiku, a pripravom uoči 
ovogodišnjega Stepinčeva proslavila je deset godina 
postojanja. U župi je od 1. do 8. veljače održan ra¬ 
znovrstan program uoči proslave njihova naslovni¬ 
ka i zaštitnika. Duhovnu obnovu predvodio je fra 
Zvjezdan Linić, dr. Danijela de Micheli Vitturi go¬ 
vorila je o temi “Dar života”, a postulator Stepin¬ 
čeve kauze dr. Juraj Batelja izlagao je na temu “Lik 
i djelo bi. Alojzija Stepinca”. 

U crkvi je 8. veljače održana i svečana akade¬ 
mija na kojoj je župnik mons. Sime Perić predsta¬ 
vio duhovni profil župe, u kojoj djeluju pokreti 
Marijina legija, Kursiljo, Neokatekumeni, Križari, 
Fokolari, mnogi pastoralni suradnici. 

Na sam blagdan bi. Alojzija Stepinca u utorak 
10. veljače svečano koncelebrirano večernje slavlje 
predvodio je gospićko-senjski biskup Mile Bogović. 

U Stražemanu 

“Slavimo svog sveca koji je u Hrvatskoj procvao i 
rastao. On je jedinstveno bogatstvo Hrvatske. Tito 
i Partija su ga htjeli izbrisati. Danas nema ni Par¬ 
tije ni Tita, a Alojzije Stepinac svetac je i na ze¬ 
mlji i na nebu“, istaknuo je fra Zlatko Papac na 
misnom slavlju 9. veljače u stražemanskoj župnoj 

Kard. Francis Arinze propovijeda u crkvi sv. Jeronima na liturgijski blagdan 
bi. Alojzija Stepinca, 10. veljače 2009 . 


crkvi, koje se služilo u povodu blagdana bi. Alojzi¬ 
ja Stepinca. Predvoditelj slavlja čestitao je župniku 
mons. Josipu Devčiću i župljanima ove župe što su 
imali hrabrosti prije 28 godina prvi u svijetu na zid 
svoje crkve staviti lik sadašnjeg blaženika. Naime, 
postavljanje mozaika 1981. godine, koji je izra¬ 
dio akademski kipar Antun Starčević, na kojemu 
je među ostalim bio i lik Stepinca, na prostorima 
tadašnje Jugoslavije izazvalo je prvorazredni skan¬ 
dal zbog čega je župnik Devčić završio u zatvoru, a 
mozaik se morao uništiti. 

U Hamiltonu 

Uoči 49. obljetnice smrti bi. kardinala Aloj¬ 
zija Stepinca u nedjelju 8. veljače hrvatska župna 
zajednica sv. Križa u Hamiltonu proslavila je tra¬ 
dicionalnom svečanošću Stepinčevo, dan koji se u 
Hamiltonu — kao i u cijeloj iseljenoj Crkvi u Hrva¬ 
ta — desetljećima svečano obilježava. Jedan je to od 
rijetkih liturgijskih spomendana koji pod krovom 
crkve sv. Križa sabere mnoštvo Hrvata, folklorna i 
krajevna društva u svojim nošnjama, te tako zajed¬ 
no i slave i zahvaljuju Bogu za taj izuzetni dar. 

Misu je predvodio župnik Marijan Mihoko- 
vić, a pjevanje župni zbor u nošnjama pod vod¬ 
stvom orguljašice Andreje Mahovlich-Rački. Na 
misi su sudjelovali i članovi folklornih i ostalih hr¬ 
vatskih društava u narodnim nošnjama — članovi 
Hrvatskog sela, Zlatnih pajdaša, Hrvatskog narod¬ 
nog doma, Draganića i Sv. Jurja; članice Hrvatske 
katoličke žene bile su sa svojim plavim članskim 
lentama, a počasna garda Kolumbovih vitezova u 


odorama. Župnik je u uvodu istaknuo kako je bi. 
Alojzije prvi od hrvatskih Božjih ugodnika koji 
je to postao u svojoj domovini i baš zahvaljujući 
tome što je u njoj ostao, te da je prvi koji je oko 
sebe ujedinio cijeli hrvatski narod - u domovini, a 
osobito u iseljeništvu. 

Hrvatska rimska zajednica proslavila 
Stepinčevo 

Od smrti zagrebačkoga nadbiskupa kardina¬ 
la Alojzija Stepinca 10. veljače 1960. sve do danas 
hrvatska rimska zajednica svake se godine okuplja 
u crkvi sv. Jeronima na svečano euharistijsko slav¬ 
lje. Ovogodišnje euharistijsko slavlje u utorak 10. 
veljače, na spomendan bi. kardinala Alojzija Ste¬ 
pinca, predvodio je kardinal Francis Arinze, umi¬ 
rovljeni pročelnik Kongregacije za bogoštovlje i sa- 
kramentalnu stegu. Koncelebrirali su glavni tajnik 
Biskupske sinode nadbiskup Nikola Eterović, bar¬ 
ski nadbiskup Zef Gashi, rektor Zavoda sv. Jeroni¬ 
ma mons. Jure Bogdan i rektori papinskih zavoda 
Njemačke, Španjolske, Mađarske, Argentine, isu¬ 
sovačkoga međunarodnog Zavoda, rektor bogoslo¬ 
vije Sedes sapientiae te oko 50 svećenika, većinom 
na službi ili studiju u Rimu. 

Na početku mise mons. Bogdan istaknuo je 
povezanost hrvatske rimske zajednice s Crkvom u 
Hrvatskoj, napose onoj u Zagrebu, u proslavi Ste- 
pinčeva. Rektor je potom zahvalio kardinalu Arin- 
zeu na prihvaćanju poziva da predsjeda euharistij- 
skim slavljem proslave bi. Stepinca. Vodstvo Zavo¬ 
da i crkve sv. Jeronima nastojalo je, kao i uvijek, da 

o Blaženikovu spomendanu misu predvodi jedan 
od kardinala Rimokatoličke crkve. 

Ovogodišnji predsjedatelj kardinal Arinze ro¬ 
đen je godine 1932. u Nigeriji. Kršten je s 9 godina 
i dobio ime Francis. Za svećenika je zaređen 1958., 
sedam godina kasnije imenovan je biskupom koad- 
jutorom, a potom nadbiskupom Onitshe u Nigeri¬ 
ji. Od 1984. obnašao je službu u Vatikanu. Godine 
1985. imenovan je kardinalom, a od 2002. do 2008. 
godine bio je pročelnik Kongregacije za bogoštovlje. 

Temeljeći homiliju na biblijskim čitanjima 
kao i na životopisu bi. Alojzija Stepinca, kardinal 
Arinze posebno je izdvojio Stepinčevo nasljedova¬ 
nje Kristove Kalvarije: “Kardinal Alozije Stepinac 
neumorno je propovijedao evanđelje. Slijedio je 
Isusa sve do Kalvarije. Bez sustezanja je podigao 
glas protiv nepravde za obranu ljudskih prava, ne 
razlikujući pri tom Hrvata od drugih. Blaženi Ste¬ 
pinac kaže u svojoj propovijedi iz 1943. godine: 
‘Katolička crkva ne poznaje rasu gospodara ili rasu 
robova. Crkva poznaje samo jednu jedinu rasu: lju¬ 
de kao Božja stvorenja’.” 

U tome duhu je kardinal u nastavku propo¬ 
vijedi istaknuo: “Da bismo mogli nasljedovati fas¬ 
cinantnu neustrašivost i snagu blaženoga Alojzi¬ 
ja, zaista moramo moliti. Isus nas potiče na jed¬ 
nom mjestu: ‘Hoće li tko za mnom, neka se odre¬ 
kne samoga sebe, neka uzme svoj križ i neka ide za 
mnom. Tko hoće život svoj spasiti, izgubit će ga, 
a tko izgubi život svoj poradi mene, naći će ga.’ A 
na drugom nas mjestu poučava: ‘Veće ljubavi nitko 
nema od ove: da tko život svoj položi za svoje pri¬ 
jatelje.’ Naučimo od Blaženika kako treba Bogu, 
koji nas neizmjerno ljubi, prinositi život u cijelo¬ 
sti”, poručio je kardinal Arinze. 


Liturgijsku asistenciju pod vodstvom Darija 
Tičića uz pitomce Zavoda obavljali su hrvatski bo¬ 
goslovi iz Germanicum-Hungaricuma. Liturgijsko 
pjevanje predvodio je Zbor crkve sv. Jeronima pod 
ravnanjem vlč. Zeljka Majića, vicerektora Zavoda i 
crkve. Za orguljama je bio Mihael Prović. 

Uz veleposlanike Republike Hrvatske pri Sve¬ 
toj Stolici Emilija Marina i u Republici Italiji To¬ 
mislava Vidoševića, na misi su se okupili velepo¬ 
slanici Jasna Krivošić iz Bosne i Hercegovine, Ivan 
Rebernik iz Slovenije te Antonio Sbutega iz Crne 
Gore, svi akreditirani pri Svetoj Stolici. 

Crkva sv. Jeronima bila je ispunjena hrvatskim 
i talijanskim vjernicima. Napose je zapažen veliki 
broj hrvatskih redovnica, bogoslova i studenata la¬ 
ika iz Rima. 

Biskup Mrzljak u Ivanovcu blagoslovio 
Stepinčev kip i novi oltar 

Varaždinski biskup Josip Mrzljak pohodio je 
na blagdan bi. Alojzija Stepinca, 10. veljače, župu 
Ivanovec koja je posvećena tom hrvatskom blaže- 
niku i suzaštitniku Varaždinske biskupije. U tijeku 
misnoga slavlja u župnoj crkvi Sv. Vida blagoslovio 
je novi oltar i Stepinčev kip. Koncelebrirali su kan¬ 
celar biskupije mons. Antun Perčić, domaći župnik 
Danijel Bistrović te još desetak svećenika, uglav¬ 
nom iz župa Čakovečkoga dekanata. 

Na kraju mise župnik Bistrović zahvalio je 
Mjesnom odboru Ivanovca koji je financirao naba¬ 
vu kipa bi. Alojzija Stepinca, koji će biti postavljen 
uz župnu crkvu. Novi oltar izrađen je u vrijeme 
prijašnjeg župnika Pavla Mesarića, a izradili su ga 
umjetnici Miljenko Kranjčec i Snježana Inkret. 


■ 

Isusovac Ivan Fuček , prof. emeritus na Gre- 
gorijani, uzlazi k oltaru među brojnim kon- 
celebrantima koji su blagdan bi Alojzija 
Stepinca proslavljali u crkvi sv. Jeronima 
Papinskog hrvatskog zavoda sv. Jeronima u 
Rimu , 10. veljače 2009. Značajno je nje¬ 
govo svjedočanstvo o bi Alojziju Stepincu: 
«Svaki put me se duboko dojmilo i uzdizalo 
me kako je on pobožno slavio Svetu Misu. 
Mislio sam da je on posve svet čovjek kad 
posjeduje takvu snažnu vjeru u Euharistiju 
(...). Njemu zahvaljujem svoje svećeničko 
zvanje. On bijaše za mene ideal svećenis- 
tva. Bio sam njegov ministrant i želio sam 
ostvariti iste svećeničke ideale koji su u nje¬ 
govoj osobi bili tako rječiti i privlačni.» 


U Subotici 

Vjernici grada Subotice već desetak godine 
zajednički slave blagdan bi. Alojzija Stepinca u 
franjevačkoj crkvi, u kojoj se od 2. do 11. velja¬ 
če 2009. održavala tradicionalna devetnica u čast 
Gospi Lurdskoj. Euharistijsko slavlje je 10. velja¬ 
če, kao i svih prethodnih godina, predvodio biskup 
Ivan Penzeš. Ove godine s njim je suslavilo trinaest 
svećenika. Na početku slavlja biskupa, okupljene 
svećenike i vjernike pozdravio je gvardijan o. Ivan 
Bošnjak. 

Pjevali su združeni zborovi župasv. Roka i Ma¬ 
rije Majke Crkve te pjevači franjevačke crkve, kao 
i članovi zbora Collegium musicum catholicum. Psa¬ 
lam je pjevala Antonija Piuković, a zborom je rav¬ 
nao Miroslav Stantić. 

Na kraju mise vjernici su cjelovom iskazali po¬ 
čast moćima bi. Alojzija Stepinca. 

U Krašiću 

Na dan 49. obljetnice mučeničke smrti bi. 
Alojzija Stepinca u utorak 10. veljače program 
spomendanske svečanosti svečanim je euharistij- 
skim slavljem započeo u Stepinčevu rodnom Kraši- 
ću. Misu je u koncelebraciji s krašićkim župnikom 
Dragutinom Kučanom te s oko 40 svećenika pred¬ 
vodio pomoćni zagrebački biskup Valentin Pozaić. 

Župnik Kučan je, pozdravljajući okupljeno 
mnoštvo, koje je u više hodočasničkih skupina došlo 
iz šire okolice Krašića, pohvalio svoje župljane isti¬ 
čući da se mnogo njih odazvalo na devetodnevnu 
pripravu koja je prethodila spomendanu blaženog 
Stepinca. Nazvao je Krašić Stepinčevim domom u 
kojem je pokojni Blaženik rođen, trpio i umro kao 


biskup, izraziti štovatelj Blažene Djevice Marije, pa 
da je zato znakovito to da se njegov prijelaz u vječ¬ 
ni život dogodio uoči blagdana Gospe Lurdske. Žu¬ 
pnik Kučan je podsjetio da se blagdan blaženog Ste¬ 
pinca slavi jedanaesti put iako su hodočasničke sku¬ 
pine na dan Stepinčeve smrti dolazile i ranije. 

Prva veća skupina vjernika sa svećenicima u 
Krašić je stigla 1974. godine — rekao je župnik Ku¬ 
čan pozdravljajući biskupa Pozaića, koji se u službi 
biskupa predvoditelja euharistijske svečanosti i pro¬ 
povjednika na Stepinčevo u Krašiću našao prvi put. 

“Naš je Blaženik znao da ne dolikuje pretvarati 
se ili povući se, nego se držati mjesta gdje te Bog u 
određenom trenutku postavio“ — izrekao je biskup 
Pozaić rekavši da, iako su Stepincu zatirana osnovna 
ljudska prava i svako ljudsko dostojanstvo, da je po¬ 
kojni kardinal živio u čvrstoj nadi u pobjedu istine 
nad lažima, u pobjedu dobra nad zlom i pobjedu 
vjernosti nad izdajom, znajući da Crkva pred sobom 
ima vječnost. Zatim je biskup progovorio o moral¬ 
noj nerazvijenosti, neodgovornosti i pohlepi moćni¬ 
ka, koji umjesto da potiču kulturu života potiču kul¬ 
turu smrti, posvijestio je da moćnici narodu umje¬ 
sto radosti nameću tugu i očaj. Sve manje djece, sve 
prazniji domovi, naše je hrvatsko siromaštvo, rekao 
je poručujući da su se sve globalizacije i grobalizaci- 
je obogatile nepravedno i nemoralno na tuđi račun, 
a da sada, kada su i same izumrle, žele srušiti i ono 
malo blagostanja običnoga čovjeka. “Nekada su se 
komunisti rugali kapitalizmu, a istodobno su čeznu¬ 
li za kapitalom. U isto su se vrijeme kapitalisti rugali 
komunističkoj ideologiji. A u novije vrijeme vidimo 
da su ne samo komunizam, već i kapitalizam velika 
laž, prezir Boga i čovjeka. Zato je tako važno slaviti 

Mnoštvo vjernika iz svib hrvatskih krajeva sudjelovalo je u svečanom misnom slavlju u čast bi Alojzija Stepinca , u 
župnoj crkvi u Kras i ću, 10. veljače 2009. 


čovjeka istine, Stepinca kojemu čovjek nije bio roba 
kojom se može trgovati, Stepinca koji je branio isti¬ 
nu o Bogu i čovjeku“ — naglasio je biskup Pozaić 
istaknuvši da se zbog vjernosti Bogu i Crkvi po cije¬ 
nu vlastita života Stepinca može nazvati mučenikom 
za ljudska prava. “Bio je moralni svjetionik svojega 
naroda i zato mu je Crkva dala najviše što ima - 
čast oltara. Gospodin ga je proslavio, a mi smo tome 
svjedoci“ - završio je biskup Pozaić. 

Sa željom promicanja štovanja bi. Alojzija Ste¬ 
pinca, okupljenim hodočasnicima podijeljena je 
otisnuta prigodna pobožnost trodnevnice, a u pri¬ 
godi spomendana u župnome je krašićkom kom¬ 
pleksu postavljena i prigodna izložba. (T. B.) 

U Dubrovniku 

Na spomendan blaženoga Alojzija Stepinca du¬ 
brovački biskup Zelimir Puljić predvodio je 10. ve¬ 
ljače koncelebrirano misno slavlje u dubrovačkoj ka¬ 
tedrali. Govoreći o životu blaženika, biskup Puljić 
rekao je da je Stepinac živio u vrlo teškom i slože¬ 
nom povijesnom vremenu. “Bio je nadbiskup u Za¬ 
grebu u tri susljedne diktature. Kad je preuzeo upra¬ 
vu zagrebačke Crkve, iz Njemačke se širio zadah na¬ 
cizma i fašizma, a iz Rusije bezbožna ideologija ko¬ 
munizma. Žestoko im se protivio i branio ljudska i 
narodna prava. Stepinčeva hrabrost u tom teškom i 
mračnom razdoblju bila je izvorom nade za potlače¬ 
ne i ugrožene”, napomenuo je biskup te istaknuo i 
povijesnu vezu Stepinca i Dubrovnika rekavši: 

“On je hodao Stradunom i nosio moći našega 
parca. Mi smo i ove godine pronijeli njegove moći 
istim onim putem kud je on 1940. vodio procesiju 


sv. Vlaha. On je večeras ovdje nazočan. Ne samo u 
našim srcima, nego i po svetim relikvijama kojima 
odajemo dužno poštovanje. S njim smo povezani, 
ne samo narodnim korijenima i osjećajima, nego 
još više vjerom i pripadnošću Crkvi katoličkoj, 
koju je neizmjerno volio i za nju se žrtvovao.“ 

Spomendan bi. Alojzija Stepinca proslav¬ 
ljen u istoimenoj župi u Novskoj 

Župa bi. Alojzija Stepinca, utemeljena u Nov¬ 
skoj prije nekoliko godina, započela je prošlog ljeta 
djelovati samostalno u svom sjedištu, gdje je 10. 
veljače 2009. prvi put proslavila blagdan svoga ne¬ 
beskog zaštitnika. Pokraj nedovršene nove župne 
crkve u velikoj dvorani župnog doma i drugim 
prostorima okupili su se brojni vjernici, predstav¬ 
nici gradskih ustanova na čelu s gradonačelnikom 
Antunom Vidakovićem, članovi kulturno-umjet- 
ničkih društava i vatrogasci. Euharistijsko slavlje 
predvodio je požeški biskup Antun Skvorčević. 

U splitskoj župi Ivana Krstitelja 

U župi sv. Ivana Krstitelja na splitskom Trsteni- 
ku u Splitu svečano je 10. veljače proslavljeno Ste- 
pinčevo misnim slavljem koje je predvodio prof. dr. 
fra Spiro Marasović. On je u propovijedi pozvao 
vjernike da se zapitaju tko i što se to mijenja kad se 
govori da se mijenjaju vremena. Govoreći o Stepin- 
čevu vremenu, kojega se ovim blagdanom prisjeća¬ 
mo, istaknuo je kako su ta vremena 30-ih, 40-ih bila 
prilično raskalašena. Fašizam, nacizam, komunizam 
i svaki drugi “izam” bio je totalitarizam, bio je zlo. 
Nosile su se zastave različitih boja, ali su sve u konač- 
nici bile crne, jer se pod njima crno pisalo, ističe fra 

Spiro te dodaje kako je bilo onih koji su se okretali 
putem “vjetra tog vremena”, ali je bilo i onih koji su 
poput Stepinca okretali obraz prema tom vremenu i 
vjetru, jer su obraz imali. Takvih ljudi ima u svakom 
vremenu, istaknuo je Marasović. 

Za proslavu blagdana svoga suzaštinika bi. 
Alojzija Stepinca župljani župe sv. Ivana Krstitelja, 
ali i drugi splitski vjernici, pripremali su se trod¬ 
nevnicom od 7. do 9. veljače, a predvodili su je mr. 
o. Zoran Vujičić, dr. don Josip Corić i don Alojzije 
Condić, koji je održao i tribinu “Kako danas odga¬ 
jati? Uloga roditelja u odgoju mladeži”. 

U Zaprešiću 

Ovogodišnji spomendan hrvatskog mučenika 
i nadbiskupa blaženog Alojzija Stepinca svečano je 
u Zaprešiću proslavljen trodnevnicom u župi sv. 
Petra ap. Nadbiskup Stepinac osnovao je tu župu 
4. studenoga 1945. Prva dva dana mise su slavlje¬ 
ne u župnoj crkvi sv. Petra, a svečano euharistijsko 
slavlje na Stepinčevo u kripti nove crkve sv. Ivana 
Krstitelja. Euharistijska slavlja trodnevnice predvo¬ 
dio je i propovijedao mons. Josip Frkin. 

Trodnevnicu su pjevanjem i sviranjem na mi¬ 
sama uveličali Zbor mladih , članovi Molitvene za¬ 
jednice bi Alojzija Stepinca i s. Cecilija Horvat. 
Kroz sva tri dana prije misnih slavlja bila je pobož- 
nost u čast bi. Stepincu, koju su zajedno sa župnim 
vikarom Matijom Pavlakovićem predvodili članovi 
Molitvene zajednice BI. Alojzija Stepinca. 

U Rutinskoj Slatini 

Župa bi. Alojzija Stepinca u Kutinskoj Slati¬ 
ni u utorak je 10. veljače svečanim misnim slav¬ 
ljem proslavila blagdan svoga nebeskog zaštitnika. 
Središnje misno slavlje predvodio je zagrebački po¬ 
moćni biskup Vlado Košić, a u koncelebraciji su 
bili i o. Aurelio Mozzetta, vrhovni poglavar Družbe 
sinova Bezgrješnog Začeća, i o. Aleandro Paritanti, 
provincijalni poglavar te Družbe. 

U HKZ Sindelfingenu 

Hrvatska katolička zajednica u Sindelfingenu 
i ove je godine svečano proslavila blagdan jednog 
od svojih suzaštitnika u nedjelju 15. veljače. Misno 
slavlje u čast bi. Alojzija Stepinca održano je u cr¬ 
kvi Presvetog Trojstva, a nakon mise u dvorani Ge- 
meindezentruma bio je besplatni ručak za sve sudi¬ 
onike, uz prigodni program u kojem su sudjelovale 
brojne sekcije HKZ-a. 

Trodnevnu pripravu predvodio je od 12. do 
14. veljače fra Vjeko Tomić iz Kiseljaka. 


ŽUPA BLAŽENOGA ALOJZIJA 
STEPINCA iz Koprivnice, 

kao Organizator “Stepinčevih nota“ 

- festivala duhovne glazbe koji se već pet 

godina održava u toj župi, 

i POSTULATURA BL. ALOJZIJA 
STEPINCA u Zagrebu 
raspisuju tematski natječaj poezije 
posvećene bi. Alojziju Stepincu 

Natječaju mogu pristupiti pjesnici iz Hr¬ 
vatske i inozemstva s najviše tri pjesme na temu 
života i djela blaženog Alojzija Stepinca. Poželj¬ 
ni su tekstovi liturgijskog usmjerenja, ali to nije 
uvjet nego samo preporuka. 

Natječaj je otvoren 

od 10. veljače 2009. do 1. prosinca 2009. 

Prijava treba sadržavati: tekst pjesama (do 
tri pjesme), kratki životopis te osnovne podatke 
(adresa, e-mail, telefon ili mobitel). 

Prijave mogu biti poslane pismom ili elek¬ 
troničkom poštom. 

Tekstovi na natječaju trebali bi poslužiti 
skladateljima za stvaranje novih popijevki o bla¬ 
ženom Alojziju Stepincu. Stoga autori, šaljući 
stihove na natječaj, dopuštaju Organizatoru fe¬ 
stivala da odabrane stihove objavi tiskom i po¬ 
nudi skladateljima na uglazbljivanje. 

Odabrani radovi po izboru komisije bit će: 

- objavljeni na internetskoj stranici festivala 

- ponuđeni skladateljima za uglazbljivanje 

- javno pročitani na 6. Stepinčevim notama 

2010. godine 

- i tiskani u prigodnoj zbirci. 

Radove šaljite na adresu: 

Župa blaženoga Alojzija Stepinca 
Za natječaj poezije 
Selingerova 16 
48000 Koprivnica 

ili na e-mail adresu: 
zupa@zupa-astepinca-kc.hr 

Radove možete poslati i na adresu: 

Postulatura bi. Alojzija Stepinca, 
Kaptol 18, p. p. 949 
10001 Zagreb; 

e-mail adresa: juraj.batelja@zg.t-com.hr 


15 



Iskapanja u rovu sv. 
Barbare u Hudoj Jami 
počela su početkom 
prošle godine. Nakon 
Drugoga svjetskog 
rata mještani su stal¬ 
no upozoravali da je 
na tom mjestu velika 
masovna grobnica. 


N astavljamo s prikazivanjem progona Kato¬ 
ličke crkve i žrtava hrvatskoga naroda, nad 
kojim je nakon završetka 2. svjetskog rata 
komunistički režim u Federativnoj Republici Jugo¬ 
slaviji izvršio, u svjetskim razmjerima, nezapamćen 
zločin. 

Žrtve komunističkog nasilja 

Nisu sve žrtve komunističke mržnje bili voj¬ 
nici unovačeni ili dobrovoljno uključeni u ustaške 
postrojbe. Istini za volju, i hrvatski vojnici ustaških 
vojnih postrojbi su po Ženevskoj konvenciji imali 
biti poštivani. Zločin im je trebalo dokazati, a ne 
bez suda ih posmicati u vrijeme mira. Začudo da i 
neki povjesničari koji se uznose i hrvatskim pridje¬ 
vom zaboravljaju da je pred kraj rata bila prisilno 
unovačena malodobna mladež, da se u povlačenje 
dalo na desetke tisuća civila, žena, djece, staraca, 
bolesnika. Zar su trebali biti pobijeni samo zato 
što su se bojali i bježali od bezbožnog režima i par¬ 
tizanskog nasilja? Pokolj i nedužnih civila će potvr¬ 
diti opravdanost njihova straha. Zar je tako teško 
popisati te nevine žrtve i razotkriti krivce za Blei- 
buršku tragediju? A prouzročili su ideološki geno¬ 
cid i žrtvama napunili Mariborske rovove, Kočev- 
ski rog, Hudu Jamu, Jazovku, u koju nisu bačene 
samo žrtve partizanskog pokolja iz 1943., nego se 
u nju bacalo ranjenike i bolesnike iz zagrebačkih 


i karlovačkih bolnica, koje su, prema očitovanju 
mještana Kostanjevca i Oštrca, tjednima noću ka¬ 
mioni vozili prema Sošicama, i tolika druga strati- 
šta u Sloveniji, Hrvatskoj i republikama komuni¬ 
stičke Jugoslavije. 

Naslušali smo se partijskih moćnika i djelatni¬ 
ka koji su desetljećima mučili narod i povijest iz¬ 
vrćući brojeve žrtava i krivotvoreći povijesne činje¬ 
nice. Kad ih opovrgavaju činjenice, jame ispunjene 
zemnim ostatcima njihovih zločina, zamuckuju da 
su premladi bili kad se to događalo i ne sjećaju se 
zločina svojih, svojih suboraca i sumišljenika, izvr¬ 
šenih ponajviše u svibnju i lipnju 1945. 

Huda Jama i Ključ Brdovečki 

Krajem mjeseca ožujka 2009. otkopana je ma¬ 
sovna grobnica u rudniku Barbarin rov kod mjesta 
Huda Jama pokraj Laškoga. Za nju se i prije znalo, 
ali se zbog mogućih represija moralo šutjeti. Dok 
i danas u Republici Hrvatskoj svjedočimo o svoje¬ 
vrsnoj šutnji ili tek povremenom propuštanju vije¬ 
sti o postojanju takvih mjesta te o okrutnosti onih 
koji su zločin sistematski i kolektivno planirali i 
počinili, Slovenci o njima otvoreno govore. 

Na to je mjesto krajem svibnja ili početkom 
lipnja 1945. doveden neutvrđen broj ratnih zaro¬ 
bljenika. Među njima bijaše velik broj Hrvata. Tu 
su okrutno mučeni i bačeni u rovove. Samo u jed- 

Kapelica žrtvama pokolja u Hudoj Jami 


nom rovu nađeni su zemni ostatci oko 300 ubije¬ 
nih. Nakon što su poubijani posuti su živim va¬ 
pnom i potom je jama zabetonirana. 

Mariborski nadbiskup koadjutor Anton Stres, 
uz sudjelovanje slovenskih biskupa, svećenika iz 
svih slovenskih biskupija, te mons. Josipa Mrzlja- 
ka, predstavnika HBK, u župnoj crkvi Svetog Mar- 
tina u Laskom je u nedjelju 29. ožujka slavio sv. 
misu za žrtve poratnih masovnih pogubljenja koje 
su otkrivene u rudniku Barbarin rov. “Grob žrtava 
poratnih masovnih ubojstava bio je dosad u prvom 
redu grob šutnje. No, te se žrtve ubuduće neće 
moći zanemarivati”, rekao je u propovijedi nadbi¬ 
skup Stres i proslijedio: “Pregrada duga 100 metara 
kojom je zatvoren rudnički rov trebala je osigurati 
da žrtve zauvijek ostanu zakopane u šutnju, kako 
se o tome ništa ne bi doznalo. No, pregrada je u pr¬ 
vom redu trebala poslužiti zato da taj zločin nikad 
ne ugleda svjetlo dana. Pa ipak, iz toga groba šutnje 
te straha od istine o zločinu o kojemu se desetljeći¬ 
ma moralo šutjeti, žrtve su prije nekoliko tjedana 
izašle. Uskrsnule su u našoj savjesti, postavile se u 
naše povijesno pamćenje, pa ih od sada ubuduće 
nitko više neće moći zanemarivati i ignorirati.” 

Možda će hrabrost slovenskih povjesničara i 
državnih komisija ohrabriti i hrvatsku javnost da 
diljem Republike Hrvatske istraži masovne grobni¬ 
ce u koje su partizanski pobjednici nastojali posa¬ 


krivati svoje žrtve i prikriti svoje zločine. Spomeni¬ 
mo samo najnovije otkrivene masovne grobnice u 
Ključu Brdovečkom pokraj Zaprešića, gdje su par¬ 
tizani tijekom tri noći, 23., 24., i 25. svibnja 1945. 
poubijali više od 4.000 ljudi. 

Mještanin Pavao Kutarčić, svjedoči: „Dovo¬ 
dili su ih u grupama od po četiri ili šest. Bili su 
goli. Najprije su ih skinuli, a onda vezali žicom i 
tako vodili na likvidaciju. Zarobljenike su dovodili 
predvečer, a smaknuća su bila noću. Svi u selu mo¬ 
rali su biti u kući. Nije se smjelo paliti svjetlo, niti 
se smjelo izlaziti. U kuće koje su bile bliže nasipu 
dopirali su jauci. Dozivali su djecu, svoje žene, jau- 
kali... Cijelim selom odzvanjali su rafali.“ 

Zločinci i danas slave 

Partizani i suradnici partijskih tajnih službi 
potaknuti ideologijom Komunističke partije uspo¬ 
stavljali su protucrkveno ozračje u svim mjestima 
gdje su, ponajčešće, nasiljem i zločinima došli na 
vlast. Tvorni izvršitelji zločina bili su opijeni dvo¬ 
strukom mržnjom: protuhrvatskom i protucrkve- 
nom. Događalo se isto ono što su komunisti pod 
Staljinovim vodstvom nastojali još prije 2. svjetskog 
rata provesti u Španjolskoj: »Sektaški duh ljevičar- 
skih snaga, koje bijahu usmjerene protiv vjerskih 
istina i vrijednosti i protiv onih koji su ih pred¬ 
stavljali, započeo je i obilježio pojedinačna i ma- 

sovna pogubljenja ljudi.« (usp. ORTI V. C., Buio 
sull'altare 1931-1939: la persecuzione della Chiesa 
in Spagna , Roma, 1984., str. 13.) 

Tjeskobno se prisjetiti, ali treba spomenuti 
kako su se stravično iživljavali nad svećenicima. Jo¬ 
sip Kalajdžić, kateheta u Varaždinu i župnik u Biš- 
kupcu od veljače 1945., je po nalogu OZN-a “gol 
razapet na križ i mrtav bačen u Dravu“. Smije li se 
zaboraviti Josipa Astaloša, osječkog župnika, koje¬ 
ga komunisti “objesiše na drvo”? “Zaniječi Boga i 
bit ćeš slobodan!” Tako su pred jamom krvnici po¬ 
kušali slomiti don Ivana Tičića, kapelana u Pagu. 
Ali, don Ivan radije izabra smrt, nego li to, da za- 
niječe Boga.” A ruganje je istini i povijesti kad se 
odlikuju djelatnici zloglasnih komunističkih tajnih 
službi OZNE i UDBE, a bili su uključeni u pakle¬ 
nu mašineriju koja je prouzročila smrt mnogih sve¬ 
ćenika i stotine tisuća ljudi, vojnika i civila, a pre¬ 
šućuje zločin nad 600 ubijenih katoličkih svećeni¬ 
ka! Nadbiskup Stepinac je u završnoj riječi na sudu 
o tome rekao sucima koji su vršili zadatak koji im 
je naredila Komunistička partija i njeni vođe: “Vi 
ste učinili fatalnu pogrješku što ste pobili svećenike. 
Narod vam to neće nikada zaboraviti!” (Alojzije kar¬ 
dinal STEPINAC, Propovijedi , govori , poruke 1941 - 
1946 , Zagreb, 1996., str. 284.) 

Preorana groblja i traženje pomoći za su¬ 
dionike Križnoga puta 

Nasilje nad svećenicima i vjernicima, osobi¬ 
to onima koji su bili unovačeni u domobranske ili 
ustaške postrojbe, hrvatski su biskupi u skladu kr¬ 
šćanskog nauka i međunarodnoga prava, tražili ci¬ 
vilizirano postupanje s tim ljudima i dokazivanje 
krivnje prije bilo kakve presude, te omogućavanje 
duhovne skrbi za one koji to traže. U Pastirskom pi¬ 
smu katoličkih biskupa Jugoslavije, koje su uputili 
vjernicima 20. rujna 1945., pozivajući vlastodršce 
na razumnost, a narodu pružajući utjehu, istaknuli 
su sljedeće: 

“Napokon, još jednu bolnu i neobičnu činje¬ 
nicu moramo vam napomenuti, predragi vjerni¬ 
ci. Ni grobovi pokojnika nisu ostali pošteđeni. Na 
grobljima u Zagrebu, Varaždinu i drugim mjesti¬ 
ma odredbom neposredno pretpostavljenih vlasti 
skidaju se križevi s grobova ustaša i njemačkih voj¬ 
nika. Sami grobovi nivelirani su tako da se ne može 
raspoznati gdje je tko pokopan. 

Ovakav postupak mora se osuditi. Pred smr¬ 
ću klanjaju se svi ljudi. I neprijatelj prestaje poslije 


smrti biti neprijatelj. I njemu pripada po nepisa¬ 
nim zakonima čovječanske uljudbe, koja izvire iz 
kršćanske ljubavi, pravo na pristojan grob. Poznato 
je da su poslije Prvoga svjetskoga rata nekadašnji 
neprijatelji i te kako poštivali i čuvali grobove voj¬ 
nika, koji su kao osvajači pali u stranim zemljama. 
Danas se to kod nas uskraćuje vlastitim sinovima. 

Predragi vjernici! Naša briga nije se zaustavila 
samo na neposrednim potrebama Crkve, njezinih 
ustanova i svećenika. Znajući za patnje i nevolje to¬ 
likih naših vjernika mi smo sa svoje strane sve uči¬ 
nili da im olakšamo i pomognemo u danima kuš¬ 
nje i križa. Tako smo se kod mjerodavnih faktora 
u više navrata, što usmeno što pismeno, zauzimali 
za one koje su sudovi osudili na smrt, da budu po¬ 
milovani. 

Tražili smo uporno da im se u posljednjim časo¬ 
vima podijele vjerske utjehe. Tražili smo da se rodbi¬ 
ni justificiranih označe grobovi njihovih pokojnika. 
Sve su to usluge koje smo isto tako vršili i u vrijeme 
prijašnjih ratnih režima, kad su nas za to molili ro¬ 
đaci nesretnih žrtava bratoubilačkog klanja. 

Za one koji su bili odvedeni u logore, tražili 
smo da im se olakšaju uvjeti života: da mogu re¬ 
dovito dobivati hranu, da se rodbini označi mjesto 
gdje su smješteni. Zauzimali smo se da se što prije 
puste na slobodu, ako im se nije dokazala nikakva 
posebna krivnja. Potakli smo pitanje tolike inteli¬ 
gencije, koja je ostala bez službe i koja nije u stanju 
da sebi i svojim obiteljima pribavi potrebni svagda¬ 
nji kruh. Svima koji su nas molili za pomoć nasto¬ 
jali smo, prema našim silama, izaći u susret imaju¬ 
ći pred očima jedino zapovijed kršćanske ljubavi i 
pravde prema svakome tko traži našu pomoć. 

Nismo pri tome gledali kakvog je tko politič¬ 
kog mišljenja, baš kao što ni u vrijeme rata nismo 
pitali koje je tko vjere ili narodnosti. Nije nas mo¬ 
gao spriječiti neopravdani prigovor da se tim putem 
vodi nedozvoljena propaganda u stanovite politič¬ 
ke ciljeve, jer smo bili svjesni da se ne upuštamo u 
političke akcije, nego da vršimo jedino svoj poziv u 
duhu Kristove ljubavi prema bližnjemu. Ako nismo 
uspjeli u najglavnijim pitanjima, nije naša krivnja. 
Svjesni smo da smo potpuno izvršili svoju dužnost. 
Boli nas da nismo mogli pomoći tamo gdje je po¬ 
moć bila potrebna i gdje bi otrla mnogu suzu. Još 
nas nešto osobito boli. To je materijalistički i bez- 
božnički duh, koji se danas javno i potajno, službe¬ 
no i neslužbeno širi po našoj domovini.” 

(Nastavlja se) 

Sveti Pavao i blaženi 
Alojzije Stepinac 


»MT*f 


Piše: J. Batelja 

U godini velikih jubileja vezanih za sv. Pa- 
vla i bi. Alojzija Stepinca pred očima nam 
izranjaju brojne dodirne točke njihova kr¬ 
šćanskoga i pastirskoga života. 

Vjera u zbilju Crkve i ljubav prema njoj 

Nadbiskup Stepinac je osjećao sućut i dijelio 
razumijevanje s onima koji su aktivno sudjelovali 
u djelovanju Crkve, a onda je napustili. Osobito je 
to bilo vidljivo kada je spašavajući jedinstvo Crkve 
sve svoje sile uporabio u borbi protiv staleških sve¬ 
ćeničkih udruženja, koja su imala za cilj potkopa¬ 
ti i uništiti Crkvu. Tako se, kao sužanj u Krašiću, 
saznavši za “izdaju stanovitih svećenika i susjeda” i 
“njihove slabosti”, ćutio poput Pavla i žalovao nje¬ 
govim riječima. Dapače, Stepinac je upotrijebio ri¬ 
ječ: “Sveti je Pavao zabugario”, kad opisuje svoju 
osamljenost i napuštenost od najbližih suradnika: 
“Dema me, zaljubljen u sadašnji svijet, napustio ... 
Aleksandar, kovač, nanio mi je mnogo zla ... Za 
prve moje obrane nitko ne bijaše uza me, svi me 
napustiše.” (2 Tim 4, 10.14.16). 1 2 Time je očitovao 
Pavlovo iskustvo vjere u Božju pomoć, kojom je 
onda hrabrio druge. S Pavlom je bio uvjerenja — da 
dok god se vjerno stoji uz Boga, može se računati 
„sa stoposto na njegovu pomoć, bez obzira, da li će 
ti susjedi biti prijatelji ili neprijatelji/ 42 


1 Alojzije kard. STEPINAC, Pismo vlč. Vinku Komeričkom, župni¬ 
ku u Desiniću, Krašić, 4. siječnja 1956. 

2 Krašić, 26. travnja 1954. 


Naglašavao je potrebu ustrajnosti u kušnjama 
te na potrebu usavršavanja i posvećivanja. Tješio ga 
je i nadahnjivao primjer sv. Pavla. Naime, pisao je 
prof. Marici Stanković, voditeljici Ustanove Krista 
Kralja, sljedeće: “Ne znate li što je rekao veliki apo¬ 
stol naroda, nakon toliko izvojevanih velikih po¬ 
bjeda i silnih uspjeha? ‘Jer i kad dođosmo’, veli Ko- 
rinćanima, u Macedoniju, nikakva mira nije imalo 
tijelo naše, nego smo u svemu bili u nevolji: izvana 
borbe, iznutra strahovi’ (2 Kor 7, 5). A onda osje¬ 
ćaj slabosti! Zar mislite, da nije i svetom Pavlu bilo 
bolno, kad su mu se židovski protivnici rugali: ‘Po¬ 
slanice su mu stroge i žestoke, a kad je tijelom pred 
nama, slab je, i riječ njegova ne valja ništa.”’ 3 

Živa vjera u Crkvu 

Stepinčev životni stav bila je živa vjera u Cr¬ 
kvu, kao ustanovu od Boga ustanovljenu. Nije to 
bilo neko osobno promišljanje ili uklapanje u ljud¬ 
ske običaje, ili uvjerenje na ljudskoj mudrosti. Bila 
je to vjera utemeljena “na snazi Božjoj” (usp. 1 Kor 
2, 5). Krijepio ju je navještaj sv. Pavla o Crkvi koju 
tvore “posvećeni u Kristu Isusu” (1 Kor 1,2), koja 
jest “Tijelo Kristovo” (Ef 4, 2), “bez ljage ili nabo¬ 
ra ili čega takva, sveta i bez mane” (usp. Ef 5, 25), 
«stup i uporište istine« (1 Tim 3, 15). Zato je ži¬ 
vom vjerom u živu Crkvu i druge hrabrio na ljubav 
prema Crkvi do smrti i vjernost Crkvi do smrti. 
Reče: “Vjera naša u Crkvu ne će i ne smije ni za čas 


3 Voditeljici Ustanove Krista Kralja prof. Marici Stanković, Zagreb 

oslabiti, kao što i apostol Pavao govori Filipljani- 
ma: ‘Verbum vitae continentes ad gloriam meam 
in die Christi, quia non in vacuum cucurri neque 
in vacuum laboravi. — Držeći riječ Života meni na 
ponos za Dan Kristov, što nisam zaludu trčao niti 
se zaludu trudio’ (Fil 2, 16).” 4 

Da spasi jedinstvo Crkve poticao je svećeni¬ 
ke na posvemašnje jedinstvo s biskupima i sa Sve¬ 
tim Ocem. Reče: u Ne preostaje nam, dakle, drugo 
nego da stisnemo svoje redove i okupimo se oko 
Svetog Oca, i biskupi i svećenici. Jao svećeniku koji 
bi kušao mimo svoga biskupa voditi neku posebnu 
crkvenu politku. Ne govori naime uzalud apostol 
Pavao Zidovima: c Oboedite praepositis vestris et su- 
biacete eis , ipsi enim pervigiiant quasi rationem pro 
animabus vestris reddituri , ut cumgaudio hocfaciant 
et non gementes; hoc enim expedit vobis. — Poslušni 
budite svojim poglavarima i podložni, jer oni bdiju 
nad vašim dušama kao oni koji će polagati račun 
i neka to čine s radošću, a ne uzdišući, jer vam to 
ne bi bilo korisno’ Heb 13, 17. Ali jao isto tako i 
biskupu, koji misli daje mudriji od Petra, Sv. Oca, 
i da će svojom nekom zasebnom crkvenom politi¬ 
kom postići uspjehe kojima će se diviti svijet.’ 5 

Crkva je po njemu, a u skladu s Isusovim na¬ 
ukom imala biti: Grad na gori, koji se “ne može 
sakriti” (Mt 5,14), a stupove njezine, na kojima 
počiva, apostole, nazvao “svjetlošću svijeta” (ibid.). 
Crkva i njezini predstavnici moraju ulaziti u sve 
faze i u sve sfere ljudskoga života. Mora ulaziti ne 
kao stranac, tuđinac ili nametnik, nego kao najpo¬ 
zvanija, svuda pravo domaća, zaista autohtona. Jer 
ipak na dnu svega, što hoće da bude dostojno ra¬ 
zumna stvora Božjega, mora biti kao zlatni temelj 
— istina i moral, pravda i ljubav!” 6 


4 Pismo Prečasnom Prvostolnom Kaptolu - Zagreb, Krašić, 4. siječ¬ 
nja 1957. 

5 Pismo vlč. Vinku Komeričkom, župniku u Desiniću, Krašić, 7. 
siječnja 1957- 

6 Govor nadbiskupa Stepinca prigodom posvete doma Gospodar¬ 

ske sloge u srpnju 1939., u: ALOJZIJE STEPINAC, nadbiskup za¬ 
grebački, Propovijedi, govori, poruke (1934. - 1940.), Zagreb, 2000., 
str. 318. 


Ništa na tom svijetu ne smije potamniti taj sjaj 
i tu svjetlost niti sakriti Božji grad — Crkvu. Naime, 
poučen svetim Pavlom i njegovim poticajem prvim 
kršćanima u Korintu: “ Spectaculum facti sumus — 
postali smo za gledanje svijetu i anđelima i ljudi¬ 
ma!” (1 Kor 4, 9), te svjestan kako Crkva navije- 
šta Kristovo djelo svojom pojavnošću i izvanjskim 
djelovanjem, jer su oči svijeta u nju snažno uprte, 
nastojao je otajstvo božanske naravi Crkve i nje¬ 
no poslanje u svijetu predstaviti u izvornom svjetlu 
osobito zbog činjenice što su se uslijed lažne komu¬ 
nističke propagande i prisile bezbožnog režima »u 
mnogim srcima, koja i plemenito misle, pokrenula 
razna pitanja« i gledom na samu Crkvu Božju. 7 

Nema Crkve bez Krista 

Taj nadnaravni pogled na Crkvu u Stepincu 
raste iz vjere u Isusa Krista Sina Božjega i čovjeko¬ 
va otkupitelja, koji je satrven zbog naših grijeha, ali 
uskrsnuo i proslavljen “radi nas ljudi i radi našega 
spasenja”. A te vjere nema bez poniznosti, “posluš¬ 
nosti do smrti, smrti na križu” (Fil 2, 8). Otuda 
Stepinčev radikalizam u odlukama, jasnoća u na¬ 
stupima, odlučnost pred kušnjama, vjernost u ma¬ 
lim stvarima, radost u trpljenju. Cesto je on rabio 
riječ svemogućnost, ali u Božjoj snazi, u Božjem 
Duhu, u Isusovoj sili. Stoga ne čudi da je postigao 
jednako duhovno iskustvo sv. Pavla: “Ne živim više 
ja, nego živi Krist u meni” (Gal 2, 20). 

Dakle, što je bi. Stepinac usvojio na izvorima 
Evanđelja, predavao je drugima. Reče: “Kršćanin je 
po svetome krstu postao dijete Božje. On mora da 
živi životom dostojnim toga imena, daleko od sra¬ 
mota, kojima se okaljalo poganstvo. On mora da 
postane sličan Kristu Gospodinu, iz dana u dan sve 
sličniji, tako da će na koncu moći reći s apostolom: 
U tom cilju i govori apostol u današnjoj poslanici: 
‘Obucite se u Gospodina Isusa Krista!’ Drugim ri¬ 
ječima, budite ponizni kao Krist Gospodin, budite 
blagi kao Krist Gospodin, budite strpljivi kao Krist 


7 Isto 

Gospodin, budite puni ljubavi prema bližnjemu 
kao Krist Gospodin, budite čisti kao Krist Gospo¬ 
din, budite umjereni kao Krist Gospodin: jednom 
riječi, da ne živite više vi, nego Krist u vama.” 8 

Krist, raspeti i uskrsli, naša nada i naš spas, 
usmjeruje naš život prema sebi, jer, prema sv. Pavlu, 
“iščekujemo blaženu nadu i dolazak slave velikoga 
Boga i Spasitelja našega Isusa Krista” (Tit 2,13). 

Stoga nadbiskup Stepinac savjetuje: “Isus Krist je 
Bog naš! Pače, da nam što življe predoči tu istinu, 
sveti ga Pavao naziva velikim Bogom.” 9 

Kao što se Pavao nije stidio Evanđelja, već se 
za njega zlopatio do smrti, tako se i bi. Stepinac ju¬ 
nački predstavio vjernicima i bezbožnicima u svojoj 
službi sve do smrti koju je za njega podnio: umirući 
za njega, ali živeći po njemu i od njega. Osjećali su 
to vjernici Crkve u Hrvata, ali i čitav je svijet mogao 
otkriti kako je nasilno odvojen od svoga stada, da¬ 
kle, “tijelom nenazočan, duhom ipak bio s njime: s 
radošću promatrajući njegov red i čvrstoću njegove 
vjere u Krista Gospodina” (usp. Kol 2, 5). 

© -- 

Zahvaljujem vodstvu Papinskog Hrvatskog zavoda ipsErfe 
sv. Jeronima u Rimu koje mi je s tridesettrojicom sve^ 
ćenika iz hrvatskih biskupija, koji studiraju na rimskirh 
učilištima ili rade u ustanovama Svete Stolice, omogući¬ 
lo ovogodišnje duhovne vježbe obaviti stupajući “trago¬ 
vima sv. Pavla u Turskoj”. Predvođeni rektorom mons. 

Jurom Bogdanom, brigom zavodskog duhovnika isu¬ 
sovca dr. Mihalya Szentmartonia, biblijsko-teološkog 
tumača dominikanca dr. Bernarda Boschia i povijesno- 
zemljovidnog tumača Ediza Diilgera pohodili smo od 
12. do 22. ožujka 2009. mjesta u kojima je sv. Pavao 
zasadivao prve crkvene zajednice u Maloj Aziji. U dane 
20. i 21. ožujka zaustavili smo se u Efezu, pohodivši za¬ 
tim Milet, Prieme i Didim. 


Pavlov, Ivanov i Bogorodičin Efez 

U Pavlovo je doba Efez kao snažno trgovačko, 
kulturno i političko središte, velika luka i sjedište 
rimskog konzula za Aziju, bio pogodno mjesto za 
ukorjenjenje i širenje kršćanstva. Grad se ponosio 
trećom po veličini bibliotekom na svijetu, poslije 
onih u Aleksandriji i Pergamu. Pavao je u Efez prvi 
put došao za vrijeme svoga drugog misionarskog 
puta, nakon boravka u Solunu, Ateni i Korintu. 
Zadržao se oko tri godine propovijedajući u sina¬ 
gogama. Slušatelji ga zamoliše da ostane s njima, 
ali svjestan zadaće propovijedanja »do na kraj ze¬ 
mlje« opraštajući se od njih reče: »Još ću se vratiti k 
vama, bude li Božja volja« (Dj 18, 21). 

Drugi put Pavao dođe u Efez na trećem svom 
misijskom putovanju, a zadržao se u njemu tri go- 




Svećenici Papinskog hrvatsko g zavod a sv. Jeronima 
u Rimu u Efeskom amfiteatru provjeravaju njegovu 
akustiku uživljavajući se u Pavlov nastup u njemu 


8 “I znajući ovo vrijeme, da je već čas, te mi ustanemo od sna; jer je 
sad bliže naše vrijeme, negoli kad vjerovasmo” (Tim 13,11) /I. nedje¬ 
lja adventa/, Homilije po poslanicama - za sve nedjelje i blagdane prema 
poslanicama , Zagreb, 1959., str. 3; usp. Ef 4, 24. 

9 “Homilija na Novu godinu uz poslanicu sv. Pavla Titu i tekst: ‘Če¬ 
kajući blaženu nadu i dolazak slave velikoga Boga i Spasitelja našega 
Isusa Krista’ (Tit 2,13)”, Homilije prema /slanicama za sve nedjelje i 
blagdane , Zagreb, 1959., str. 37. 


dine (54. - 57.). Tri mjeseca je propovijedao u si¬ 
nagogi. Uslijed protivština i tvrdoće srdaca nekih 
slušatelja odlučio je da unaprijed ne će propovije¬ 
dati u sinagogi. Nastanio se kod nekog Tiranosa i 
oko dvije do dvije i pol godine, u vremenu od 11 
do 16 sati, dakle u vrijeme velike vrućine, ali u vri¬ 
jeme kad se nije radilo, poučavao je u njegovoj ško- 

li učenike i pridošlice. Reći će starješinama Efeške 
crkve: “Sami znate: za potrebe moje i onih koji su 
sa mnom zasluživale su ove ruke!” (Dj 20, 34). 

Utemeljio je vrlo snažnu zajednicu, koju će 
predati vodstvu učenika Timoteja. Sv. Ivan u Otkri¬ 
venju donosi pohvalne riječi za “anđela”, starješinu 
Crkve u Efezu, ali ga i prekorava što “je prvu ljubav 
ostavio” i poziva ga na obraćenje (Otk 2, 4-5). 

Premda je Pavao znao da ga u “svakom gradu 
čekaju okovi i nevolje” (Dj 20, 23) nije se dao zbu¬ 
niti, zastrašiti, obeshrabriti. Ni zemaljski okovi ni 
sila nisu ga mogli rastaviti od ljubavi Kristove koja 
je plamtjela u njemu. Dok je jedne živom riječi po¬ 
učavao, udaljene je u vjeri jačao. Naime, čini se da 
je tada u Efezu napisao pismo Korinćanima, upo¬ 
zoravajući ih da se ne povode za kojekakvim filozo¬ 
fima i ne stvaraju skupine oko samozvanih proro¬ 
ka, već da se u slozi i jedinstvu okupljaju u Kristu 
Gospodinu, zatim poslanicu Galaćanima, zajednici 
vjernika u kojoj su se pojedinci vraćali na staroza¬ 
vjetne običaje, pa ih Pavao nastoji učvrstiti u pravoj 
vjeri tumačeći im povijest svoga apostolskoga po¬ 
ziva, naime, da je on uistinu “poslanik Krista pro¬ 
slavljenoga”. Nije isključeno da je u Efezu napisao 
i poslanicu Filipljanima, teološki vrlo zreo spis, po 
kojem kršćanin u Kristu nalazi ogledalo ponizno¬ 
sti, uzvišenja i božanskog posinjenja. 


Dolazili su mnogi i slušali Pavla. Neki su novi 
nauk slušali iz znatiželje, a među Zidovima bijaše 
onih koji su odlazili s nevjericom, ali i onih koji 
su poprimili Pavlovo svjedočanstvo o Mesiji koji je 
došao i ispunio starozavjetna obećanja. Broj učeni¬ 
ka se povećavao. Ali, kako je raslo pravovjerje, bu¬ 
nilo se krivovjerje. Vračari izgubiše velik dio mu¬ 
šterija, a trgovcima je opao promet kipićima Ar- 
temide, poganske božice plodnosti, čiji je hram i 
njegovo okruženje resilo 365 mramornih stupova 
i u starini ga se držalo za jedno od sedam svjetskih 
čuda. Neki srebrnar Demetrije pobunio je obrtnič¬ 
ki ceh i uskomešao grad protiv Pavla. Napetost iz¬ 
među kršćana i pogana prerasla je u ulične sukobe, 
a jedva je izbjegnut pogrom u veličajnom teatru 
koji je primao oko 25.000 gledatelja. Kakav šok! 
Umjesto lovorova vijenca, sada je Pavao morao po¬ 
bjeći, da dovrši trku i primi vijenac slave koji će mu 
dati Krist Gospodin. U tom je hrvalištu postao još 
gorljiviji u spoznaji da “riječ Božja nije okovana” 
(...), i iskusniji u snazi božanske pomoći koju je 
posvjedočio riječima: “Milošću Božjom jesam što 
jesam” (1 Kor 15, 10). 

Na skorom povratku iz Grčke i Makedonije, a 
idući u Jeruzalem ispuniti zavjet, Pavao je opet pris¬ 
pio u Malu Aziju. Hoteći izbjeći nove sukobe u Efe¬ 
zu i ne hoteći se duže zadržavati, zaustavio se u ne- 

dalekom Miletu i k sebi pozvao starješine Crkve iz 
Efeza. Otvorio im je srce i dušu, te premda žalostan 
što ne može biti u Efezu, opominjao ih je da vjerno 
vrše službu primljenu od Gospodina Isusa i svjedo¬ 
če za evanđelje milosti Božje, da budno pasu Crkvu 
Božju stečenu krvlju Kristovom, te ih povjeri “Bogu 
i Riječi milosti njegove” (usp. Dj 20, 22-35). 

Danas se u Efezu jedva naslućuje njegova ve- 
ličajnost iz Pavlova doba. Ostao je teatar, ostatci 
Celzijeve biblioteke, via sacra , ostatci četiriju ku¬ 
pališta, te temelji velebne crkve u kojoj je godine 
431. održan koncil koji je definirao vjersku istinu 
o Marijinu Bogomajčinstvu. Svjedočke riječi i živa 
vjera koncilskih otaca, osobito sv. Cirila, biskupa 
aleksandrijskoga, potpomognuti redovničkim ze- 
lusom i oduševljenjem naroda, nadvladali su teo¬ 
loške zablude koje su o Bogorodici širili krivovjerci 
Nestorije i Eutih. 

U Efezu se nastanio i umro apostol sv. Ivan. 
Efeška predaja s ponosom ističe Ivanov boravak u 
Efezu i na nedalekom otoku Patmosu gdje je pi¬ 
sao knjigu Otkrivenja, ali i boravak Isusove majke 
Marije, za koju se, po Isusovoj zamolbi s križa, po¬ 
brinuo Ivan. Marijina kućica koju opslužuju dvije 
redovnice i nekoliko redovnika kapuci¬ 
na govori tišinom i tajnom o kršćan¬ 
skim predajama na tom ozemlju, jer su 


pod stalnim okruženjem turske policije i bez ika¬ 
kvih građanskih prava. Vjerojatno se i Bogorodica 
bila još za života vratila u Jeruzalem i usnula podno 
Maslinskoga brda. 

Tek ostatci temeljnih zidova veličanstvene ba¬ 
zilike koju je oko godine 540. nad grobom sv. Iva¬ 
na dao podići bizantski car Justinijan upućuju na 
apostolsku djelatnost zasađivanja Evanđelja u Efe¬ 
zu. Vodič će vas dovesti pred ruševne zidine i upu¬ 
titi da je sami razgledate, a potom će stidljivo poka¬ 
zati prema vrhuncu okolnog brda gdje se spominje 
pećina u kojoj je Pavao boravio, naviještao Evanđe¬ 
lje i krstio Kristove vjernike. Prema ostatcima bazi¬ 
like Majke Božje Marije namjernik se mora uputiti 
sam, bez tumača i u tišini, da umjesto zvona i pozi¬ 
va na spomen Utjelovljenja Sina Božjega može bo¬ 
lje razabirati poruku imama s obližnjeg minareta, 
zasađena na podnožju zvonika nekoć samostanske 
kršćanske crkve. 


Kršćanski narodi diljem svijeta poštuju svoje 
korijene i svoje predaje. O brodolomu sv. Pavla na 
Mljetu postoji predaja u narodu, a o njoj svjedoče i 
povijesni izvori. Svojevrsni svjedok je i relikvija de¬ 
sne ruke sv. Vlaha, zašti¬ 
tnika Dubrovnika (11. 
st.), s likovima sv. Petra, 
sv. Bartola, te sv. Luke, 
pisca Djela apostolskih i 
sv. Pavla, koji je Evanđe¬ 
lje pronio do Ilirika (usp. 
Rim 15, 19) i koji je na¬ 
kon toga brodoloma za 
navještaj radosne vijesti u 
Dalmaciju poslao učenika 
Tita (usp. 2 Tim 4, 10). 





















BLAŽENI ALOJZIJE STEPINAC 3. (GOD. XVI.) 2009. 


Euharistijski kongresi 



Bi Alojzije Stepinac na tečaju križarica u Drežnik-Gradu 13. srpnja 1939. 


Cetingrad, 14. i 15. kolovoza 1939. 

U nizu euharistijskih kongresa kojima je blaženi Alojzije Stepinac nastojao pokrenuti sveopću moralnu i 
vjersku obnovu u Zagrebačkoj nadbiskupiji bijaše proslavljen i Euharistijski kongres u Cetingradu 
14. i 15. kolovoza 1939. godine. Napominjem da cijeli prikaz pripreme i proslave ovoga kongresa, 
potom bibliografiju i slikovne zapise čitatelji mogu pronaći u knjizi "Euharistijska evangelizacija 

nadbiskupa Alojzija Stepinca", Zagreb, 2006. 


Piše: J. Batelja 


C etingrad i sva njegova okolica, u kojoj su se 
odigrali sudbonosni događaji hrvatske dr¬ 
žave, doživjeli su 14. i 15. kolovoza 1939. 
veličanstveno hrvatsko katoličko slavlje. Nedaleka 
Petrova gora, koja čuva spomen na tragičnu smrt 
posljednjega kralja hrvatske narodne samostalne 
države, i šutljivi, gotovo već razrušeni frankopanski 
grad Cetin, koji je prije 412 godina dao povijesno 
svjedočanstvo o suverenosti hrvatskoga naroda, bili 
su svjedoci, kako se oko njih sa sviju strana slijeva 
golemo mnoštvo Hrvata katolika prema župnoj cr¬ 
kvi Cetingrada. 


Vjerujemo u Tebe, Kriste Bože 
Svetootajstveni! 

Bio je tih dana u Cetingradu dekanski Euhari¬ 
stijski kongres, već četvrti u 13 godina na Kordu¬ 
nu. Prvi put je proslavljen godine 1926. u Slunju, 
drugi put 1934. godine u Drežniku, treći 1937. 
opet u Slunju, a četvrti sada u Cetingradu. S pra¬ 
vom se dakle može reći da nijedan hrvatski kraj 
nije toliko počastio euharistijskoga Krista kao Kor¬ 
dun. I zbog toga mu pripada prvenstvo među svim 
hrvatskim krajevima. I u tom je ovaj gospodarski 
siromašni, ali vjerom bogati kraj, mogao biti ba¬ 
rem u kratkom povijesnom razdoblju uzor drugim 
hrvatskim krajevima. 


24 










BLAŽENI ALOJZIJE STEPINAC 3. (GOD. XVI.) 2009. 




Pripreme za doček hrvatskih 
dostojanstvenika 

Slavlje cetingradskoga Euharistijskoga kongre¬ 
sa započelo je u ponedjeljak 14. kolovoza predve¬ 
čer nadasve svečanim dočekom trojice hrvatskih 
biskupa. Svojim dolaskom oni nisu počastili samo 
svečano zborovanje, nego i čitav cetinski kraj. 

Već u rano poslijepodne počela su sa svih stra¬ 
na pristizati kola nakićena hrvatskim barjacima i 
zastavicama, koja su zatim u povorci pošla ususret 
hrvatskome metropolitu dr. Alojziju Stepincu, ba- 
njolučkom biskupu o. Jozi Gariću i senjsko-mo- 
druškom biskupu dr. Viktoru Buriću, koji su s eu¬ 
haristijskoga kongresa iz Jastrebarskog dolazili pre¬ 
ko Gline i Petrove gore u Cetingrad. 

Stotinjak iskićenih kola i 30 konjanika pohr¬ 
lilo je u Kladušu, na nekadašnju granicu Bosne i 
Hrvatske s nakanom da tamo pozdrave natpastire 
te ih svečano doprate u Cetingrad. 

Doček nadbiskupa Alojzija Stepinca u 
Kladuši 

Doček upriličen crkvenim dostojanstvenici¬ 
ma u Kladuši, koja pripada Banjolučkoj biskupiji, 
ali dušobrižničku administraciju već nekoliko de¬ 
setljeća vodi u njoj cetingradski župnik, bio je vrlo 
svečan. Usred grada bio je podignut slavoluk i na 
tom su mjestu dočekali biskupe Hrvati katolici, ali 
i predstavnici muslimanskih Hrvata na čelu s ima¬ 
mom Rizvićem te paroh tamošnjeg pravoslavnog 
stanovništva. Na kućama su se prvi put poslije 1918. 
vijorile hrvatske zastave. One su, međutim, nekima i 
tada smetale, jer su žandari drugi dan proveli istragu 
protiv onih koji su izvjesili hrvatske zastave. 

Hrvatskoga metropolita i oba biskupa pozdra¬ 
vili su kod slavoluka jedan Hrvat, seljak, i tri dje¬ 
vojčice. Doček je bio vrlo srdačan. Narod je razdra¬ 
gano klicao crkvenim dostojanstvenicima. 

Nadbiskup Stepinac se odmah uputio među 
seljake te se s njima upustio u razgovor, a tako su 
učinili i biskupi Garić i Burić. Praćeni narodom 
biskupi su pregledali zemljište, na kojem će se do¬ 
skora graditi nova župna crkva za župu Kladušu, 
koja je postojala još prije turskih provala te je tada 
propala, a sad će biti obnovljena. Kladušani su bi¬ 
skupima priredili zakusku kod obitelji Horvat, pa 
je tu biskupe pozdravio Hasan Milković, načelnik 
i bivši narodni zastupnik, obećavši da će gradnju 
katoličke crkve u Kladuši pomoći ne samo katolici, 
nego i pripadnici drugih vjera u Kladuši. 


Nadbiskup Stepinac u Cetingradu 

Iz Kladuše su biskupi krenuli prema granici 
Bosne i Hrvatske, gdje je bio postavljen još jedan 
slavoluk. Tu su biskupe dočekali konjanici s mnoš¬ 
tvom iskićenih seljačkih kola, a svirala je Omladin¬ 
ska glazba iz Slunja. 

Nakon pozdrava uputila se svečana povorka 
u Cetingrad. Tu je bio treći slavoluk. Pozdrave bi¬ 
skupima izrekli su domaći župnik Petar Medved 
i tri djevojčice s cvijećem. Od slavoluka se razvila 
povorka prema crkvi. U povorci su stupali biskupi 
u pratnji svojih tajnika, trojice dekana: slunjskoga 
dr. Dragutina Kukalja, rakovičkoga Ivana Jurajića 
i vrbovskoga Franje Prpića, petorice župnika: Stje¬ 
pana Petovara iz Lađevca, Antona Brnada iz Cvito- 
vića, dr. Dragutina Stimca iz Drežnik Grada, Ivana 
Ceparića iz Saborskog i Joze Benca iz Zagorja kod 
Ogulina i trojice svećenika: Feliksa Selige iz Cvito- 
vića, Vladimira Stuparića i Nikole Sojata iz Senja. 

Iza svećenstva su išli cetingradski načelnik M. 
Mravunac, slunjski seoski načelnik D. Sumanja, 
hrvatski narodni zastupnik Slunjskoga kotara dr. 
L. Sušić, ugledni slunjski odvjetnik dr. A. Kuha- 
rić i mnogi drugi odlični predstavnici Cetingrada 
i cijele ove okolice s mnoštvom naroda. Svirale su 
naizmjence slunjska vatrogasna i slunjska omladin¬ 
ska glazba. 

Početak Kongresa 

U crkvi je obavljen zaziv Duha Svetoga. Ada- 
mićevu pjesmu u počast biskupima Evo veliki sveće¬ 
nik i himan za otvorenje kongresa Dođi , Duše Pre¬ 
sveti (Taclik) otpjevao je Crkveni pjevački zbor iz 
Slunja. Propovijed na temu Značenje Euharistije i 
ovog Euharistijskoga kongresa održao je senjsko-mo- 
druški biskup dr. Viktor Burić. Otpjevana je sveča¬ 
na Večernja, po uredbi V. Golera, a pjevao je crkve¬ 
ni pjevački zbor iz Slunja, koji je potom i kod izla¬ 
ganja Svetog Otajstva za noćno klanjanje otpjevao 
Molitarovu pjesmu O duša naših hrano . 

Noćno bdijenje i ponoćka 

Noćno bdijenje obavljeno je pred izloženim 
Presvetim po uzoru starih vigilija, a čitali su se od¬ 
lomci iz Svetog pisma. Svećenici - župnici Dragutin 
Kukalj, Stjepan Peto var i Ivan Ceparić tumačili su 
biblijske tekstove, a narod je između pojedinih od¬ 
lomaka pjevao euharistijske pjesme. 

Ponoćku je predvodio slunjski dekan Dragu¬ 
tin Kukalj, a propovijedao je slunjski kapelan Vla¬ 
dimir Stuparić. Na koru su Koralnu misu pjevale 
slunjske djevojčice iz pučke škole. 

Slavlja na Veliku Gospu 

Na Veliku Gospu u 6 sati ujutro glagoljsku pje¬ 
vanu misu slavio je vrbovski dekan Franjo Prpić, a 
propovijedao je lađevački župnik Stjepan Petovar. 

U 8.30 sati stigla je na prostor pokraj crkve 
slunjska procesija s obje svoje glazbe. Došlo je oko 
400 slunjskih župljana. Osobito se istaknula slunjska 
omladinska glazba, sastavljena od mladih, ali vrsnih 
svirača. Zapažen je i velik broj slunjskih ministrana- 
ta, koji su izgledom i uvježbanošću pridonijeli uspje¬ 
hu kongresa. 

U 9.30 sati predvodio je senjski biskup dr. Vik¬ 
tor Burić glagoljsku pontifikalnu misu pod vedrim 
nebom. Među svećenicima koji su asistirali bili su 
slunjski župnik i dekan preč. Dragutin Kukalj i slunj- 
ski kapelan Vladimir Stuparić. 

Slunjski mješoviti crkveni pjevački zbor otpje¬ 
vao je Glibotićevu Misu. 

Svečanu propovijed, čiji nam sadržaj nije poznat, 
izrekao je hrvatski metropolit dr. Alojzije Stepinac. 
Prema novinskim izvješćima, četiri tisuće okupljenih 
vjernika s područja Korduna radosno je drhtalo na 
svete riječi hrvatskog metropolita te ih neizbrisivo 
pohranilo u svoju dušu. 

Zborovanje 

U 10.15 sati bilo je javno zborovanje. Uvod¬ 
ni govor izrekao je cetingradski načelnik gosp. Mijo 
Mravunac. Poduži govor o značenju katoličke vjere 
za hrvatski narod održao je slunjski odvjetnik dr. An¬ 


tun Kuharić, a govor o Euharistiji i bi. Nikoli Taveli- 
ću, kao najvećem hrvatskom borcu za Euharistiju, dr. 
Josip Andrić, glavni urednik Društva sv. Jeronima u 
Zagrebu. Zborovanje je završio načelnik Mravunac. 

Zbog kiše nije se mogla održati procesija, pa je 
kongres završen odmah nakon zborovanja, euhari- 
stijskim blagoslovom i pjesmom zahvalnicom u cr¬ 
kvi. Zaključni govor održao je slunjski župnik preč. 
Dragutin Kukalj. 

Poslije podne su se biskupi odvezli na ruševine 
grada Cetina, gdje su se duže vremena zadržali u raz¬ 
govoru s mještanima. Sutradan ujutro odvezli su se 
prema Bihaću i Banjoj Luci. 

Dojmovi cetingradskoga Euharistijskog kongre¬ 
sa ostali su duboko zapisani u svim hrvatskim kato¬ 
ličkim dušama onoga kraja i donijeli mnogo duhov¬ 
nog ploda. 

Najveća zasluga za njegovu pripravu i uspješan ti¬ 
jek pripala je neumornom slunjskom dekanu Dragu¬ 
tinu Kukalj u i domaćem župniku Petru Medvedu, a 
onda i dobrom narodu cetinskoga kraja, koji je učinio 
sve da što ljepše pronese slavu Euharistijskoga Krista. 


U Muzeju bi. Alojzija na Kaptolu 31 može¬ 
te nabaviti medalju bi. Alojzija — odlivenu u 
srebru ili bronci, uokvirenu staklenim okvi¬ 
rom — koja može biti dragi dar ili uspomena. 

Cijena je 1 80 kn. 


Susret članova 
Molitvene zajednice 

U petak 8. svibnja 2009., na 
111. obljetnicu rođenja bi. 
Alojzija Stepinca, održat će se 
u Krašiću susret članova Moli¬ 
tvenih zajednica bi. Alojzija Ste¬ 
pinca iz svih krajeva domovine. 

Procesija sa zastavama krenut će 
ispred Blaženikove kuće u Bre- 
zariću u 10 sati, a sv. Misa je u 
župnoj crkvi uli sati. 


Zahvaljujemo za pjesme o bi. Alojziju Stepincu, a poslali su 
ih: Đurđica ASIĆ - KLOBUČAR, Mato ĆAVAR, Evica KRALJIĆ 
(za «Stepinčeve note»), Mara LEROTA 


Sve čitatelje Glasnika i štovatelje bi. Alojzija Stepinca, koji 
su se pismenim putem preporučili u zagovor bi. Alojzija Stepinca 
i zatražili molitvu na njegovom grobu, potičemo da se u molitvi 
sjedine sa svim njegovim štovateljima koji sudjeluju u sv. Misi 
svakog 10. u mjesecu u zagrebačkoj katedrali u 18 sati. 


Svaki dopis na Postulaturu blaženoga Alojzija Stepinca, ko¬ 
jim se priopćuje primljeno uslišanje ili uspomena, neka bude 
potpisan te obilježen nadnevkom i mjestom pisanja. 
Anonimna se pisma ne arhiviraju. Vjernici koji žele ostati 
anonimni neka to napomenu u dopisu. 

□ Svjedočanstva 


Karei. Tomaš Spidlik: 

“Duša koja stoji pred Bogom” 


U 'N 



Nakon što je napisao pozdravno slovo za zbirku propovijedi u čast sv. Jo¬ 
sipa, koju je prema Litanijama sv. Josipa sastavio bi. Alojzije Stepinac 
kao zatočenik u lepoglavskom zatvoru, kardinal Tomaš Špidlik je spremno 
odgovorio i na nekoliko postulatorovih upita o bi. Stepincu. Vjerujemo da 
če odgovori jednoga od najvećih učitelja kršćanske duhovnosti današnji¬ 
ce i poznavatelja teološke misli istočnih Crkava obradovati čitatelje Gla¬ 
snika i još snažnije im približiti duhovni značaj bi. Stepinca. 


J. B.: Koje su po Vašem osvjedočenju bitne značaj¬ 
ke Stepinčeve duhovnosti? 

T. S.: Moram priznati da mi je u početku bilo teško 
uspostaviti konkretnu sliku o bi. Stepincu. Spozna¬ 
je o njemu temeljio sam na informacijama izvana, 
često puta konfuznima i proturječnima, jer su ih 
širili ljudi s različitim predrasudama, najčešće po¬ 
litičkima. Sjećam se, da mi je i jedna vrlo ozbiljna 
osoba pripomenula: »Nemojte se previše brinuti za 
Stepinčevu osobu, to je političko pitanje.« Kad je 
već službeno započeo postupak za proglašenje sve¬ 
tim kardinala Stepinca, bio sam savjetnik u Kon¬ 
gregaciji za proglašenje svetaca. 


Istodobno su mi u ruke došli spisi o njegovu 
zatočenju u Krašiću ( Vranekovićevi dnevnici , op. J. 
B.). Bilo je to za mene veliko otkriće. U duhovnom 
pogledu u tim sam spisima susreo čovjeka koji se 
odlikovao velebnom umnošću te jasnoćom misli i 
nakana. 

U svojoj nutrini uspijevao je zaboraviti da je na¬ 
silno zatočen, progonjen, nadziran, a bijaše uklju¬ 
čen u borbu za slobodu. Temeljni njegov stav ova¬ 
ko mi se oblikovao pred očima: duša koja stoji pred 
Bogom, zahvaljuje mu što može s njim razgovarati 
i zahvaljivati mu za sve što može učiniti i trpjeti za 
njegovo ime; zatočen, nadziran, lažno optužen, a sve 
to zaboravlja i zahvaljuje Bogu što mu može izručiti 
svoje molitve za svijet uznemiren mr¬ 
žnjom. 

Može ga se predstaviti i ovako: 
Ne umišlja si da je junak koji se slav¬ 
no bori za slobodu javnog mnijenja 
ili za neke druge ljudske izvanjske 
vrijednosti, već zahvaljuje Bogu što 
može stajati s njime i zato prihvaća i 
one izvanjske okolnosti, u koje ga je 
Providnost postavljala, i kad je govo¬ 
rio, i kad je šutio, i kad se borio i kad 
je opraštao svima. 

Vjerujem da takav bijaše stav sv. 
Pavla i prvih mučenika. Predstaviti ih 



Nadbiskup Stepinac u blagoslovnoj molitvi; obrednik mu pridržava 
dr. Dragutin Nezić 

kao svjetovne junake koji se bore za neke apstrak¬ 
tne ideje značilo bi prekriti čistoću i jasnoću njiho¬ 
ve duhovne ljubavi. Baš zbog čistoće njihove ljuba¬ 
vi mogli su oprostiti svojim progoniteljima i moliti 
za njih jednako kao i za vlastite prijatelje. U tome, 
jasno je to vidljivo, Stepinac sliči sv. Ivanu Zlatou¬ 
stomu i sv. Atanaziju i tolikim drugima. Mogao bi 
tkogod primijetiti da je njegovo trpljenje bilo ma¬ 
nje okrutno od »mučenja« svjedoka prvotnih ispo¬ 
vjednika vjere, ali velika ljubav, kako je to otkrila sv. 
Mala Terezija od Isusa, može se jednako ostvariti u 
teškim i lakšim žrtvama. 


J. B.: Kako prosuđujete svjedočanstva kadinala Be- 
rana (Prag), Wyszynskoga (Warszava), Mindszentyja 
(Budimpešta), Stepinca (Zagreb) i Slipyja (Kijev)? 

T. S.: Osobno sam jako dobro poznavao kardinala 
Berana. Uvijek mi se pričinjao poput Stepinca, i 
doista su si duhovno vrlo slični. Ni Beran nije htio 
biti junak za neku zamišljenu ideju, pa ni svoje 
progonitelje nije držao za osobne neprijatelje. Jed¬ 
nostavno je prihvaćao sve što je providnost od nje¬ 
ga tražila: odlučno i postojano svjedočiti vjernost 
Crkvi, jedinstvu vjerničkih srdaca. 

U povijesti Crkve uočavamo da su mučenici 
umrli u obrani jedne ili druge istine Evanđelja, ispo- 
vjeđene kao dogme. U novije vrijeme, metoda pro¬ 
tivnika Crkve, koje predstavljaju totalitarni režimi, 
ponajčešće se sastojala u naporima podjele Crkve u 
odvojene skupine, da bi se potom te skupine upora- 
bilo za postignuće vlastitih političkih ciljeva. Zbog 
toga su svim sredstvima nastojali biskupe odijeliti od 
pape i vjernike od njihovih pastira, biskupa. Beran i 
Stepinac slični su i s tog osobnog gledišta, moguće 
različiti od Slipyja i Mindszentya, ali sva četvorica za¬ 
vrjeđuju da ih se drži mučenicima zbog toga što im 
je zajednički sažetak svih drugih vrijednosti, snagom 
božanske milosti, jedinstvo Crkve. 

Tom nas zaključku dovodi i sljedeće razmišlja¬ 
nje. Naime, mučenici obično prethode nekom zna¬ 
čajnom događaju u Crkvi. Mučenici za Kristovo bo¬ 
žanstvo, kao na primjer sv. Atanazije Aleksandrijski, 
prethodili su i podržavali Nicejski koncil. Mučeni¬ 
ci su pridonijeli obraćenju njihovih naroda na kr¬ 
šćanstvo, mučenici misionari pridonijeli su širenju 
Mističnog tijela Kristova po svem svijetu. U naše 
doba susrećemo mučenike za jedinstvo Crkve. Si¬ 
gurno nije slučajno, da su spomenuti kardinali mu¬ 
čenici prethodili 2. vatikanskom saboru. Uostalom, 
opravdano je nadati se da će njihove zasluge prido¬ 
nijeti toliko željenom ujedinjenju svih kršćana. 


Nadbiskup Alojzije Stepinac na otvaranju 
Zagrebačkog velesajma 

J. B.: Kojemu crkvenome ocu sliči Stepinac? 

T. S.: Dolazi mi na pamet Bazilije Veliki. Njegovo 
mučeništvo nije bilo krvno, nije prolio krv, ali je 
trpio u krvavom okruženju, unutar neprekinutih 
poteškoća što su ih bili prouzročili carevi Istočnoga 
Carstva u nastojanjima stvaranja podjela u pojedi¬ 
nim mjesnim Crkvama. U traženju pomoći, Bazi¬ 
lije se utekao papi u Rimu tražeći da se Zapad po¬ 
brine za braću koja su trpjela na Istoku. 

Kad u pismima sv. Ignacija, mučenika, čitamo 
da je prava Crkva ona koja se u slavljenju Euhari¬ 
stije okuplja oko svoga biskupa, ne sumnjamo daje 
Stepinac bio njegov čitatelj i nasljedovatelj. 

Kod saznanja da je veliki koncil sazvan u Efezu 
radi rješenja velikih crkvenih podjela na prvo mje¬ 
sto stavio definiciju Marijina Bogomajčinstva, mo¬ 
žemo bolje shvatiti zašto je marijanska pobožnost 
imala životnu važnost u Stepinčevu životu. Maj¬ 
činstvo je simbol života, uvijek jednako sebi samo¬ 
me, a uvijek u rastu. Takav je i narod Božji, i zato 
se Majci Božjoj utječu svi koji su pozvani čuvati ga 
i promicati. 

Želim snagu takvoga Stepinčeva duha crkve- 
nosti, i Bogorodičina majčinstva svim čitateljima 
Glasnika bi Alojzija Stepinca. 

UDBA i dalje uhodi 


U 


nedjelju 15. veljače 2009. "Večernji list" je objavio prepričano izvješće američkog obavještajca W. L. Van Mete- 
ra koje je on poslao iz Jugoslavije u mjesecu listopadu godine 1954., a čuva se u Arhivu Ministarstva vanjskih 


poslova u Wash 
šća hrvatskoj javnost 
ona sama učinila, pr 


ngtonu pod brojem 51B-D-14492-D. Novinarka Jadranka Jureško-Kero je u prikazu toga izvje- 
podarila svojstveni, tipično udbaški uradak. Naime, novinarka kojoj je dano u zadatak ili je to 
ikazala je hrvatskoj javnosti sadržaj spomenutog dokumenta, iznijela je njegov sadržaj kao čistu 
povijesnu činjenicu na takav način, da čitatelj dobije još jednu netočnu i dvojbenu prosudbu o bi. Alojziju Stepincu, 
ponašanju njegove rodbine prema njemu, a uopće ne pokazavši želju da se otkriju zle namjere i protuljudske metode 
kojima je jugoslavenski komunistički režim nastojao što prije dokrajčiti zemaljski život bi. Alojzija Stepinca. 

Možemo shvatiti da američki obavještajac major W. L. Van Meter nije poznavao činjenice koje su se doista 
zbivale u Krašiću i da je neodgovorno i neprovjereno prenio svojoj vladi izvješće koje mu je upakirao Udbin izvje¬ 
stitelj o humanom postupku komunističkih vlastodržaca prema robijašu nadbiskupu Alojziju Stepincu. 

Netočnosti, podvale i krivi zaključci pridonose manipuliranju hrvatskom javnošću tim prije što dnevnik koji je 
spomenuti dokument prepričao ni jednom riječju, a to nisu učinile ni druge novine, štoviše ni jednim slovom nisu 
popratile izdanje "Dnevnika Josipa Vranekovića", koji je sigurno točniji izvor za poznavanje okolnosti premještaja 
nadbiskupa Stepinca na izvršenje kazne iz Lepoglave u Krašić. 


Usporedimo samo neke događaje: 

W L Van Meter: 51B-D-14492-D 

(J. Jureško-Kero) 

1. Zapad je, a posebno Washington, preko svojih 
suradnika u Hrvatskoj pozorno pratio zbivanja po¬ 
slije suđenja Stepincu. 

2. Prebacivanje nadbiskupa Stepinca iz strogog za¬ 
tvora iz Lepoglave u Krašić, komunističke su vlasti 
željele prikazati kao pomirbeni potez prema hrvat¬ 
skoj Katoličkoj crkvi, ali i prema zapadnom svije¬ 
tu, koji je Tita prozivao zbog pritvaranja Stepinca 
te bio zabrinut stanjem ljudskih i vjerskih prava u 
novoj komunističkoj državi. 

3 . Amerikanci ne otkrivaju ime svog obavještajca u 
Hrvatskoj, koji je Van Meteru dostavljao spomenu¬ 
te podatke, ali navode da je bio pripadnik KOS-a i 
Udbe, a šef policije Ivan Stevo Krajačić postavio ga 
je za načelnika policijske postaje u Krašiću. 

4. Ministar Krajačić zadužio je Lutvu Ahmetovića 
za brigu o sigurnosti nadbiskupa, “kako ga ne bi 
ubili jugoslavenski komunisti ili ruski špijuni”. 

5 . Hrvatska novinarka prenosi Van Meterove spo¬ 
znaje “da su Stepinca u Krašić dovezli u 23 sata, 
5. prosinca 1951. Tri limuzine stigle su u Krašić. 
U prvim kolima bio je general Drakulić, bivši šef 
Udbe za Hrvatsku. U drugoj limuzini sjedio je Ste- 
pinac, a vozač je bio svećenik iz zagrebačke kate¬ 
drale. U trećim kolima bio je šef kriminalnog odje¬ 
la ministarstva unutarnjih poslova Hrvatske.” 


6. Sljedeće jutro “kardinal je otišao na misu u obli¬ 
žnju crkvu, ali nije on služio.” 

7. Novinarka donosi podatak da je „Američka taj¬ 
na služba znala sve podatke o osobama koje su po¬ 
sjetile nadbiskupa Stepinca prvog dana boravka u 
Krašiću, te prenosi Van Meterovo saznanje: “Stiglo 
je deset automobila iz Zagreba. To su bili uglav¬ 
nom diplomati, a posjeti su nastavljeni gotovo sva¬ 
ki dan.” 

8. Novinarka predstavlja šefa Udbe u Jastrebar- 
skom Josipa Drpića bez posebnoga komentara, na¬ 
vodeći da je vrlo plemenito želio saznati od nadbi¬ 
skupa “osjeća li potrebu za osobnom zaštitom ili je 
ne treba”. 

9 . Komunističke vlasti bojale su se da neka od stra¬ 
nih tajnih službi ne otme Stepinca i izvede ga na 
slobodu na Zapad. Strepile su i od osvete svojih 
ljudi, jer su mnogi Stepinca doživljavali simpatize¬ 
rom NDH. 

10 . Mještani Krašića smjeli su posjećivati Stepinca, 
ali su bili zapisani i morali su navesti razlog posjeta 
te se provjeravalo što mu nose od hrane i poklona. 

11. Stepincu je dopušteno da šeće po Krašiću i po¬ 
sjećuje koga poželi, ali je Udba zapisivala sve de¬ 
talje. U slučaju kardinalova bijega imali su ovlasti 
upotrijebiti silu. 

12. Autor izvješća je naveo imena Jelke Stepinac, 
kardinalove nećakinje, i Marije Stepinac zvane 
Mara, kardinalove rođene sestre. One su pisani iz¬ 
vještaj trebale dostaviti udbašu Jozi u Jastrebarsko. 

13 . “Marija Stepinac viđala je brata kardinala svaki 
dan i bila je prisiljena redovito Udbi podnositi iz¬ 
vještaj o svemu što je vidjela u kući. K tome se tvr¬ 
di da joj je nadbiskup davao novac i hranu, ali nije 
mu bila draga jer je bila u partizanima.” 

14 . Nadbiskupova sestra Terezija Stepinac, zvana 
Reza, “bila je udovica”, a izvjestitelj navodi da je 


zatočeni nadbiskup “k njoj nedjeljom odlazio na 
ručak”. 

15 . Hrvatski obavještajac Amerikancima je otkrio 
da je od udbaškog majora Labusa čuo kako su hr¬ 
vatski političari Stepincu predložili da ode na otok 
Hvar, gdje bi u miru živio u biskupovoj kući. 


Ne ulazeći u druge netočnosti ili podvale kojima je Udba prikazivala "humano" lice komunističke diktature 
i mržnje prema nadbiskupu Stepincu odgovaramo na temelju dokumenata i spoznaja koje nam donose do¬ 
stupni dokumenti o sužanjstvu nadbiskupa Stepinca u Krašiću, a koji poriču i opovrgavaju zlonamjerno i ne¬ 
istinito prikazivanje tih događaja po Udbi 1954. i po uratku Jadranke Jureško-Kero danas, koja spomenuti 
dokument prenosi bez kritičkog pristupa. Mišljenja smo, naime, da je u svom prikazu trebala očitovati po¬ 
znavanje činjenica o kojima piše. 


1. Ne samo zapad i Washington već je cijeli svi¬ 
jet pozorno pratio zbivanja koja su pratila suđenje 
nadbiskupa Stepinca i njegov tretman nakon izri¬ 
canja presude. Svima je bilo jasno da se nije radi¬ 
lo o pravnom postupku nego o pravnom ubojstvu 
nevina čovjeka. 

2. Nadbiskup Stepinac je iz zatvora u Lepoglavi 
prebačen na izdržavanje kazne u Krašiću zbog na¬ 
rušena zdravlja: pojavljivali su se problemi sa že¬ 
lucem i naticanjem nogu. Stoga, da ne umre u za¬ 
tvoru u Lepoglavi, premješten je u Krašić. Uosta¬ 
lom, Miha Marinko, visoki partijski službenik reče: 
“Neće dugo, do proljeća i nestat će.” (Vranekovićev 
dnevnik , 7. VII. 1953.) 

Stoga je netočno i tendenciozno tvrditi da je nadbi¬ 
skup Stepinac iz Lepoglave prebačen u Krašić kao 
“pomirbeni potez” prema Katoličkoj crkvi i zapad¬ 
nom svijetu. Nadbiskup Stepinac je iz Lepoglave 
u Krašić prebačen ne samo na daljnje izvršavanje 
kazne u novim uvjetima, nego da tu umre s ma¬ 
nje dodatnih poteškoća za vlastodršce. Naime, u 
Nadbiskupovim su kostima otkrivene toksičke sup- 
stance kadmija, kroma, olova i arsena u količinama 
visoko iznad prosjeka za ljudski organizam. On bi 
doista bio ubrzo po premještaju u Krašić umro, da 
na pritisak američkih Hrvata i američkog Kongre¬ 
sa i episkopata predvođenog kardinalom Spellma- 
nom nisu intervenirali i na svoj način prisilili ju¬ 
goslavensku vladu da dopusti svjetskim stručnjaci¬ 
ma prof. dr. Johnu Lawrenceu, ravnatelju kalifor- 
nijskog “Donner laboratory” na Sveučilištu u San 
Franciscu, najpoznatijem svjetskom stručnjaku za 
“policitemiju rubru veru», prof. dr. Francisu Johnu 
Ruzichu, kirurgu na klinici u Chicagu, te prof. dr. 
Ludwigu Heilmeyeru, ravnatelju Sveučilišne klini¬ 


ke u Freiburgu u Njemačkoj, koji su, uz neprijatne 
nadzore i provokacije (dr. Heilmayeru su čak pro¬ 
valili u hotelsku sobu i otuđili stvari koje mu Udba 
nije vratila), uspjeli tek produžavati Nadbiskupov 
život, ali ga, baš zbog sustavnog terora Partije, nisu 
mogli izliječiti. 

Spomenuti dokument i članak o njemu dobro su 
upozorenje o potrebi objektivnog proučavanja po¬ 
vijesnih događaja da bi se hrvatska povijest mogla 
istinito prikazivati ne iz manipuliranih dokumena¬ 
ta nego iz činjenica. Stoga mi ovdje ne postavljamo 
pitanje ni Van Meteru ni gđi Jureško-Kero, nego 
još živućim članovima Udbe u Republici Hrvat¬ 
skoj, koji bi mogli i morali odgovoriti hrvatskoj i 
svjetskoj javnosti na sljedeće upite: 

Zašto je UDBA manipulirala lijekovima i prevrtala 
torbe s lijekovima liječnika kojega bi s puta prema 
Krašiću skretala u ambulantu Udbe ili njezin ured 
u Zagrebu? 

Zašto su manipulirana liječnička izvješća dr. Bogi- 
čevića dr. Lawrencu? Naime, zašto je dobivao krive 
podatke i o zadnjim liječničkim nalazima pred Kar¬ 
dinalovu smrt? Dr. Lawrence je iznenađen prikazom 
stanja njegova pacijenta, dr. A. Stepinca, i uzroka 
njegove smrti, a koji mu je proslijeđen u krivotvo¬ 
renom obliku, ustvrdio: “U mojoj liječničkoj praksi 
nijedan moj pacijent koji je bolovao od polycite- 
miae rubrae verae’ nije umro od emboliae arteriae 
pulmonalis 5 ”, tj. “začepljenja plućne arterije”, kako 
je pisalo u službenom zapisniku obdukcije. 

Zašto je Savezno izvršno vijeće, kad se u javnosti 
nije moglo prikriti narušeno zdravlje nadbiskupa 
Stepinca, dana 14. lipnja 1953. u Krašić poslalo li¬ 
ječničku komisiju na čelu koje je bio dr. M. M., 
isti onaj liječnik koji je u noći od 10. na 11. veljače 

1960. nadzirao obdukciju i manipulirao nalazima 
obdukcije tijela bi. Stepinca? 

3. Bilo bi dobro znati koga je to Ivan Stevo Kraja- 
čić postavio za načelnika policijske postaje Krašić 
prigodom premještaja nadbiskupa Stepinca iz Le- 
poglave u Krašić, pa i imena susljednih načelnika i 
djelatnika, jer su to bili ljudi koji su bili zaduženi 
za opće dobro, i odgovorni narodu, a ne samo par¬ 
tijskim moćnicima. 

4. Znakovito je zaduženje Lutve Ahmetovića za 
brigu o sigurnosti Nadbiskupa pri spoznaji da ga je 
“drug” Marko Belinić prokazao za nekoliko uboj¬ 
stava svećenika. Znakovito je da bi on bio taj za¬ 
štitni štit od “jugoslavenskih komunista i ruskih 
špijuna”. 

5 . Lažno je spominjanje da je nadbiskupa Stepinca 
u Krašić vozio “svećenik iz zagrebačke katedrale” 
kad se zna da nitko od Crkve u tome nije sudje¬ 
lovao. Katedrala tada nije imala rektora ni službe¬ 
no imenovanoga svećenika, a potpisani, prvi rektor 
katedrale, tada je imao dvije godine. 

Netočno je izvješće i Van Meterovo i gđe Jadranke 
Jureško-Kero da je nadbiskup dovezen u Krašić “u 
23 sata 5. prosinca 1951”. Naime, Nadbiskup je 
dovezen “nešto poslije 20 sati”, a “u 23 sata pošao je 
na počinak”. (Vranekovićev dnevnik, 5. 12. 1951.). 

6. Netočno j e da Nadbiskup nije služio drugo jutro 
sv. Misu, dapače, “sav je narod ostao kod njegove 
sv. Mise” {Vranekovićev dnevnik, 6. 12. 1951.). 

7. Prema spoznajama koje nam nude Van Meter i 
Jadranka Jureško-Kero stječe se dojam da je Kra¬ 
šić postao mjesto snažne diplomatske aktivnosti, a 
svima je poznato da je postao najizoliranije mje¬ 
sto u tadašnjoj državi. Osim toga, niti jedan diplo¬ 
mat, osim mons. Silvija Oddija, vršitelja dužnosti 
otpravnika poslova u nuncijaturi u Beogradu, nije 
posjetio zasužnjenog nadbiskupa Stepinca. 

8. Nepravda je i neistina prikazivati Josipa Drpića 
kao uglađenog policajca, kad se zna, i još su živi 
svećenici, koji su zajedno s nadbiskupom Stepin- 
cem bili žrtve njegovih progona. 

9 . Istina je da hrvatski narod i sav istinoljubivi svi¬ 
jet nikada nije prihvatio presudu namještenog poli¬ 
tičkog procesa protiv nadbiskupa Stepinca, pa nije 
bilo ni razloga da ga otima i odvodi “na slobodu”, 
kad se on najslobodnijim osjećao u okovima neslo¬ 
bode koju je njegovome narodu i Katoličkoj crkvi 
u njemu osiguravao bezbožni poredak. Uostalom 
zašto bi sam Nadbiskup pristao potajice otići iz dr¬ 


žave iz koje je slobodno mogao otići po završetku 
Drugoga svjetskoga rata, pa i na Titovu zamolbu, 
ali je on, kao patri-arh želio živjeti i trpjeti sa svo¬ 
jim narodom i za svoj narod. 

10. Činjenica je, da se moglo slobodnije posjećiva¬ 
ti nadbiskupa Stepinca u Krašiću do 29. studenoga 
1952. Dakle, sve dok nije bio imenovan kardina¬ 
lom. Od tada je počela ofenziva progona, i Nadbi¬ 
skup je zapravo živio u internaciji. Osim toga, bilo 
je zabranjeno u župnu kuću unositi bilo kakvu hra¬ 
nu ili poklone, a župnik je morao platiti kaznu i za 
gnoj koji su mu dali susjedi da bi vrt bolje rodio. 

11 . Nadbiskup je mogao šetati Krašićem i unutar 
zamišljenih granica župe Krašić, ali uz strogi nad¬ 
zor policajca koji je do te mjere bio drzak da je 
Nadbiskup često odustajao od šetnje koja mu je 
bila potrebna za zdravlje. Govor o bijegu je neute¬ 
meljen jer je Nadbiskup često ponavljao: “Ja iz ove 
zemlje ne idem. Išao bih kao slobodan čovjek da se 
u nju mogu slobodno vratiti.” 

12. Izvjestitelj, ali i njegova današnja tumačica, ne¬ 
istiniti su, neuvjerljivi i zlonamjerni. Naime, po¬ 
stojale su dvije Jelke Stepinac. Jedna je bila kćerka 
Nadbiskupova brata Maksa i živjela je u Vrhovcu, 
dakle nije ga ni vidjela svakog tjedna, a kamoli sva¬ 
kog dana, a druga bijaše Jelka kći njegove sestre 
Terezije. Ta Jelka je bila učiteljica, i komunisti su je 
masakrirali u Krašiću godine 1943. Dakle, ovdje je 
posve neutemeljeno njihovo spominjanje. 

13 . Netočno je tvrditi da je nadbiskup Stepinac 
imao sestru Mariju. On je imao dvije nećakinje 
koje su se zvale tim imenom. Izvjestitelj nije tre¬ 
bao znati, ali se novinarka mogla informirati da je 
ovdje riječ o Mariji, zvanoj “Mica” i “Micika” Ste¬ 
pinac, koja je bila žena Nadbiskupova brata Mije 
koji je ubijen u 2. svjetskom ratu. Njezina su djeca 
bila: Branko, Boris i Višnja. Toj Mariji, bez obzira 
što je bila “partizanka” i što je u kuću Nadbiskupo¬ 
ve mladosti dovodila Marka Belinića i druge djelat¬ 
nike Komunističke partije, on je znao povremeno 
udijeliti koji novčić od onoga što Udba nije otela 
župniku Vranekoviću u svom uredu na Zrinjevcu, 
kad bi darove i nadoknade za misne nakane ame¬ 
ričkih katolika prenosio iz Zagreba u Krašić. Nad¬ 
biskup nikada nije gledao tko je kakovoga politič¬ 
kog uvjerenja ili narodnosti, nego tko je veće po¬ 
trebe, kako materijalne tako i duhovne. Ali je po¬ 
sve neistinito da ga je ta “Marija” svaki dan viđala. 
Istina, to je moglo biti da je išla na sv. Misu, ali joj 
ta kršćanska osobina nije bila najpreča u životu. 

14 . Kad je 8. prosinca 1951. Nadbiskupa posjeti¬ 
lo nekoliko članova rodbine, zadržao ih je na obje¬ 
du. Dana 13. prosinca 1951. Nadbiskup je bio na 
ručku kod sestre Josipe. U njezinoj je obitelji bio i 
na svadbi Drage Mrzljaka. Kod Terezije koja je u to 
doba već bila udovica bijaše na ručku tek 30. prosin¬ 
ca 1951., zajedno sa sestrom Stefanijom iz Samobo¬ 
ra i njezinim kćerima koje su ga toga dana pohodile. 
Doista je bezpredmetno obrazlagati krive navode o 
sustavnim Nadbiskupovim pohodima rodbini, tim 
prije kad se zna da on kao Nadbiskup rodbini nije 
želio pridavati nikakvu posebnu pozornost. 

15 . Udba je smišljeno poljepšavala svoje lice vara¬ 
jući svjetsku i domaću javnost o zatočenom nadbi¬ 
skupu Stepincu. Kad su liječnici radi lošeg Nadbi¬ 
skupovog zdravlja od Ministarstva unutarnjih po¬ 
slova zatražili dopuštenje da on radi zdravlja pođe u 
neko primorsko mjesto nisu mu predložili ni Hvar, 
kako izvješćuje Van Meter i gđa Jureško-Kero, ni 
koje drugo pogodno mjesto, nego je Udba smisli¬ 
la pakleni plan da ga trajno premjesti u samostan 
na otoku Visovcu. Svjedoče o tome odluke da se 
prisili provincijala Hrvatske franjevačke provincije 
Presvetog Otkupitelja dr. Karla Nolu, da premjesti 
s Visovca fratre nepodobne Udbi, a tamo postavi 


one koje će Udba predložiti. Dakle, prvi obruč u 
kući, druga straža na obali otočića, treća straža na 
obali Krke. Toliko obruča za u svijetu predstavlje¬ 
na slobodnog čovjeka. Kad je Nadbiskup saznao za 
taj plan postavio je pitanje: “A kakav je morski zrak 
na Visovcu?” 

Nakon pročitanog uratka s pravom se pitamo: Ka¬ 
kvim sve smicalicama danas hrvatske novine hrane 
hrvatski puk? Umjesto kojekakvih pseudo izvora iz 
komunističke propagande bilo bi bolje da javnosti 
prenesu iz Udbaškog arhiva dokumente o meto¬ 
dama mučenja i zastrašivanja nevinih ljudi. Kakav 
smisao ima spomenuti članak, i njemu slični po 
hrvatskom tisku, kojima se i danas nastoji poniža- 
vati žrtvu, a oslobađaju se odgovornosti i prešućuju 
imena tiranina. 

Poznato je, da su svi iz roda bi. Stepinca bili prisi¬ 
ljavani na suradnju s Udbom, ali nisu svi bili od¬ 
lučni poput dr. Ivana Stepinca liječnika, koji je jed¬ 
va pronašao posao u Puli i tražio posao od nemila 
do nedraga, ili odvažni poput Franceka Mrzljaka, 
Nadbiskupova nećaka, koji je njenom predstavni¬ 
ku, kad ga je prisiljavao na suradnju, odgovorio: 
“Možete me ubiti, ali ja surađivati neću!” 

Juraj Batelja, postulator 


Svjedočanstvo o pomoći Židovima 


U četvrtak 26. veljače u Europskom domu u Za¬ 
grebu predstavljena je knjiga grofice Hedvvig 
Schaffgotsch pod naslovom u hrvatskom prije¬ 
vodu: Putovima sudbine 1938. - 1946. Knjigu je 
2009. godine izdalo Hrvatsko-austrijsko društvo, 
a prevela ju je Milka Car. Izvorni naslov knjige je 
Die Liebenden sind alie von einer Nation. Ein Frau- 
enschicksal , a prvi put je objavljena u Miinchenu 
godine 1949. 

Riječ je o opisu događaja i životnog puta iz 
pera H. Schaffgotsh, Židovke po majci, supru¬ 
ge austrijskog slikara iz ugledne plemićke obitelji 
Franza Schaffgotscha od godine 1938. (Salzburg, 


Ligurska obala, Rab, Zagreb, Mostar, Dubrovnik, 
talijanski poljski lazareti, njemački logor, izbjeglič¬ 
ki logor) do povrataka u Berlin i Mi.inchen nakon 
rata. 

U knjizi se spominje nadbiskup Stepinac kao 
dobrotvor, zaštitnik emigranata i proganjanih gra¬ 
đana, te svećenici na Rabu, Krku i Sipanu. 

Ta iskrena životna priča, puna stradanja, smrti 
supruga, progona i nedaća, odiše spoznajom da je 
u svim sredinama bilo dobrih ljudi raznih nacio¬ 
nalnih i društvenih pripadnosti, koji su joj poma¬ 
gali i omogućili preživljavanje. To je uz opis jednog 
teškog vremena i temeljna poruka ove knjige. 


*** 

Litanije u čast bi. Alojzija Stepinca možete naručiti na adresi Postulature 

*** 

Slika bi. Alojzija Stepinca u Lurdu 

V eć je nekoliko godina Vojni ordinarijat u RH 
tražio mogućnost postavljenja slike bi. Alojzija 
Stepinca u lurdsku baziliku pape Pija X. Nakon što 
je godine 2007. gradu Lurdu predano Blaženikovo 
brončano poprsje, razgovori o slici u bazilici su se 
intenzivirali. Početkom godine 2008., na susretu u 
Parizu dogovoreno je s rektorom svetišta mons. J. 
Fran<^oisom Monnryjem sve o toj mogućnosti. 

On je spremno prihvatio zamisao o postavlja¬ 
nju slike bi. Alojzija Stepinca i zatražio je da mu se 
slika što prije dostavi. Dogovoreno je i odabrana je 
slika akademskog slikara Davora Zilića, koju je on 


radio u vremenu dok je u Puli služio vojni rok. Sli¬ 
ka je postavljena na središnjem mjestu, prigodom 
vojnog hodočašća 2008., odmah do slike Lurdske 
Gospe, uz biskupski tron. 

Vjerujem da će se svi hrvatski hodočasnici u 
Lurdu s radošću susresti s ovom slikom, a Vojni or¬ 
dinarijat je i ovim činom želio iskazati svoju ljubav 
prema Blaženiku i svom zagovorniku te nekadaš¬ 
njem vojnom vikaru za hrvatsku vojsku. Njegov su 
zagovor iskusili i zahvaljuju brojni djelatnici i vjer¬ 
nici pripadnici mlade, vojne, biskupije u Republici 
Hrvatskoj. (J. ŠANTIĆ) 


U Prelogu, Karlovcu i Zagrebu predstavljena zbirka propo¬ 
vijedi bi. Alojzija Stepinca po Litanijama sv. Josipa 


Ž upno misno slavlje druge korizmene nedje¬ 
lje 8. ožujka u Prelogu bilo je prigoda za prvo 
predstavljanje najnovije knjige o bi. Alojziju Ste- 
pincu: Propovijedi prema Litanijama sv. Josipa. Tu 
zbirku propovijedi Blaženik je napisao za vrijeme 
zatočeništva u lepoglavskom zatvoru. To je drugi 
svezak Propovijedi iz sužanjstva koji je objavljen 
u biblioteci Malih knjižica Postulature blaženog 
Alojzija Stepinca. Izdanje je za objavu priredio te 
uvodnim slovom i bilješkama popratio dr. Batelja, 
dok je pozdravnu riječ napisao češki kardinal To- 
maš Spidlfk. 

Predvodeći misno slavlje u prepunoj preloškoj 
župnoj crkvi sv. Jakoba, mons. Batelja, postulator 
postupka za proglašenje svetim kardinala Alojzija 
Stepinca, kazao je kako je više razloga prvom pred¬ 
stavljanju knjige u preloškoj župi. 

U toj je župi više od stotinu članova Molitve¬ 
ne zajednice blaženog Alojzija koja moli za posve¬ 
ćenje župe, obitelji i naroda, dok je župna crkva 
poznata po jednom od najljepših oltara podignu¬ 
tih u čast sv. Josipa u Crkvi u Hrvata. Podsjetio 
je kako je samo 16 godina nakon pogubljenja do¬ 
moljuba Zrinskog i Frankopana Hrvatski sabor 


1687. g. izabrao sv. Josipa za zaštitnika hrvatskog 
kraljevstva, dok su ga hrvatski biskupi 1987. godi¬ 
ne proglasili zaštitnikom doma i domovine, a proš¬ 
le godine i glavnim zaštitnikom Hrvatske. Zbirka 
Blaženikovih propovijedi o sv. Josipu predstavljena 
je tijekom devetnice u čast sv. Josipa i u njegovim 
svetištima u Karlovcu (4. ožujka) i naTrešnjevci u 
Zagrebu (10. i 12. ožujka 2009.). 


Trnjanska Savica 

Z agrebačka župa bi. Alojzija Stepinca naTr- 
njanskoj Savici je 8. veljače započela 10. 
obljetnicu svoga utemeljenja. Svečanu misu, uz 
sudjelovanje mnoštva župljana i zajedno s upra¬ 
viteljem župe Vjekoslavom Jakopovićem i vice- 
rektorom u Bogosloviji vlč. Damirom Ocvir- 
kom, predvodio je preč. Alojzije Zlebečić, de¬ 
kan i župnik župe Krista Kralja i jedan od ini¬ 
cijatora osnivanja te nove župe u Zagrebu. Vr¬ 
hunac proslave jubileja župe bit će na župnu 
svetkovinu 3. listopada 2009., čemu će pretho¬ 
diti niz duhovnih susreta i hodočašća koja će 
organizirati župa. 

HVALOSPJEV BL. KARDINALU 
ALOJZIJU STEPINCU 


Za slobodu Božje riječi, 
Ljudski obzir te ne priječi. 
Bodrio si sve pun nade, 
Vječne istine i pravde. 

Gdje su sada suci tvoji? 

Bog im dobri pravdu kroji. 
Osudiše sebe sami, 

Njihovoj se smiluj tami. 

Svetu žrtvu na oltaru, 
prinio si u svom žaru 
i subraću svećenike, 

Djeve svete miljenike. 

Za zemaljskog kratkog vijeka, 
Gdje životna teče rijeka, 
Tvoje geslo Višnjeg slavi 
In Te, Domine, speravi. 

Kročio si ispred stada 
Postojano, čvrsto, smjelo, 
Vodila te čista pravda, 

Vjera, ufanje i nada. 

Nek do neba naše srce 
Vječnu pjesmu Bogu pjeva, 
Stepinčeva blaga duša, 

Svu ljepotu raja kuša. 

Sad na drugom svijetu gledaš, 
Pobjednicu Crkvu Božju. 
Tvoja želja je to bila, 

Pravda se je ostvarila. 

Hvalospjev ti sada kliče 
Sveta vojska nebesnika, 

Štuje patnje pravednika, 

Svete Crkve mučenika. 

Mandica Tomašić, prof. 



( ! " ^ 

Predstavljen zbornik 

“Kardinal Stepinac - 
svjedok istine” 


N a spomendan bi. Alojzija Stepinca, 10. velja¬ 
če, Zagrebačka nadbiskupija i Glas Koncila 
organizirali su u dvorani “Vijenac” Nadbiskupij- 
skog pastoralnog instituta predstavljanje zborni¬ 
ka “Kardinal Stepinac — svjedok istine”. Kardinal 
Bozanić u pozdravu je posebno zahvalio Robinu 
Harrisu na nazočnosti i za svjedočku riječ. Tako¬ 
đer je izrazio radost što se upravo na spomendan 
bi. kardinala Stepinca predstavlja taj zbornik koji, 
kao i simpozij, pokazuje da je bi. Alojzije mnogima 
zanimljiv, kako su mnogi o njemu imali što reći i 
poručiti nama i drugima. 

Zbornik su predstavili Robin Harris, koji je 
ustvrdio da je kardinal Stepinac “živio i umro u 
mnogočemu kao jednostavan čovjek, koji je posje¬ 
dovao jedinstvenu snagu koju samo jednostavnost 
srca može donijeti. Bio je čestit i junačan lik, ka¬ 
men smutnje za nečasni kompromis, prepreka iz¬ 
daji, čovjek svoga vremena, ali i čovjek kojega i da¬ 
nas trebamo”. Zatim su govorili dr. Zlatko Matije- 
vić i dr. Jure Krišto. 

U zborniku “Kardinal Stepinac — svjedok isti¬ 
ne” objavljeni su radovi s međunarodnog simpozi¬ 
ja “Kardinal Alojzije Stepinac - Povijesni kontekst 
u međunarodnoj perspektivi”, koji je bio održan 
u Zagrebu 19. rujna 2008., u sklopu proslave 10. 
obljetnice beatifikacije kardinala Alojzija Stepinca, 
a uredio ga je dr. Zeljko Tanjić. 


J 

Propovijedi 

bi. Alojzija Stepinca 

o sv. Josipu 

N adbiskupski duhovni stol u Zagrebu, bri¬ 
gom mons. Nikole Borića, objavio je go¬ 
dine 1953. ciklostilom i s napomenom: isklju¬ 
čivo za svećenstvo , zbirku propovijedi Sv. Josip — 
Propovijedi prema Litanijama, koje je bi. Alojzije 
Stepinac sastavio kao zatvorenik u Lepoglavi. 

Postulatura blaženoga Alojzija Stepinca te je 
propovijedi uskladila sa suvremenim hrvatskim 
pravopisom i gramatikom, pridodala im dese¬ 
tak drugih propovijedi koje je Blaženik izgovo¬ 
rio kao sužanj u Krašiću na liturgijske blagdane i 
spomendane sv. Josipa, i objavila ih u seriji Mala 
knjižnica Postulat ure blaženoga Alojzija Stepinca : 
Propovijedi izsuzanjstva, sv. 2. Uvodne misli, bi¬ 
lješke, biblijska kazala i kazalo imena sastavio J. 
BATELJA. (Cijena 50 kn + poštarina) 



MOLITVENA ZAJEDNICA BLAŽENOGA 
ALOJZIJA STEPINCA 

V eć sedmu godinu u Zagrebu djeluje Molitve¬ 
na zajednica blaženoga Alojzija Stepinca. To 
je skupina katoličkih vjernika koja nastoji živjeti 
evanđelje, nadahnuta primjerom bi. Alojzija Ste¬ 
pinca. Do sada se u zajednicu uključilo oko 5.000 
molitelja. Ta naša braća i sestre nastoje molitvom, 
praćenom savjesnim kršćanskim životom, pridoni¬ 
jeti vlastitoj osobnoj duhovnoj formaciji, a time du¬ 
hovnoj i moralnoj obnovi Crkve u Hrvata i samoga 
hrvatskog naroda, na temeljima četrnaestostoljetne 
katoličke baštine. 

Tko može postati članom i što čini član Molitvene 
zajednice bi. Alojzija Stepinca? 

Svaki se kršćanin može uključiti u Molitvenu za¬ 
jednicu blaženoga Alojzija Stepinca, koja promiče 
molitveni život, duhovne vrijednosti i širi Kristovu 
ljubav u sva područja javnoga života, kako je to či¬ 
nio i bi. Alojzije. 

Prijavnica se može naručiti na sljedećoj adresi: 
Zajednica štovatelja 

BLAŽENOGA ALOJZIJA STEPINCA 
10000 Zagreb, Kaptol 31 
tel. (01) 4894 879 

Svaki štovatelj blaženoga Alojzija Stepinca uključen 
u ovu molitvenu zajednicu moli: 

— za čast i proslavu Isusa Krista i Katoličke crkve 
- za čvrstoću osobne vjere i vjernosti Isusu Kristu 
i Crkvi 

- za svoje osobne nakane i potrebe 
— za domovinu Hrvatsku i svakoga čovjeka 
— za očitovanje i potvrdu svetosti bi. Alojzija Ste¬ 
pinca u postupku njegove kauze za proglašenje 
svetim. 

Uz molitvu svaki štovatelj bi. Alojzija Stepinca 
uključen u ovu molitvenu zajednicu svojim radom 
nastoji: 

— savjesno obavljati svoje svakodnevne obveze 
- svjedočiti kršćanske istine u privatnom i javnom 
životu 

- surađivati s Postulaturom u promicanju Blaženi- 
kova glasa svetosti 

— sudjelovati svakoga 10. dana u mjesecu u slavlju 
sv. mise ili na molitvenom sastanku 
- darom i žrtvom pridonositi uspješnom dovršetku 
postupka za proglašenje svetim bi. Alojzija Stepinca. 

S vjerom u Općinstvo svetih, za potrebe svoje i bra¬ 
će ljudi, osobito za ozdravljenje bolesnih i obraćenje 
nevjernika, moli zagovor bi. Alojzija Stepinca, bi¬ 
skupa i mučenika s nakanom što skorijega njegova 
proglašenja svetim. 

Svjedok vremena Vilim CECELJA 


Krhko zdravlje, snažan duh 


© - 

Zdravlje mu je bilo posve uništeno u 
američkom zatvoru u Glasenbachu, 
iz kojega je izišao s otvorenim ka¬ 
vernama na plućima te s jedva 47 
kg tjelesne težine. Oko dvije godine 
oporavljao se kod časnih sestara u 
Welsu. Pravo je čudo da je preživio, 
a još je veće čudo da je nakon toga 
preuzeo i obavljao veoma teške duž¬ 
nosti voditelja Hrvatskog karitasa, 
urednika "Glasnika" te dušobrižnika 
hrvatskih izbjeglica sa svim poslovi¬ 
ma koji su uz to bili povezani. Radio 
je za trojicu zdravih ljudi, a sam je 
bio tjelesno slabašan i boležljiv. 



Vic . Vilim Cecelja 1982. prigodom proslave zlatne mise 


O vaj broj Glasnika izlazi između dvije veli¬ 
ke obljetnice vlč. Vilima Cecelje. Naime, 
24. travnja navršilo se sto godina od nje¬ 
gova rođenja, a 3. srpnja bit će 20. obljetnica nje¬ 
gove blažene smrti. 

Budući da prilogom u ovom broju završavamo 
objavljivati prikaz vlč. Cecelje u rubrici “Duhovni 
velikani”, jer je u tisku njegov životopis, te će či¬ 
tatelji ondje moći potpunije upoznati njegov lik, 
zahvaljujemo se svima koji su nam dostavili svo¬ 
je priloge i prijedloge za pisanje životopisa. Oče¬ 
kivali smo, istina, veći odaziv čitatelja, ali ono što 
smo dobili bilo je vrlo vrijedno. Napose spominje¬ 
mo suradnju fra Bože Ančića iz Mlinchena, obitelji 
pok. Tomislava Mesića iz Chicaga, g. Ratka Rube- 
llija iz Sidneya, g. Marijana Luburića iz Salzburga i 
g. Juru Lozu iz Imotskog. 

Prilog više neće izlaziti u Glasniku, ali priku¬ 
pljanje podataka o vlč. Vilimu Cecelji Nadbiskup¬ 
ski arhiv, Kaptol 27 Zagreb, nastavlja i dalje. 

Zahvaljujemo uredniku Glasnika mons. Jurju 
Batelji što nam je ustupio prostor u Glasniku za 
objavljivanje dosad izišlih priloga o vlč. Cecelji. 


Blažena smrt i pokop 

Cecelja je bio boležljiv cijeloga života. Bolovao 
je na plućima. Kao đak veoma je često zbog bolesti 
izostajao iz škole. Zdravlje mu je bilo posve unište¬ 
no u američkom zatvoru u Glasenbachu, iz kojega 
je izišao s otvorenim kavernama na plućima te s 
jedva 47 kg tjelesne težine. Oko dvije godine opo¬ 
ravljao se kod časnih sestara u Welsu. Pravo je čudo 
da je preživio, a još je veće čudo da je nakon toga 
preuzeo i obavljao veoma teške dužnosti voditelja 
Hrvatskog karitasa, urednika Glasnika te dušobriž¬ 
nika hrvatskih izbjeglica sa svim poslovima koji su 
uz to bili povezani. Radio je za trojicu zdravih lju¬ 
di, a sam je bio tjelesno slabašan i boležljiv. 

I nije čudo da je njegovo zdravlje s godinama 
popuštalo. Čudo je zapravo da je toliko dugo iz¬ 
držalo. Istina, on je redovito odlazio u kupke Bad 
Hali, gdje se odmarao i liječio reumu, ali u starač¬ 
kim godinama na sve je došla još srčana astma i 
Parkinsonova bolest. Poslovi su za nj postali prena- 
porni, i nije ih više mogao obavljati. 

Nadbiskup Berg, koji ga je visoko cijenio, po¬ 
dijelio mu je mirovinu 1. rujna 1988. Cecelja je 

to Milanu Blažekoviću javio ovako: “Na 1. ruj¬ 
na 1988. službeno sam od nadbiskupije Salzburg 
umirovljen, makar me po propisima nije pripadala 
mirovina, jer nisam uplaćivao u Nadbiskupski mi¬ 
rovinski fond, budući da nisam bio austrijski dr¬ 
žavljanin. 

Radi mnogih stuba koje vode u našu crkvu na 
Miilln-u ne mogu odlaziti da budem na pomoć. 
Tako ovdje u svetištu Majke Božje, pohađam bol¬ 
nice i čekam na odlazak ‘kud za vazda gre se” 5 . 

Poslije toga Cecelja j e čest pacijent bolnice Mi¬ 
losrdne braće u Salzburgu. Od 1. rujna 1988. pa 
do smrti 3. srpnja 1989. on je sedam puta morao 
odlaziti u bolnicu, gdje bi ostajao po jedan ili dva 
tjedna. 

Fizički je bio veoma slab. Jedno vrijeme nije 
mogao sam ni pisati ni jesti, nego su ga časne sestre 
hranile. Svejedno je primao posjete, razgovarao pa 
čak i intervenirao da bi pomogao. 

Kada mu se stanje malo popravilo, na Cvjet¬ 
nicu 19. ožujka 1989. doživio je lakši srčani udar. 
„USKRS sam proživio u bolnici radi srčanog uda¬ 
ra. Poslije toga imao sam upalu mjehura”, zabilje¬ 
žio je u stolnom kalendaru. 

U uskom krugu prijatelja, koji su ga stavili 
pred gotov čin, proslavio je 23. travnja osamdeseti 
rođendan. Bio je dobro raspoložen, iako je jedva 
što pojeo i popio. 

U subotu i nedjelju (13. i 14. svibnja) smogao 
je snage da još jedamput ode na Bleiburg predvodi¬ 
ti bogoslužje povodom Majčinog dana. Kao da se 
je želio oprostiti od grobova hrvatskih mučenika. 
Bio je to njegov posljednji pohod strašnom i sve¬ 
tom mjestu, čiji je kult upravo on najviše čuvao i 
promicao. 

U subotu 27. svibnja opet mora u bolnicu. 
Nakon povratka iz bolnice zabilježio je na stolnom 
kalendaru: “ Bolnica u 1,25 sati ujutro! Srce i pluća”. 
Odvezen je kolima hitne pomoći u dubokoj ne¬ 
svjestici i priključen na aparat za disanje. U bolni¬ 
ci je smješten u sobu sa dr. Schreckeisom, negdaš¬ 
njim liječnikom u malom sjemeništu na Salati. 

Za nedjelju 2. srpnja dogovorio se s najbli¬ 
žim prijateljima da zajedno pođu na hodočašće u 
Attnang-Puchheim, koje je vlč. Cecelja toliko vo¬ 
lio, a namijenio ga je za uspostavu hrvatske države. 
Htio je putovati vlakom, jer - kako reče - vožnju 
autom više ne podnosi. 

“Navečer smo navratili kod njega da mu ispri¬ 
čamo kako je bilo na hodočašću”, bilježi g. I. Pom- 
per. “Pažljivo nas je saslušao i bilo mu je drago što 


smo navratili. Meni je rekao otprilike ovako: ‘To 
neka bude naše zadnje hodočašće. Onda više neće¬ 
mo. Ovo je sve do sada bilo za slobodu Hrvatske, 
a dogodine u slobodnoj Hrvatskoj.’ Oprostili smo 
se od njega, jer su došla dvojica naših hodočasnika. 
Oni su mu vratili hrvatski barjak, koji je bio nošen 
u procesiji na tom hodočašću. Barjak su stavili u 
kut povrh njegovoga kreveta.” 

U noći 3. srpnja, otprilikeokol,20 sati, veleča¬ 
sni Vilim je izdahnuo. Bio se obukao za put u bol¬ 
nicu i onda je pozvonio na zvonce, da mu pozovu 
hitnu pomoć. No ovaj put je bilo prekasno, jer kad 
su časne i pater superior došli k njemu u sobu, naš¬ 
li su ga obučena na krevetu ležeći na leđima. Došla 
je hitna i liječnik je ustanovio da je prestalo kuca¬ 
ti njegovo veliko i plemenito srce. Dogorio je tiho 
kao ona uljanica pred Gospinim kipom u njegovoj 
sobi. Umro je u rano jutro 3. srpnja. Ispustio je svo¬ 
ju plemenitu dušu upravo na dan svoje Mlade mise. 
Umro je nakon što se spremao da po zadnji, četr¬ 
deseti put, hodočasti za Hrvatsku Majci Božjoj u 
Attnang-Pucheim, koju je za života toliko štovao. 



Nadgrobni natpis s groba u Salzburgu, sada u 
Pastoralnom centru Vilim Cecelja u Sv. Iliji 


Sprovod je bio u petak 7. srpnja s početkom 
u 8,30 sati na glavnom groblju, Kommunalfried- 
hof u Salzburgu, u grob vlč. Mije Jurića i don Jure 
Vrdoljaka, svećenika koji su djelovali među Hrva¬ 
tima u emigraciji. Skupilo se oko 700 Hrvatica i 
Hrvata, te lijepi broj domaćih Austrijanaca. Došli 
su mnogi izbliza i izdaleka: među ovima bilo ih je 

Grobnica svetoilijskih 
župnika ., počivalište 
vlč. Vilima Cecelje 



čak iz daleke Australije (kao npr. vlč. Maglica) i 
Kanade (gospođa M. Barišić). Pogreb je vodio mje¬ 
sni nadbiskup dr. Karl Berg uz asistenciju umirov¬ 
ljenog riječko-senjskog nadbiskupa mons. Josipa 
Pavlišića kao predstavnika Crkve u domovini. U 
ime Zagrebačke nadbiskupije i svećenstva u iselje¬ 
ništvu od vlč. Cecelje oprostio se nad otvorenim 
grobom ravnatelj Dušobrižništva za Hrvate u ino¬ 
zemstvu mons. Vladimir Stanković. Spomenuvši 
niz uzornih svećenika i rodoljuba, koji su poput 
Cecelje djelovali u poslijeratnom razdoblju izvan 
domovine kao pravi velikani duha, a sada su pokoj¬ 
ni, Stanković se sjetio stihova Ive Vojnovića, koji je 
gledajući sprovode starih dubrovačkih gospara na 
groblju na Mihajlu u Lopudu zapisao: “Odhodu 
vlastela!” Svi ti dostojanstveni svećenici desetljeći¬ 
ma su među hrvatskim prognanicima gojili nadu o 
povratku, u slobodnu Hrvatsku. 

Lijepim govorom od njega se oprostio i hrvatski 
naddušobrižnik u Njemačkoj fra Bernard Dukić. 

U ime prognanih i izbjeglih Hrvata u iseljeniš¬ 
tvu nad grobom je održao dirljiv oproštajni govor 
pokojnikov prijatelj prof. Vinko Nikolić, urednik i 
izdavač časopisa “Hrvatska revija”, te bliski prijatelj 
Pavao Tijan iz Madrida. 

Grob u rodnom Svetom Iliji 

Na inicijativu gosp. Marijana Luburića iz Salz- 
burga i uz veliko zalaganje p. Ivana Mihaljinca 
OFM, tadašnjega hrvatskog dušobrižnika, i preč. 


Ivana Košćaka, župnika Sv. Ilije, 1997. godine po¬ 
smrtni ostatci vlč. Cecelje preneseni su u rodnu 
župu Sv. Ilije. O. Mihaljinec i gosp. Luburić priku¬ 
pili su potrebnu dokumentaciju i novac za troškove 
prijenosa, koji nisu bili maleni! To je bilo učinjeno 
u pravo vrijeme. 

U subotu 26. travnja bio je službeni prijenos 
i ukop posmrtnih ostataka svećenika Vilima Cece¬ 
lje u njegovoj rodnoj župi Sv. Ilija kraj Varaždina. 
Svu brigu oko toga preuzeo je Organizacijski od¬ 
bor na čelu s domaćim župnikom, dekanom i va¬ 
raždinskim kanonikom preč. gospodinom Ivanom 
Košćakom, koji je u tu svrhu dao podići na mje¬ 
snom groblju novu svećeničku grobnicu. Crkveni 
obred na groblju obavio je u nazočnosti pomoćnog 
zagrebačkog biskupa mons. Marka Culeja i ravna¬ 
telja hrvatske inozemne pastve mons. Stankovića, 
domaćega župnika Košćaka, živih svećenika rodom 
iz ove župe i mnogo drugih svećenika, bogoslova, 
političkih predstavnika Varaždinske županije, gra¬ 
da Varaždina i općine Sv. Ilija, raznih društava i 
udruga, te velikoga broja vjernika, kako domaćih 
tako onih iz dijaspore, sam zagrebački nadbiskup 
kardinal Franjo Kuharić. Na groblju je opet govo¬ 
rio mons. Stanković nazvavši pokojnika “najbo¬ 
ljim, najobljubljenijim i najuglednijim misiona¬ 
rom hrvatske inozemne pastve”. Od laika govorio 
je ponovno prof. Vinko Nikolić, koji je ponovio 
svoj - sada neznatno izmijenjen - nadgrobni go¬ 
vor održan na dan ukopa u Salzburgu. Kardinal je 

u mjesnoj crkvi u 12 sati predvodio misno slavlje 
i održao veoma sadržajnu i pobudnu homiliju o 
svećeništvu i svećeniku Cecelji. Pošto je istaknuo 
Ceceljino osobito predano ostvarivanje svećeniš- 
tva u znaku ljubavi koja nikog ne isključuje, kar¬ 
dinal Kuharić je naglasio: “Živio je u vrijeme kad 
se dobre ljude, svece čak, proglašavalo zločincima, 
ali znao je za što živi i u što ulaže svoj život, pa 
će njegovo ime svijetliti u povijesti Crkve, povijesti 
hrvatske inozemne pastve i povijesti hrvatskog na¬ 
roda.” Među prikaznim darovima bio je i grumen 
zemlje iz Bleiburga, kamo je pokojnik kao naju¬ 
strajniji čuvar bleiburške uspomene godinama re¬ 
dovito hodočastio. Pod misom je skladno pjevao 


uz pratnju orgulja i četveroglasno, zbor zagrebač¬ 
kih bogoslova. 

Nakon sv. Mise bilo je službeno otvorenje i 
blagoslov novoga Pastoralnog centra Vilima Ce- 
celje. Nekadašnji veliki župni sjenik i staja bili su 
uglavnom darovima Ceceljinih prijatelja i štovate¬ 
lja iz inozemstva preuređeni u novi pastoralni cen¬ 
tar, “koji potvrđuje da Ceceljino djelo živi i dalje i 
da će živjeti trajno“. 

Tako je završio životni put svećenika Zagre¬ 
bačke nadbiskupije Vilima Cecelje, koji se napo¬ 
kon smirio i upokojio u svojoj rodnoj župi Sv. Ilije 
i u toliko žuđenoj mu Domovini. 


Cecelja piše: Iz oporuke 

Vlč. Cecelja je iza sebe ostavio kratku oporuku, koja se nažalost ne nalazi u izvorniku, već kao presli¬ 
ka u njegovu arhivu, a Dodatci i opaske oporuci tek u neovjerovljenom prijepisu. Objavljujemo ovdje 
u cijelosti oporuku i Dodatke. 

“Oporuka — Testament 

U ime Oca i Sina i Duha Svetoga. Amenl 

Pri potpunoj svijesti i bez ičijega nagovora određujem za slučaj moje smrti neka se postupi 
ovako: 

Moje grešno tijelo neka se pokopa tamo, gdje nastupi smrt. 

U slučaju da umrem u Salzburgu , molim, da me se pokopa na Središnjem groblju u Salz- 
burgu i to u grobu, gdje su več pokopani dva hrvatska svećenika, preč. Mijo Jurić i Juraj Vrdoljak. 
Molim čč. sestre milosrdnice, Salzburg, Mutterhaus, Salzachgdschen 3, da mi ispune ovu želju, jer 
se navedeni grob nalazi na njihovome polju. 

Troškovi sprovoda su osigurani kod Sterbhilfe, Nadb. Ordinarijat, Kapitelplatz 2, čiji sam 

član. 

Sprovod neka se izvrši u četvrtom razredu bez ikakvih govora, vijenaca i počasti. Moja smrt 
neka se ne razglašuje nikakvim sredstvima. Dovoljno je da me pokopa svećenik. U ormaru se na¬ 
lazi reverenda i štola i roketa. 

Molim braću svećenike, da po mogućnosti odsluže sv, misu za pokoj duše. 

Molim za oproštenje sve koje sam bilo čime uvrijedio. Moje su primjedbe bile često šala, a ne 
uvreda. Ja opraštam svima koji misle, da su me uvrijedili. 

Imovine nemam, a niti dugova. Eventualnu robu u ormaru neka se razdijeli siromasima. 

Namještaj u sobi pripada ovome samostanu u kojem stanujem. 

Moja smrt nakon pokopa neka se javi mojem nećaku: Stanko Cecelja, Postfach 1209 - D 
6240, Konigstein - Taunus. 

Zahvaljujem svima koji su mi bilo čime u životu pomogli, posebno p. Werenjriedu, Konigste¬ 
in, Ostpriesterhilfe. 

Posebno srdačna hvala o. Superioru, svima u kući i čč sestrama na susretljivosti. 

Auto pripada Hrvatskoj katoličkoj misiji, Augustinergasse 4. 

Salzburg, 27. veljače 1986. 

Vi lim Cecelja”. 

Komemoracija u Sv. Iliji 3. srpnja 2009. 


P ovodom dvadesete obljetnice smrti blago¬ 
pokojnog Vilima Cecelje i stote obljetnice 
njegova rođenja Varaždinska biskupija i župa 
Sv. Ilija organiziraju prigodnu komemoraciju 
u petak 3. srpnja 2009. poslije podne. 

U 17 sati je pohod i molitva na grobu, a 
u 18 sati sveta Misa u župnoj crkvi. Poslije sv. 
Mise u pastoralnom centru a Vilim Cecelja” bit 


će predstavljena knjiga A. Lukinovića i I. Pom- 
pera: VILIM CECELJA — “Utjelovljena hrvatska 
caritas”, životopis vlč. Vilima Cecelje. 

Slavlja predvodi varaždinski biskup mons. 
Josip Mrzljak, uz sudjelovanje svećenika, Po¬ 
časnog bleiburškog voda, općine Sv. Ilija te 
prijatelja i štovatelja vlč. Cecelje. 

Svi ste dobro došli! 


Darovi za pokriće troškova u postupku 
proglašenja svetim bi. Alojzija Stepinca 

N akon objavljivanja zadnjega broja Glasnika svoj dar za pokriće troškova u postupku za pro¬ 
glašenje svetim kard. Alojzija Stepinca uručili su ovi darovatelji: Francek BREBRIĆ - Krašić; 
Dragica SKENDER; vlč. Matija BURJA, Mirko EFENDIĆ; N. N.; Župni ured Novo Virje; Stjepan 
SKRBIN; Slavica dr. JARKUNICA - Dubrovnik; Milka NEUMANN; Višnja N., Katarina KEĆKEŠ - 
Zagreb; N. N.; Radmila DELAŠ; Marija ŠIMAC — Adelaide (Australija) 


Uplatu i pretplatu za Glasnik i svoj dar za pokriće troškova u postupku za proglašenje 
svetim kardinala Alojzija Stepinca možete poslati preko Zagrebačke banke na ime: 
Postulatura kard. Stepinca i kunski račun: 2360000-1101605758 
ili iz inozemstva i domovine u devizama na sljedeći konto: 

ZAGREBAČKA BANKA d.d. - ZAGREB 
SAMOBORSKA 145 - HRVATSKA 
SWIFT: ZABAHR 2X 

KORISNIK: NADBISKUPIJA ZAGREBAČKA 
POSTULATURA BLAŽENOG ALOJZIJA STEPINCA 
KAPTOL 31 - ZAGREB 

IBAN: HR 40 23600001101605758. 


Zahvaljujemo svim dobročiniteljima i suradnicima, čijom molitvom i darom napreduje postu¬ 
pak za proglašenje svetim bi. Alojzija Stepinca. 

■ ■■ 

Zahvaljujemo na svjedočanstvima o čudesnim uslišanjima na zagovor bi. Alojzija Stepinca, a 
proslijedili su ih sljedeći njegovi štovatelji: Nada LEMEŠIĆ - Slavonski Brod; Ruža PERVAN - Posav¬ 
ski Podgajci; dr. Šime VUČKOV — Rijeka; Ozana CRNOGORAC — Biograd; Ana RUDMAN — Zagreb; 
Ivana PETROVIĆ - Ljubuški; Petar VIDAK - Sesvetski Kraljevec; Marija STOJIĆ - Dubrovnik; Kri¬ 
stina ANIĆ - Letovanić; Josipa BAGARIĆ - Zagreb; ing. Milan BIONDIĆ - Zagreb; Barica KUNTIĆ 
- Zagreb; Josip ŽGANJER - Samobor; Ana ADŽIĆ - Požega. 


Zahvaljujemo gosp. Mati Baliću za svjedočanstvo o uslišanju na zagovor blagopokojnog kardi¬ 
nala Franje Kuharića. 

Vranekovićev dnevnik 


Nastavljamo objavljivati izabrana po¬ 
glavlja dnevnika vlč. Josipa Vrane- 
kovića, u kojima je on opisao život i 
stradanja blaženoga Alojzija Stepinca 
na izdržavanju kazne u Krašiću od 5. 
prosinca 1951. do mučeničke smrti 
10. veljače 1960. 



12. XII. 1953. 

Konačno je dovršena kupaonica. I na to mr¬ 
mljaju u Zagrebu da je odviše skupo. No nitko nije 
time tamo ništa izgubio jer se dosta toga namiru¬ 
je iz njegova fonda. Dr. Grundler je rekao: »Da je 
Eminencija u Zagrebu, ne bismo u blagajni imali 
nijedne pare!« - To ne stoji. Eminencija ima mno¬ 
go srca za sirotinju, ali je i razborit. Nikada se u ži¬ 
votu nije bavio avanturama. U neku ruku i osniva¬ 
nje novih župa mnogi iz njihove blizine nazvali su 
avanturama, no danas vidimo da je rijetko uspjeli 
pothvat. I sam on veli za to: »Kamo sreće, da smo 
u tome još više uradili.« 

*** 


Danas u 15.45 sati bila je prva subotnja po- 
božnost u Marijanskoj godini. Bogu hvala, bilo je 
tu mnogo vjernika. Eminencija je zanosno propo¬ 
vijedao o Mariji, kroz koju slavimo Boga. 



Nadbiskup Stepinac pred kućom obitelji Klarić u Stazi , 
župa Sunja, prigodom podjeljivanja sakramenta potvrde , 
na Malu Gospu 8. rujna 1937 . 


Prisjećajući se dvogodišnjicepremještaja iz Lepoglave u Krasić\ 
6. XII. 1953., u šetnji bi Alojzije reče župniku Vranekoviću: 
“Uz milost Božju nismo popustili. Prije pet godina i tri 
mjeseca ondje, a sada ovdje dvije godine , i tko zna sto ćemo 
još pretrpjeti. Ali klonuti - oslobodi nas dobri Bog. r 

*** 

»Pravo sam uradio kad sam se odrekao očinske 
baštine. Otac mi je htio ostaviti kuću dvokatnicu 
u Karlovcu — u vrijednosti od 2 milijuna predrat¬ 
nih dinara. Da sam to primio, ovi bi mi je uzeli — i 
smijali se. Ovako nisu ama baš ništa našli. Sigurno 
su pretražili sve banke, nema li gdje štogod ... Bilo 
je, Bogu hvala, mnogo toga blaga, ali je bilo i siro¬ 
tinje. Treba ovo, treba ono, kud ćeš nego k nadbi¬ 
skupu. I dok smo imali, davali smo. Bolno je bilo 
stanje štampe. Tu sam dao koliko sam najviše mo¬ 
gao. Kad mi je došao pokojni otac Janko (Simrak), 
znao sam što je, i samo sam mu se nasmijao i pitao 
ga, koliko treba?« 

*** 

Kod večere došli smo i na razgovor o Cigani¬ 
ma. Pričao mi svoje uspomene na Cigane iz mlado¬ 
sti, a onda se dotakao i konačne njihove sudbine. 
»Nisam znao hoću li moći to podnijeti, kad sam 
čuo što su s njima učinili. Preko svih veza tražio 
sam da doznam tko je dao nalog da ih se poubija, 
ali nisam doznao. Najvjerojatnije je da je to djelo 
Nijemaca. Nižu rasu treba uništiti - to je njihova 
ideja. Najprije su Cigane, a poslije, da su se održa¬ 
li, jednako bi učinili i s nama... Čini mi se da je i 
progon Srba Pavelićevo djelo. Kad sam to njemu 
predbacio, on mi jednostavno odgovori da je nje¬ 
gova savjest pred historijom mirna!« 

*** 

»Veliki župan Unić molio me neka velim Pave- 
liću da raspusti ustašku vojnicu jer čemu dvije voj¬ 
ske? Učinio sam po želji tog župana, ali Pavelić će 
kratko: ‘Bez ustaške vojnice nema hrvatske države.’ 

— Pa što sam onda mogao?« 

13. XII. 1953. 

Kod večere gleda popis svećenika koji su 12. 
XI. bili na skupštini CMD-a u Zagrebu. Redom 
čita i govori: »Ne čudim se ovomu - ne čudim se 

- pa da ... kud će drugamo i si. ... Sve mi se čini 
da jedni [od] ovih misle ovako: Nadbiskup je bo¬ 
lestan; ovi su ih uvjerili da ću do proljeća umrijeti, 
pa smo sigurni, što nam može. Daleko sam od toga 
da bih mislio na osvetu, ali svi će doživjeti gorko 
iznenađenje. Danas, kad jedan biskup Ćule umire 
u zatvoru — izgubio je već 17 kg i sigurno će ostavi¬ 
ti u zatvoru i kosti, biskup Nežić i Pavlišić u vojsci, 
iz Dubrovnika javlja mi biskup koliko je pretrpio 
straha onih noći, kad su mu provaljivali u stan, na 
mrtvo ispremlatili Banića, Čelika i Franića, braća 
svećenici toliko trpe u Gradiški i Zenici, drugi kao 
dekan Gnidovec očekuju izvršenje smrtne kazne, i 
u isto vrijeme ovi jadnici pjevaju hvalospjeve nji¬ 
hovim krvnicima. Ovo je ljaga koja će sramotno 
ostati na njima. Može umrijeti zagrebački nadbi¬ 
skup, ali Petar ne umire.« 


Razumijem zašto je išao. Kad sve ovo svrši, reći ću 
mu: ‘Izvolite ići u svoju dijecezu, zahvaljujem Vam 
na daljnjoj pomoći.’ A i za Jambrošića će se učiniti 
što treba. On je barem bio ekonom u bogosloviji, i 
vidio je kako misle poglavari.« 

*** 

»Sjećam se našeg dragog oca Janka, 1 kako su ga 
za 70 dana slomili. Istrage ga uništile. Dovezli ga 
u Dvor sa strane Vlaške ulice i onda sam ga autom 
dao prevesti u Križevce. Kad sam mu spomenuo da 
ćemo opet izdati poslanicu, skočio je upravo i po- 
vikao mašući rukama: ‘Ne, ne, samo to ne!’ - Tko 
bi rekao da je to onaj borbeni Janko. Tako su ga 
slomili. Tada sam ga posljednji put vidio jer je već 
za dva, tri tjedna umro ... Mislio sam, eto, da opet 
izdamo jednu poslanicu, ali nisu svi bili za to — i 
tako je stvar propala. Ali bolje bi bilo da je izašla.« 

*** 

Rekao sam Eminenciji da je ovogodišnja ad- 
ventska poslanica o Mističnom Tijelu Kristovu od¬ 
više visoko sastavljena. To je teološko razmatranje. 
Stvar nije dosta približena narodu. Na to sam mu 
predložio da bi on sastavio korizmenu poslanicu 
za 1954. g. Neka bi tema bila marijanska - u vezi 
s Marijanskom godinom. - »Dobro ste se sjetili!« - 
rekao mi je - »I hoću!« 



18. XII. 1953. 

Bio sam u Zagrebu. Đuran je 
pitao Eminenciju bi li se vratio u 
Sv. Janu? - »Da« - reče Eminenci¬ 
ja — »nitko ga nije premjestio. Ako 
želi, neka samo ide!« — Veselo je Đu¬ 
ran primio tu vijest i 24. o. mj. doći 
će u župu natrag. Vjernici ga željno 


1 ŠIMRAK, Janko, od 1942. biskup Križevačke 
biskupije (Šimraki, Žumberak, 29. V. 1883. - 
Križevci, 9. VIII. 1946). Umro je od posljedica 
mučenja u istražnom postupku u komunističkom 
zatvoru. 


*** 

»Pisao sam Stelli u Kloštar Podravski neka 
pazi, pa je ipak i on išao na skupštinu u Zagreb. 


14.-17. XII. 1953. 

Pokoje samo pismo izvana ‘zaluta’ do Eminen¬ 
cije. Spomenem mu kod večere kuda bismo metali 
kad bismo sve što mu šalju prijatelji izvana primali! 

A on samo reče: »Možda će se sve 
to sačuvati i naći u arhivu Ministar¬ 
stva!« 


Nadbiskup Stepinac među Božjim narodom — blagoslivlje 

očekuju ... »Makar umrem tamo — idem — ali ću 
pasti stojeći.« Tako je rekao Đuran! 

*** 

Ivan Setim iz Samobora u vezi sa o. Dionizi- 
jem Andrašecom na staklu je izradio sliku Eminen¬ 
cije. Mnogo se trudio kod izradbe. Činio je to iz 
ljubavi i poštovanja prema Eminenciji. 

*** 

Dr. Bogičević, Pišonić, Stella. - Tajnik mi reče 
da će pred Božić doći ovamo preuzv. Lach. Saop¬ 
ćim to Eminenciji, a on će: »Ne treba doći. Sto će 
mi tu čestitke, a tamo ne će da načine kako ih mo¬ 
lim s tim prokletim Udruženjem.« 


Svi su se tome veselili. Biskup ne zna, što da čini s 
tim nesretnim svećenikom! ... Sestre su u velikim 
potrebama. Mole za pomoć. Poslat ću im, ako još 
što nađem tu u ormariću. A onda javit ću koadju- 
toru neka im i on dade, ako ima kakav fond adhoc\ 
(Brine se na sve strane!) 

Pišem biskupu Buriću. 3 Potišten je. Nakon 
operacije vid mu sve više slabi, a onda ih tamo pri¬ 
tišću sa svih strana. Moram ga utješiti. Pišem mu: 
Est tempus destruendi , est tempus aedificandi\ Ako 
živimo — po sudu sviju — u doba najtežeg progon¬ 
stva Crkve — to znači da ćemo doživjeti i najveći 
trijumf Crkve. Žrtva će dakako biti. Otići ću mož¬ 
da i ja. Ali što to znači? Glavno je da Božja stvar ide 
naprijed, i da se duše posvećuju. 


17. X. 1955. 

Kardinal veli: »Vidim da su prilike u svijetu sve 
više zamršene, umjesto, da se smiruju. Perzija je pri¬ 
stala Bagdanskom paktu. Rusija se na to ljuti. Kuri 
zato u Egiptu, Maroku i uopće po Africi. Začudno 
je da je Crkva danas u Egiptu slobodnija no ikada! 
Bog sam znade kako će sve to svršiti. Jedno je samo 
sigurno: ovako ostati neće. Komunizam će pasti, a 
Crkva, kako uvijek tako će i sada izaći jača.« 


11. II. 1956. 

Pisao sam koadjutoru, ako ja umrem, da nika¬ 
da svećenik, koji je danas u CMD-u ne smije po¬ 
stati pravim župnikom. Posebno sam ga upozorio 
na Dugoga u Križovljanu. Mislim češće što bi tre¬ 
balo i kasnije poduzeti protiv ovakvih. Crkva jest 
majka i puna je praštanja, ali oni, koji su je u ovim 
vremenima izdali, moraju to osjetiti u životu! 

19. II. 1956. 



9. XI. 1955. 

»Kćeri Božjeg milosrđa lijepo rade u Novoj 
Vesi. 2 Piše mi opet njihova poglavarica i zadovolj¬ 
na je, što njezine sestre lijepo pomažu po župama. 
Smatra, i to vrlo pametno, da bi časne sestre mo¬ 
rale mnogo ozbiljnije shvatiti 
potrebu, da pomažu na župa¬ 
ma, bar sada, kada su skučene 
u svom radu.« 

Bauerlein mi se tuži što 
su mu sabotažom omeli da 
u Osijek nisu došle uršulin- 
ke. Omeo je nažalost župnik. 

Stan je pripravljen čekao se¬ 
stre. Odjednom tu župnik na¬ 
stani zvonara, s kojim se ina¬ 
če slabo slagao. Jednu je sobu 
rezervirao za domaćicu, koja 
Bog zna kad će doći. I onda 
javlja biskupu da nema stana 
za sestre. A one bi katehizirale. 


Radio Madrid javlja među ostalim: »Ciknula je 
guja u Beogradu. Bijesni su naime na tu emisiju.« 

»Nemojte se čuditi«, veli kardinal, »ako će za 
koji dan CMD-aši opet morati da progovore i osu¬ 
de emigraciju, posebno one oko Radio-Madrida. 


Blaženi Alojzije u razgovoru s Vlatkom Macekom i drugim političarima u 
Kraljevini Jugoslaviji 


2 Nova Ves je gradska četvrt u Zagrebu, koja se prostire od Kaptola 3 Msgr. Josip Burić bio je senjsko-modruški biskup, kasnije prvi ri- 

na sjever. ječki nadbiskup. 

Ako koji neće htjeti, ponovit će mu uobičajene pri¬ 
jetnje: zatvor, porez, privatni život... i onda robuj, 
kad nisi htio da budeš slobodan i odhrvao se navali 
od početka.« 

Kod večere: 

»Godine 1943. pokazao sam Sv. Ocu znako¬ 
ve što su ih Zidovi morali nositi na sebi. Prikazao 
sam mu kako stvar stoji. To je djelo Nijemaca, a 
hrvatski narod nema u tome udjela ni odgovor¬ 
nost... I Paveliću sam to kasnije predbacio rekavši: 
Temu to? Protivi se kršćanskom moralu.’ I drugi 
dan dođe naredba u novinama o ravnopravnosti. 
Tada su Zidovi skinuli znakove. 

Prije toga, gledajući tolike nepravde i ubijanja, 
otvoreno sam rekao Paveliću: Poglavniče, lupite ša¬ 
kom po stolu i otvoreno recite Nijemcima i Talija¬ 
nima, da ovako dalje ne ide! Ministar Perić — bolno 
mi je to bilo — živio je u civilnom braku. Ali jedno 
mi se kod njega dopalo. Kad su Njemci nešto tra¬ 
žili, on je telefonski odgovorio Ribbentropu: Ne! 
Dakako, da je već drugi dan bio smijenjen. Zami¬ 
jenio ga je musliman Alajbegović. I taj mi je nači¬ 
nio nepriliku. Pred svršetak rata dođe k meni i za¬ 
moli da bi se u Dvor spremio državni arhiv. 

Teško mi je bilo pri srcu, što da učinim, ali 
sam mislio: stvar je važna za historiju, pa kad ne¬ 
maju sigurnijeg mjesta, neka bude kod nas. Do¬ 
preme to u sanducima na Dvor. Sve smo spremili 
u podrum. Nisam bio kod toga prisutan. Ali neki 
nesretnik načinio mi je veliku psinu. (Nije mi htio 


reći koji, ali sam računao, da bi to mogao biti dr. 
Valentin Putanec.) Bio je taj, što no se reče kuhan i 
pečen na Dvoru. Uživao je mnoge blagodati s naše 
strane, ali se priklonio crvenima i s njima namigi¬ 
vao. Odmah prvih dana preokreta pošalje on meni 
pismo, gdje mi se grozi sudom - i tu spominje dr¬ 
žavni arhiv. Upeklo me. Bolno mi je bilo. Odgovo¬ 
rio sam mu i stavio do znanja očinski: Prijatelju, ne 
igrajte se - ne grozite se sa sudom, jer stojite pred 
ekskomunikacijom. Brzo iza toga dođe i ispriča se; 
ali sve se nije moglo popraviti. Sigurno su preko 
njega doznali za arhiv. Bio sam inače u toj stvari 
posve miran. I kad su jednoga dana u novinama 
pozvali da se izruče arhivi i slično, javio sam im da 
je arhiv tu. Došli — i odnijeli. Nisam ni znao da su 
Lacković i Salić spremili tu Poglavnikove filmove 
u naš arhiv. Doznali za to oni nesretnici i odnijeli. 
Vjerojatno je to na mukama priznao Ivandija. 

Lacković i ... 4 su bili povezani s ustašama. Ja 
bome nisam. Nisam mogao odobriti mnoge pote¬ 
ze. Njih sam razumio. Mladi su ljudi, a svaki dan 
po deset puta trebalo je intervenirati i spašavati lju¬ 
de, pa je jasno da su morali podržavati vezu. Teško 
je bilo meni ići često k Paveliću. No, kad je bila 
veća stvar po srijedi, morao sam ići. Zanimljivo je 
da Pavelić nikada nije bio u Dvoru. Da je barem 
jedanput došao, alaj bi komunisti uživali! Koliki bi 
to bio argumenat za njihove laži. Jednom je mla¬ 
di Kvaternik, kao Poglavnikova desna ruka, uči¬ 
nio službenu vizitu legatu Marconeu u Dvoru. Na 


Svećenici Krčke biskupije 
predvođeni biskupom 
mons. Valterom Župnom , 
hodočasteći u Zagreb te u 
Sisak na mjesto mučenistva 
svoga zaštitnika sv. Kvirina, 
pohodili su Krasić 15. trav¬ 
nja 2009. i zahvalno slaveći 
sv. Misu molili zagovor bi. 
Alojzija za svoju biskupiju 



4 Precrtano 

izlasku upita ga Lacković: “Idete i Nadbiskupu?” - 
“Nisam autoriziran”, bio je odgovor. 

Ali kad je sve išlo kraju 1945. g., pozove me 
Pavelić. Vidio sam na njemu zabrinutost, i on će in 
medias res : “Znadete da je tradicija da su zagrebački 
biskupi vršili bansku čast u časovima kad je izbila 
kakva neprilika. ... Sada mi se kanimo na vrijeme 
povući, pa smatram da biste vi preuzeli i civilnu 
vlast u Hrvatskoj u svoje ruke”. “Poglavniče”, ve¬ 
lim mu, “to je velika stvar i ja moram o tome do¬ 
bro promisliti.” No, u duši imao sam gotov odgo¬ 
vor: Ne! Pristati na to, značilo bi za nekoliko dana 
izgubiti život. I to bi bilo razumljivo. Naslijedio si 
Pavelića, znači: i prije si bio s njim — odgovoran za 
sve ... i vješala! Nije moj odgovor “ne” bio zato da 
bih se bojao smrti. Daleko od toga. Ali radi ova¬ 
kve stvari, kada je već sve jasno bezizgledno, ići u 
smrt, a ostaviti dijecezu, kler, narod - činilo mi se 
nerazborito. I onda komu ću predati vlast? Pozove 
Kumičića, da on preda ključeve grada “oslobodite¬ 
ljima.” 

Puno sam prepatio kao biskup, a da sam onih 
dana ostao kod zdrave pameti, to je velika milost 
Božja. Gledao sam onaj jadni svijet, kako iz Bosne, 
Srijema, Slavonije u dugim povorkama kreće na¬ 
prijed. Jadno kljuse vuče kola, na kolima žena, dje¬ 
ca. Iza kola privezao kravu i slični prizori. Kud će 
jadni svijet?! Pobit će ga, u koliko ne umru na putu. 
A jadni ljudi išli s uvjerenjem da će se za nekoliko 
dana vratiti. Ja sam bio drugog mišljenja. Dođe 8. 
V. 1945. Bio sam u kapeli. A kamo ću drugamo?! 
Molio sam. Gotovo nemoćan sjedio sam. Ni kleča¬ 
ti više nisam mogao od umora. 

U to dođe Kumičić i partizanski kapetan koji 
je primio ključeve. Tu formalnost izvršili su pred 
Dvorom. Tako uvijek rade. Dok su na vlasti lupaju 
po biskupima, po Crkvi, a kad počne pod petama 
gorjeti, onda je biskup dobar. Koliko su me napa¬ 
dali. Pa i sam Slavko Kvaternik toliko se zaboravio, 
daje 1941. na povratku iz Rima izjavio: “Stepinca 
ćemo zatvoriti radi njegova stava.” A već 1943. g. 
želi da se potajno sastane sa mnom pred odlazak 
s položaja i iz zemlje. Sastanemo se u Dječačkom 
sjemeništu pod večer. Rekao mi je tu: “Za sve je 
kriv samo Pavelić.” 

Još sam ga jedanput vidio na sudu, kad su ga 
kao svjedoka izveli protiv mene. Propao je bio sta¬ 
rac. Izmučili ga duševno, a možda ga i tukli. Kad 
sam bio u Lepoglavi, prenosili su preko zvučnika 


njegovo suđenje. Tulili su kao nikada prije. Htjeli 
me deprimirati svjedočanstvima, što ih je dao Kva¬ 
ternik o meni. Bio sam miran. Znao sam kakav je 
njihov sud i istraga. Znao sam da im nitko ne vje¬ 
ruje, pa sam bio miran. Uzeo sam nalivpero i tur- 
nuo ga u uho. Poklopcem nalivpera začepio dru¬ 
go uho, kad za tu stvar nisam imao drugo, i tako 
mirno sjedio kod stola i čitao. Dođe na to stražar, 
pogleda kroz mali otvor na vratima da vidi kako 
reagiram na vijesti — prijenos iz sudnice. 

24.XI.1959 

Poručuje mi bivša. da 

je.(1) A upravo sam mu pred dva 

dana poslao dva važna pisma. Pa neka im ih i uru¬ 
či, ako je takav, ne bojim ih se! Poglavarica pako 
Kćeri Božje ljubavi me moli da prestanem sa sla¬ 
njem pisama, jer ih UDB-aši hvataju, a mnogi koji 
ih primaju, da su s njima vrlo neupućeni, te ih i 
bez potrebe daju prepisivati. No, ne ću ih se za to 
prestrašiti. Pisat ću i dalje. Osjećam da je to ovdje 
moja dužnost, to više kad vidim da mnogi očekuju 
riječ utjehe odavde. Uostalom, čega se imam bo¬ 
jati?! Još mi samo mogu oduzeti život. To bi pak 
bila za mene najveća sreća. I onako nemam druge 
ambicije ovdje na svijetu, osim izdržati do kraja i 
umrijeti u milosti Božjoj. 

*** 

Jučer j e č. sestra išla u Zagreb po pijavice. Emi¬ 
nencija osjeća da ga je u obje noge nešto počelo ste¬ 
zati. U dva maha stavili smo mu po dvije pijavice, 
jer se ostale nisu htjele prihvatiti. Stvarno se bolje 
osjeća poslije pijavica. 

*** 

Čitam u Katoličkom listu, kako je Crkva bila 
upravo zarobljena u Italiji, Austriji, pa i drugdje u 
ono doba. Onda, prije 110 godina imadete sličnih 
pojava kao danas. Nil novi! U zagrebačkoj je kate¬ 
drali u to doba - čitam ovdje - jedan zagrebački 
advokat zapalio cigaretu, dok je bilo izloženo Pre¬ 
sveto. Patnje Crkve na sve strane! A tako će biti do 
svršetka. Sto dulje živim i gledam sudbinu Crkve, 
to mi je draža! O velika si, Crkvo Božja! 


(1) Precrtao je biskup Nežić. 

3.1. 2009. - Hvala TI Bože što si nas danas 
pozvao na ovo mjesto. Divno smo se osjećali. Nada 
i Stavko Kink 

Dana 7. siječnja 2009. godine posjetili su Mu¬ 
zej i zagrebačku katedralu ministranti 7-ih i 8-ih 
razreda koji su tih dana boravili u samostanu sv. 
Antuna na Svetom Duhu u Zagrebu na duhovnoj 
obnovi. Sa zanimanjem i pažnjom odgledali su film 
i pogledali Muzej. Fra Vladimir 

31. siječnja, 2009. - Ministranti župe Uzviše- 
nja Svetog Križa iz Siska hodočastili su na grob bi. 
A. Stepinca te tom prigodom posjetili i Muzej. Ze¬ 
lja nam je da se nadahnjuju na pobožnosti i vjerno¬ 
sti Kristu i Kat. crkvi te na herojskoj vjernosti kr¬ 
šćanskim idealima. Molimo Gospodina i zagovor 
Blaženika da se u Sisku što prije obnovi biskupija, 
te da obiluje svetim svećenicima i redovnicama, te 
uzornim i zauzetim vjernicima laicima. Nadamo se 
da će posjet grobu i Muzeju Blaženika tome prido¬ 
nijeti. Mr. Antun Sente, mlađi, župnik sisački i 25 
ministranata 

5. 2. I am proud of you Cardinal! You laid 
your life for your people vvitnessing to the truth 
and value of life in Christ. You are a challange of 
today s young priest life. I thank God for you nad 
people of Croatia as they have vvitnessed to the life 
suflfering of people of Sri Lanka. God bless you! 
Rev Jude Rai Ferrando, Sri Lanka. (Ponosim se 
tobom, Kardinale! Položio si vlastiti život za svoj 


narod svjedočeći istinu i vrijednost živjeti za Kri¬ 
sta. Izazov si životima današnjih mladih svećenika. 
Bogu sam zahvalan što smo te imali kao i za hrvat¬ 
ski narod koji je posvjedočio za patnje naroda u Sri 
Lanki. Bog vas blagoslovio!) 

10. 2. - Blaženi Alojzije, čuvaj i preporuči mi¬ 
losrdnom Bogu svu mladež Hrvatske, molim te i za 
svoju djecu Vedrana i Ivku, preporuči ih milosrd¬ 
nom Bogu. Od srca hvala! Marija 

11. 2. - II Beato Luigi mi aiuti nella vita per essere 
un religioso come la Madonna chiede. /. Decimo 

11.2.- Svim srcem predani gledali smo film o 
blaženiku Alojziju, koji nam od ovog trenutka osta¬ 
je urezan u našim srcima. Sve preporučamo tvome 
zagovoru osobito naš hrvatski narod. Zahvalni: OS 
Stjepana Radića 

11. 2. - Današnji trenuci u ovoj prostoriji s 
Blaženim Alojzijem Stepincem produžili su mi ži¬ 
vot na 10 godina. Katica P 

11.2.- Stepinčev život obogatio je naš kršćan¬ 
ski život. Tea Borovec i Marija Antolović ’ krizmani - 
ce iz Kutine 

11.2.- Hvala ti, blaženi Alojzije jer si mi iz- 
molio milost vjere. Predajem u tvoj zagovor svoju 
obitelj i sve naše poteškoće. Tvoja Ana Deković 

29. 3. - Oče, hvala ti na ovom predivnom daru. 
Hvala ti što si bio uz ovog uskoro svetog čovjeka. 
Budi uz mene i moju obitelj. Anita 



























BLAŽENI ALOJZIJE STEPINAC 3. (GOD. XVI.) 2009. 


Obavijesti 


Obavijest čitateljima Glasnika 

Donosimo popis knjiga koje je o blaženom Alojziju Stepincu objavila Postulatura za njegovo proglašenje 
blaženim i svetim, a svaki ih čitatelj Glasnika može naručiti na adresi Postulature: Kaptol 18, pp 949, 


10001 Zagreb: 

n BARBOUR, H. Ch. i BATELJA, }., Svjetlo na 
putu života, popravljeno i prošireno izdanje (2007.) 
službenoga duhovnog životopisa kardinala Alojzija 
Stepinca, nadbiskupa zagrebačkoga, mučenika, uz 
njegovo proglašenje blaženim (1998.) /50 kn + po¬ 
štarina/ 

□ BATELJA, J., Najljepše Mariji. Misli blagopo¬ 
kojnog kardinala-nadbiskupa Alojzija Stepinca 
o štovanju Majke Božje, Zagreb, 1990. (30 kn + 
poštarina) 

□ Sluga Božji Alojzije Stepinac (kratki ilustrirani 
životopis), Zagreb, 1995. (30 kn + poštarina) 

□ ALOJZIJE KARDINAL STEPINAC, nadbiskup 
zagrebački, Propovijedi, govori, poruke (1941.- 
1946.). Uvod napisali dr. J. BATELJA i dr. C. TO- 
MIĆ, Zagreb, 1996. (80 kn + poštarina) 

□ ALOJZIJE-VIKTOR STEPINAC, Pisma iz su- 
žanjstva (1951.-1960.), (predgovor: mons. J. BO- 
ZANIC, nadbiskup zagrebački; uvod, bilješke i 
predmetno kazalo napisao i sastavio dr. J. BATE¬ 
LJA), Zagreb, 1998. (100 kn + poštarina) 

□ ALOJZIJE STEPINAC, nadbiskup zagrebački, 
Propovijedi, govori, poruke (1934.-1940.) Prire¬ 
dio i predgovor napisao: dr. Juraj BATELJA; pro¬ 
slov: dr. Ante MATELJAN, Zagreb, 2000. (100 kn 
+ poštarina) 

□ BATELJA, J., Euharistijska evangelizacija nad¬ 
biskupa Alojzija Stepinca, izd. Postulatura za pro¬ 
glašenje svetim blaženoga Alojzija Stepinca i Glas 
Koncila, Zagreb, 2006. (180 kn + poštarina) 

□ VRANEKOVIĆ, J., Dnevnik (1. dio), Bilješke 
o životu i djelovanju u Krašiću zatočenog nadbi¬ 
skupa zagrebačkoga i kardinala Alojzija Stepin¬ 
ca. Pozdravno slovo za knjigu napisao je zagrebački 
nadbiskup i kardinal Josip Bozanić, a uvodne misli i 
bilješke dr. Juraj Batelja. Pogovor je sastavio fra Bo- 
naventura Duda, a ilustracije su iz arhiva Postulatu¬ 
re (100 kn + poštarina) 


□ BATELJA J., Blaženi Alojzije Stepinac i grad Ja- 
strebarsko. Euharistijski kongres 1939 . i pohod ratnoj 
siročadi 1943., Zagreb, 2008., (30 kn + poštarina). 

□ BATELJA J., Blaženi Alojzije Stepinac i grad Va¬ 
raždin, Zagreb, 2008., (50 kn + poštarina) 

□ ALOJZIJE KARD. STEPINAC, Propovijedi o 
lurdskim ukazanjima (priredio te uvodnim slovom 
i bilješkama popratio dr. J. Batelja), pozdravno slo¬ 
vo: mons. Juraj Jezerinac, vojni ordinarij; izdavač: 
Postulatura bi. Alojzija Stepinca i Vojni ordinarijat 
u Republici Hrvatskoj; (50 kn + poštarina) 

□ ALOJZIJE KARD. STEPINAC, Propovijedi bi. 
A. Stepinca o sv. Josipu, Mala knjižnica Postulatu¬ 
re blaženoga Alojzija Stepinca : Propovijedi iz sužanj- 
stva, sv. 2.; uvodne misli, bilješke, biblijska kazala i 
kazalo imena sastavio J. BATELJA. (Cijena 50 kn 
+ poštarina) 


Blaženi Alojzije Stepinac: 

Propovijedi o Presvetom Srcu Isusovu 

P ostulatura blaženoga Alojzija Stepinca obja¬ 
vila je zbirku Propovijedi o Presvetom Srcu 
Isusovu, koje je bi. Alojzije Stepinac sastavio kao 
zatočenik u lepoglavskom zatvoru, a nadodane 
su i četiri propovijedi na istu temu koje je iz¬ 
govorio kao sužanj u Krašiću. Ovo je 3. svezak 
Blaženikovih propovijedi objavljenih u Maloj 
knjižnici Postulature bi. Alojzija Stepinca. 
Proslov ovoj zbirci napisao je mons. Valentin 
Pozaić, pomoćni biskup zagrebački, a uvodne 
misli, bilješke, biblijska kazala i kazalo imena sa¬ 
stavio je dr. J. BATELJA. (Cijena 50 kn + po¬ 
štarina). 

Spašavanje čovjeka 
i uljepšavanje Svetišta 


U nastojanju da svetište Majke Božje Bistričke postane mjesto duhovnog i moralnog preporoda hrvatskog 
naroda, nadbiskup Alojzije Stepinac je tijekom ratnih stradanja odlučio urediti samu baziliku, cintor, Kalva¬ 
riju i okoliš. U tim je nastojanjima angažirao najbolje hrvatske umjetnike. Značajno je, da je "vodstvo obno¬ 
ve i preuređenja svetišta povjerio akademskom kiparu prof. I. Kerdiču, akademskom slikaru K. Hegedušiču i 
arh. A. Freudenreichu" (usp. Hrvatski narod, 21. svibnja 1944.). 


A ngažiranjem velikog broja umjetnika, 
od kojih su neki bili politički osum¬ 
njičeni i prijavljeni kao suradnici s “crve¬ 
nima”, nadbiskup Stepinac ih je zaštitio od 
progona i omogućio zarađivati potrebno za 
život. Među 35 angažiranih slikara i stude¬ 
nata bili su i ovi: Zeljko i Branka Hegedu- 
šić, Ivan Generalić, Ivo Režek, Ivo Serment, 
Gabriel Stupica, Ante Kaštelančić, Dragan 
Beraković i drugi. Značajno je da su među 
brojnim pomagačima bili i Ivo Dulčić i Al- 
bert Kinert. 

Budući da je rat onemogućio potpu¬ 
no uređenje svetišta, u prosincu 2008. su 
slikar Eugen Kokot i restaurator Egidio 
Budicin, prema nacrtu K. Hegedušića iz 
godine 1944., dovršili veličanstvenu fre¬ 
sku “Golgota” na sjevernom zidu bazilike 
Majke Božje Bistričke (vidi zadnju stranu 
omota). 

Dok se radujemo ovom uspjehu i po- 
ljepšanju svetišta Majke Božje Bistričke, 
prisjećamo se Nadbiskupovih riječi što ih 
je u svibnju 1943. napisao u okružnom pi¬ 
smu svećenicima o nakani uređenja sveti¬ 


šta Majke Božje Bistričke: “Svetište će biti veličanstven 
spomenik cijeloga naroda Majci Božjoj i ponos hrvat¬ 
skih katolika i njihova svećenstva.” 


© - 

Impressum 

Časopis Blaženi Alojzije Stepinac (skraćeno Blaž. Alojzije Ste¬ 
pinac) glasnik je Postulature za proglašenje svetim blaženoga 
Alojzija Stepinca i časopis njegovih štovatelja, Kristovih vjer¬ 
nika i ljudi dobre volje. 

God. XVI. (2009.), 8. svibnja, broj 3. 

Cijena: 10 kn; za inozemstvo 4 eura ili 8 USD 

Glasnik izlazi četiri puta godišnje s dopuštenjem crkvenih poglavara. 
Izdavač: Postulatura blaženoga Alojzija Stepinca 
Kaptol 31 — p. p. 949 
10001 Zagreb 

Uređuje i odgovara: dr. Juraj Batelja, Kaptol 18, p.p. 949, 10001 Zagreb 
Adresa uredništva: Postulatura blaženoga Alojzija Stepinca, Kaptol 18, 
p.p. 949, 10001 Zagreb; telefon (01) 48 14 920; faks: 48 14 921; 
“Muzej blaženoga Alojzija Stepinca“, Kaptol 31, p.p. 949, 

10001 Zagreb, telefon: (01) 48 94 879 ili 
e-mail adresa: juraj.batelja@zg.htnet.hr 

Kad se u našem Glasniku spominju riječi “čudo“, “svetost", “svetac" i 
si., u duhu je to crkvenih propisa i treba ih razumjeti u smislu običnoga 
ljudskog izražavanja. Konačan sud o tome izreći će Crkva. 

Lektura: Marina ČUBRIĆ, prof. 

Korektura: akad. Ante STAMAĆ 
Tisak: Denona d.o.o., Zagreb 

je Kras i ć na 
i u Karlovcu , 


Zahvaljujemo svim čitateljima Glasnika koji 
su nam priopćili uslišanja zadobivena na za¬ 
govor bi. Alojzija Stepinca. Zahvaljujemo i 
svim ozdravljenima koji su se osobno javi¬ 
li i medicinskom dokumentacijom potkri¬ 
jepili osvjedočenje da su ozdravili ili im se 
zdravstveno stanje poboljšalo po zagovoru 
bi. Alojzija Stepinca. Molimo cijenjene čita¬ 
telje da nam i dalje šalju takva svjedočanstva 
i potiču svoje prijatelje i znance da to isto 
učine. Istodobno neka mole da naš Blaženik 
što prije bude proglašen svetim. 


Vjernici iz župe Donja Voća u Varaždinskoj biskupiji na hodočašću u 
Krasiću, 21, ožujka 2009 . 


Članovi udruge umirovljenika TIN iz Zagreba hodočastili s 
u Kraste, 18. veljače 2009. 




Zahvaljujemo krašićkom 

župniku D. Kučanu 

koji je Postulaturi proslijedio 

fotografije krašićkih 

hodočasnika. 


Mom. Juraj Jezerinac predvodio je večernju 

na Stepinčevo u Kraiiću, 10. veljače 200J. 


misti 


. u kojoj je sudjelovalo mnogo djece. 


















Veličanstvena freska Golgota od prosinca 2008. krasi sjeverni zid bazilike 
Majke Božje Bistrioke; prema nacrtu K Hegedusića iz 1944 dovršili su je 
slikar Eugen Kokot i slikar restaurator Egidio Budicin 










